ቀ/ሚ ኣቢይ ኣሕመድ ኣብ ኢትዮጵያ ዝርግሓ ኮሮና ቫይረስ ንምክልኻል ብርክት ዝበሉ ስጉምትታት ኣዊጁ

ኣብ ኢትዮጵያ ዝርግሓ ኮሮና ቫይረስ ንምክልኻል ቀዳማይ ሚንስተር ኣቢይ ኣሕመድ ብርክት ዝበሉ ስጉምትታት ኣዊጁ። ብዝሒ ሰብ ዝእከበሉ ኣኼባታት ክቋረጽ ሰባት ክፋናተት፥ኣኼባታት ፖለቲካዊ ውድባት ኮነ መንግስታዊ ትካላት ነቲ ቫይረስ ንምክልኻል ተመሳሳሊ ስጉምትታት ክወስዱ ከምኡ መጓዓዝያታት ሰባት ተቐራሪቦም ኮፍ ከይብሉ ዝብሉ ይርከብዎም።  ሰራዊት ምክልኻልን ፖሊስን`ውን ብደረጃ ሃገር ነቲ ዝርግሐ ንምክልኻል ውሽጣዊ ቅድመ ምድላዋት ክገብሩ፥ ከምኡ ኣብ ዶባት ዝግበር ምንቅስቓሳት ብምልኡ ደው ክብል ኣዚዙ`ሎ። እዚ ስጉምቲ ግን ናብ ሃገር ንዝኣትዉ ሸቐጣትን ኣገደስቲ ኣገልግሎትን ኣይምልከትን።  ብኻልእ ወገን ፥ምእመናን ኣብ ምክልኻል ኮሮናቫይረስ ካብ ናይ እምነት ቦታታት ኮነ ሰብ ዝበዝሓሎም ከባብታት ክቑጠቡ ናይ ኢትዮጵያ መራሕቲ ትካላት ዝተፈላለያ እምነታት የፍልጡ`ለዉ።


መግለጺ ግንባር ነጻነት ኦሮሞ ኣብ ጉዳይ ፈለግ ኣባይ

ግንባር ነጻነት ኦሮሞ ጉዳይ ፈለግ ኣባይ ናትና ጉዳይ'ውን'ዩ ዝብል መግለጺ ኣውጺኡ። ማእከላይ ኮሚቴ’ቲ ግንባር ንሰለስተ መዓልታት ጉባኤ ድሕሪ ምክያድ ንመጻኢ ዝኸውን መደባትን ውሳነታትን ከምዘሕለፉ ኣቦ መንበር'ቲ ውድብ ኣቶ ዳውድ ኢብሳ ገሊጾም። ኣቶ ዳውድ ኢብሳ ኦነግ ብሰላማዊ መንገዲ ንምቅላስ ኣዲስ ኣበባ ካብ ዝኣቱ ንድሓር ብፖለቲካ ኮነ ኣብ አጠቓላሊ ምንቅስቓሳቱ ከጋጥሙ ዝጸንሑ ጸገማት፣ ዝነበሩ ጉድለታትን ሓያል ጎንታትን ብምግምጋም ኣንፈት ጉዕዞ ኣቐሚጥና ኣለና ኢሎም ። ንጉዳይ ፈለግ ኣባይ ኣብ ዝምልከት ግንባር ነጻነት ኦሮሞ ኣብ ጎኒ ህዝቢ ኮይኑ ካብኡ ዝጽበ ግዴታ ንምፍጻም ቅሩብ ምዃኑ'ውን መራሕቲ'ቲ ውድብ ኣፍሊጦም ኣለዉ። ብዛዕባ ኣብ ዓለምና ዓቢይ ናይ ጥዕና ስግኣት ፈጢሩ ዘሎ ኮሮናቫይረስ ድማ ዝርግሓኡ ንኸይውስኽ ሚንስትሪ ጥዕናን ኢንስቲቱት ጥዕና ሕብረተሰብ ኢትዮጵያን ዝሰርሕዎ ዘለዉ ስራሕ ብዝሓየለ ንክቕጽልኦነግ'ውን ብጽሒቱ ክፍጽም'ዩ ዝበለ መግለጺ ኦነግኣብ ምልእቲ ሃገር እኹል መረዳእታ ክበጽሕ ከምዘለዎ'ውን ኣዘኻኺሩ'ሎ።


መስራቲት ሆስፒታል ፊስቱላ ኢትዮጵያ ዶ/ር ካትሪን ሃምሊን ዓሪፈን

ኣብ ኢትዮጵያ ምስ በዓል ቤታ ብምዃን ንፈቱሱላ ዝሕክም ካተሪን ሃምሊን ዝተባህለ ሆስፒታል ዝኸፈታ ዶ/ር ካተሪን ሃምሊን ትማሊ ኣብ መበል 96 ዓመተን ኣብ ኣዲስ ኣበባ ብሰላም ዓሪፈን።  ንሰን ምስ ቅድሚኤን ዝሓለፉ በዓል ቤተን ዶ/ር ረግ ሃምሊን ብምዃን ነቲ ሕክማና ካብ ዝኸፍቱ፡ እቲ ትካል ኣብ ዝሓለፈ 61 ዓመታት ልዕሊ 60 ሺሕ ደቀኣንስትዮ ሕክምና`ቲ ክሓርሳ ከለዋ ከጋጥም ዝክእል ናይ ማህጸን መቕደድቲ ብምርካብ ህይወት ብዙሓት ምቕያረን ካብ ፋና ኣገልግሎት ዜና ኢትዮጵያ ዝተረኽበ ሓበሬታ የመልክት።


ኣብ ምዕራብ ወለጋ ዝተዓጽወ ኣገልግሎት ቴሌፎንን ኢንተርነትን ሓበሬታ ኮሮና ቫይረስ ኣብ ምብጻሕ ዕንቕፋት ይከውን ከምዘሎ ተገሊጹ

ኣብ ኢትዮጵያ ኣብ ዞባታት ምዕራብ ወለጋ ቅድሚ ልዕሊ ክልተ ወርሒ ዝተዓጽወ ኣገልግሎት ቴሌፎንን ኢንተርነትን እቲ ሕብረተሰብ ብዛዕባ ተላጋቢ ሕማም ኮሮናቫይረስ እኹል ሓበሬታ ንኸይረክብ ዕንቅፋት ይኸውን ኣሎ ክብሉን ገለ ነበርትን ሰብ-ሞያ ጥዕናን ተዛሪቦም። ምኽትል ሓላፊ ቤት ጽሕፈት ጥዕና ክልል ኦሮሚያ ዶ/ር ዓብደልቃድር ገልገሎ ድማ ብዛዕባ`ቲ ሕማም መረዳእታ ዘብጽሕ ማእከል ኣብ ነቀምት ስለዝተኸፍተ ኣብ ዞባታት ወለጋ መረዳእታ ይህብ ኣሎ ክብል መሊሱ`ሎ። ሓላፊ ቤት ጽሕፈት ጥዕና ዞባ ሆሮ ጉዱሩ ወለጋ ኣቶ ነገራ ፈይሳ፥ ሰብሞያ ጥዕና`ቲ ዞባ ኣብ ወረዳታት ብኣካል ተረኺቦም ግንዛቤ ይህቡ ምህላዎም ድሕሪ ምጥቃስ ድንገተኛ ምልክት ኣብተን ወረዳታት እንተጋጢሙ ግን ናይ ሞባይል ቴሌፎን ኣገልግሎት ብዘይምህላዉ ቀልጢፍካ ነቲ ሓበሬታ ናብ ማእከል ንምብጻሕን ስጉምቲ ንምውሳድን ኣጸጋሚ ከምዝኾነ ገሊጹ`ሎ። ሓደ ንስርሐይ ስግኣት ስለዝፈጥረለይ ሽመይ ከይጥቀስ ዝበለ በዓል ሞያ ቤት ጽሕፈት ጥዕና ምብራቕ ወለጋ`ውን፥ ንሕማም ተላገብ ኮሮናቫይረስ ብዝምልከት ኣብ 17 ወረዳታት ምስ ዘለዉ ሰብ ሞያ ጥዕና ንምርኻብ ኢንተርነት ስለዘየለ ኣጸጊምዎም ከምዘሎ ገሊጹ`ሎ። ኣብ ምእራብ ኦሮምያ ዝተፈላለያ ዞባታት ዝንቀሳቐሱ ዕጡቓት ነጻነት ኦሮሞ ኢና ኢሎም ተዓጢቖም ኣብ ጫካ ኣብ ልዕሊ ዝንቀሳቐሱ ዕጡቓት ስጉምቲ ክውሰድ ካብ ዝጅመር ንድሓር ኣገልግሎት ቴሌፎን ብምዕጻዉ እቲ ስጉምቲ ዕዉት ምዃኑ ምኽትል ጠቕላሊ ወታሃደራዊ ስታፍ ሓይልታት ምክልኻል ኢትዮጵያ ጀነራል ብርሃኑ ጁላ ቅድሚ ሎሚ ገሊጹ ምንባሩ ይዝከር።


ናይ ካልኣይ ደረጃ መልቀቒ ፈተና ኣብ መላእ ኤርትራ ይወሃብ ኣሎ

ናይ ካልኣይ ደረጃ ሃገራዊ መልቀቒ ፈተና( ማትሪክ) ሎሚ 18 መጋቢት ኣብ መላእ ኤርትራ ክወሃብ ጀሚሩ። ሎሚ ዓመት ብደረጃ ሃገር 14,960 ተማሃሮ ይፍተኑ ከምዘለዉን ካብዚኦም እተን 7,149 ደቂ ኣንስትዮ ከምዝኾናን ዝሓበረ ቤት ጽሕፈት ማእከል ፈተና ሃገራዊ ኢንስቲትዩት ላዕለዎት ትምህርትን ምርምርን ኤርትራ ሓቢሩ። እቲ ቤት ጽሕፈት ብተወሳኺ ኣብ ርያድን ጅዳን ስዑዲ ዓረብ ንዝመሃሩ ኤርትራውያን ክወሃብ ተመዲቡ ዝነበረ ፈተና ብሰንኪ ተላባዒ ሕማም ኮረና ቫይረስ መንግስቲ ስዑዲ ዓረብ ኣብያተ ትምህርቲ ክዕጸዋ ብምውሳኑ ክወሃብ ከምዘይተኻእለ ኣፍሊጡ’ ሎ።  ምሉእ ትሕዝቶ ኣብዚ ምስማዕ ይክኣል። No media source currently available


ሚንስትሪ ጥዕና ኤርትራ ካብን ናብን ኤርትራ ኮነ ኣብ ውሽጢ ሃገር ዝካየዱ መገሻታት ህጹጽ ንዝኾኑ ምኽንያታት ጥራይ ክግበሩ ኣዚዙ

ሚንስትሪ ጥዕና ኤርትራ ኣብ ውሽጢ ሃገርን ካብን ናብን ኤርትራ ዝገበሩ መገሻታት ብዝምልከት ሓድሽ ናይ ጉዕዞ ምምርሒ ኣውጺኡ። ካብን ናብን ኤርትራ ዝገበሩ መገሻታት ናይ ግድን ህጹጽ ንዝኾኑ ምኽንያታት ጥራይ ምስ ዝኸውን ክካየዱ ሚንስትሪ ጥዕና ኤርትራ ብ15 መጋቢት ኣብ ዝዘርግሖ መምርሒ ኣፍሊጡ። ኣብ ውሽጢ ሃገር ዝግበሩ መገሻታት’ውን ናይግድን እንተዘይኮይኑ ክድረቱ ከምዝግባእ፡ ኩሉ ሰብ ብዝተኻእለ መጠን ካብ ናይ ሰባት ምትእኽኻብ ክፍንተት ከምዝግባእ እቲ ሚንስትሪ ጥዕና ኤርትራ ዝተዘርግሓ መምርሒ ኣፍሊጡ’ሎ። ኣቐዲሞም ካብን ናብን ኤርትራ ዝተጓዕዙ ገያሾ ኣብ ዝደለይዎ ግዜ ናብ ሃገሮም ክምለሱ ከምዝኽእሉ ኣብ ሚንስትሪ ጥዕና ኤርትራ ግዝያዊ ጀነራል ዳይረክተር ዶ/ ር ዓንደብርሃን ተስፋጽዮን ንድምጺ ኣሜሪካ ብተለፎን ሓቢሩ። ምሉእ ትሕዝቶ ኣብዚ ምስማዕ ይክኣል። No media source currently available


ብልፅግና ፓርቲ ንክልል ትግራይ ጠመተ ዝገበሩ ኣብያተ ፅሕፈት ኣብ ኣዲስ ኣበባን ክልል ትግራይን ክኸፍት ምኻኑ ኣፍሊጡ:: ኣብ ዩኒቨርስቲ መቐለ መምህር ቋንቋን ስነ ጹሑፍን ዝኾኑ ኣይተ ነብዩ ገብረሚካኤል ሓላፊ ቤት ፅሕፈት ብልፅግና ክልል ትግራይ ኮይኖም ክሰርሑ ከምዝተመደቡ ተገሊፁ ኣሎ:: ውድብ ብልፅግና ንኣይተ ነብዩ ስሑልሚካኤል ሓላፊ ቤት ፅሕፈት ብልፅግና ክልል ትግራይ ኮይኖም ክሰርሑ ከምዝመደቦም ኣፍሊጡ:’ ሎ: እቲ ውድብ ኣብ ክልል ትግራይ ዝተፈላለዩ ከባቢታትን ኣዲስ ኣበባን ንብልፅግና ክልል ትግራይ ዘተሓባብሩ ኣብያተ ፅሕፈት ከምዝኸፍት ኣፍሊጡ:: ብዘይካ ኣብ ክልል ትግራይ ኣብ ካልኦት ከባቢታት ኢትዮጵያ መሓውር ውዳብኡ ዘጣየሸ ውድብ ብልፅግና ሎሚ ኣብቲ ክልል ኣብያተ ፅሕፈት ከምዝኸፍት ኣፍሊጡ ኣሎ:: ሓላፊ ርክብ ህዝብን ዓለምለኸን ውድብ ብልፅግና ኣይተ ኣወሉ ኣብዲ ከምዝገለፅዎ ኣብ ዩኒቨርሲቲ መቐለ መምህር ቋንቋን ስነፅሑፍን ዝኾኑ ብነብዩ ስሑል ሚካኤል ብዝብል ሽም ዝፍለጡ ኣይተ ነብዩ ገብረሚካኤል ሓላፊ ቤት ፅሕፈት ብልፅግና ክልል ትግራይ ብምዃን ተመዲቦም ኣለው ኢሎም። ብተወሳኺ ምደባ ኣመራርሓ ብልፅግና ክልል ትግራይ እውን ከምዝተኻየደ ዝገለፁ ኣይተ ኣወሉ ናይ ካልኦት ኣመራርሓ ሽም ካብ ምፅራሕ ግና ተቖጢቦም። ብቐፃሊ ኣወዳድባ እቲ ውድብ ኣብ ኣዲስ ኣበባ፣ መቐለን ኣብ ክልል ትግራይ ኣብ ዘለዉ ዞባታትን ወረዳታተን ከምዝካየድ ገሊፆም:: ኣብ ክልል ትግራይ ብዛዕባ ዝህልዎም ተቐባልነት ተሓቲቶም "ህዝቢ ብፍርሒ ክነብር ተገይሩ እምበር ደጋፊ ውድብ ብልፅግና ምኻኑ ብዝገብርናዮ ዳህሳስ ተዓዚብና ኢና" ኢሎም:: ውድብ ብልፅግና ኣብዚ ዓመት ንዝካየድ ምርጫ ኣብ ኩሎም ከባቢታት ክልል ትግራይ ከምዝሳተፍ ድማ ኣይተ ኣወሉ ገሊፆም:: ብልፅግና ኣብቲ ክልል መሓውሩ ንምውዳብ ንመንግስቲ ክልል ትግራይ ብደብዳበ ከምዘፍለጠ እውን ኣይተ ኣወሉ ገሊፆም:: ምሉእ ትሕዝቶ ኣብዚ ምስማዕ ይክኣል:: No media source currently available


ኢትዮጵያ ኣብያተ ትምህርቲን ህዝባዊ ምትእኽኻባትን ኣጊዳ

ኢትዮጵያ ዝርግሐ ኮሮና ቫይረስ ንምግታእ ኣብያተ ትምህርቲ ፤ስፖርታዊ ውድድራት ሓዊሱ ሓያለ ህዝቢ ምትእኽካብ ዘለዎ ምንቅስቓሳት ኣጊዳ’ላ።  ቀዳማይ ሚንስትር ኣብይ ኣሕመድ ነዚ ስጉምቲ ዘፍለጡ ኣብታ ሃገር ቁፅሪ ብኮረና ቫይረስ ዝተትሓዙ ውልቀሰባት ሓሙሽተ ምብፅሖም ስዒቡ’ዩ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ክልል ትግራይ ቫይረስ ኮሮና ንምክልኻል ይግበር ዘሎ ቅድመ ምድላዋት

ቢሮ ሓለዋ ጥዕና ክልል ትግራይ በቲ ቫይረሱ ዝጥቅዑ ሰባት ተፈልዮም ዝሕከምሉ ቦታ ኣቐዲሙ ከምዘዳለወ ሓቢሩ’ሎ:: ኣብ ክልል ትግራይ ክሳብ ሐዚ በቲ ቫይረስ ዝተትሓዘ ሰብ ከምዘየለ ዝገለፀ እቲ ቢሮ: ሓሙሽተ በቲ ሕማም ዝተጠርጠሩ ሰባት ምርመራ ተኻይድሎም ካብ ኮሮና ነፃ ኮይኖም ምጽንሖም ኣፍሊጡ’ሎ:: ምክትል ሓላፊ ቢሮ ሓለዋ ጥዕና ክልል ትግራይ ዶክተር ርእየ ኢሳያስ ንድምፂ ኣሜሪካ ከምዝተዛረብዎ: ኮረና ቫይረስ ንምክልኻል ብብርኪ ክልል ኮሚቴ ተጣይሱ ይስራሕ ከምዘሎ:ናብቲ ክልል ዝኣትው ካብቲ ቫይረስ ዝተርኣየለን ሃገራት ዝኾኑ ተጓዓዝቲ ስራሓት ምምማይን ጥቡቕ ክትትል ከምዝካየደሎም ተዛሪቦም:: ኣብ ከተማ መቐለ በቲ ቫይረስ ንዝተጠቕዑ ሰባት ዝሕከምሉ ማእኸል ኣቐዲሙ ከምዝተዳለወ ዶክተር ርእየ ዝገለፁ ኮይኖም ኣብ ቐረባ እዋን ድማ ኣብ ከተማታት ሽረ እንዳስላሰን ሑማራን ተመሳሳሊ ማእኸል ክዳለው እዩ ኢሎም:: ብምኽንያት እቲ ቫይረስ ምስንባድ ይረአ ኣሎ ዝበሉ እቶም ምክትል ሓላፊ ቢሮ እኹል ጥንቃቐን ክትትል ብምግባር እቲ ቫይረስ ምክልኻል ይከኣል ክብሉ ገሊፆም:: ሕብረተሰብ ድማ ካብ ቢሮ ጥዕና: ሚንስትር ሓለዋ ጥዕናን ውድብ ጥዕና ዓለምን ዘሕልፍዎም መልእኽትታት ተኸታቲልኻ ኣብ ተግባር ምውዓል ይግባእ ኢሎም:: ምሉእ ትሕዝቶ ኣብዚ ምስማዕ ይክኣል። No media source currently available


ሚንስትሪ ሕርሻ ኤርትራ (ኣኳፖኒክስ)ሕርሻ ማይ ከምዘተኣታተወ ገሊጹ

ሚንስትሪ ሕርሻ ኤርትራ ብውሑድ ማይን ኣብ ንእሽቶ ቦታን ዓሳ፡ኣሕምልትን ፍረታትን ንምፍራይ ዝሕግዝ ሓመድ ኣልቦ ሕርሻ ማይ(ኣኳፖኒክስ)ከምዘተኣታተወ ኣብቲ ሚንስትሪ ሓላፊ ምህዞን ሰንዓን መንእሰይ ገዛኢ ገ/እግዛቢሔር ንድምጺ ኣሜሪካ ተዛሪቡ።  ሓመድ ኣልቦ ሕርሻ ማይ ኣብ ዝኾነ ቦታን ኩነታት ኣየርን ክትግበር ዝኽእል ኣብ ርእሲ ምዃኑ 95 ሚእታዊት ማይ ብምዕቃብ ካብቲ ንቡር ሕርሻ ኣርባዕተ ዕጽፊ እቶት ከምዝርከቦን መንእሰይ ገዛኢ ተዛሪቡ። ምሉእ ትሕዝቶ ኣብዚ ምስማዕ ይክኣል። No media source currently available


ነፈርቲ ውግእ ኣሜሪካ ኣብ ዒራቕ ንዝርከቡን ብኢራን ናይ ዝድገፍ ጉጅለ ደብዲበን።እቲ ደብዳብ ቅድሚ 24 ስዓታት ኣብ ልዕሊ ኣሜሪካን ወታሃደራት ጥምረትን ንዝተፈፀመ መጥቓዕቲ ሕነ ንምፍዳይ ምዃኑ’ውን ተገሊጹ’ሎ። ትማሊ ሓሙስ ምሸትን ሎሚ ዓርብ ንጉሆን ዝተፈፀመ ደብዳብ ነፈርቲ ዒላማ ዝገበረ ክታይብ ሂዝቦላህ ዝተባህለ ጉጅለ ዝውንኖም ሓሙሽተ መኽዘናት ኣፅዋር እዮም።እቲ ጉጅለ ብቕድሚ ትማሊ ረቡዕ ኣብ ባቕዳድ ንዝርከብ ወታደራዊ መደብር ዒራቕ ሮኬት ብምውንጫፍ ንኽልተ ወታሃደራት ኣሜሪካን ሓደ ኢንግሊዛዊ ወታሃደርን ቀቲሉ ንካልኦት 14 ኣቑሲሉ’ሎ። ሚንስትር ምክልኻል ኣሜሪካኣብ ዘውፅኦ መግለፂ እቲ ዝተፈፀመ ደብዳብ ንርእስኻ ንምክልኻል ዝተኻየደ ተመጣጣኒን ቀጥታዊን ግብረመልስን እዩ ኢሉ’ሎ።


ኣብ ኢትዮጵያ ፈላማይ ብኮሮና ቫይረስ ዝተታሕዘ ሰብ ምርካቡ ተገሊጹ

ኣብ ኢትዮጵያ ፈላማይ ብኮሮናቫይረስ ዝተጠቕዐ ሰብ ከም ዝተረኽበ ሚንስትር ጥዕና ኢትዮጵያ ወ/ሮ ሊያ ታደሰ ኣፍሊጣ። እቲ ጃፓናዊ ዜጋ፡ ዝሓለፈ ለካቲት 25/ 2012 ካብ ቡርኪናፋሶ ናብ ኣዲስ ኣበባ ከምዝኣተወ ተፈሊጡ`ሎ። እቲ ቫይረስ ኣብ ቻይና ካብ ዝተረኸበሉ እዋን ጀሚሩ፡ ናብ ሃገር ከይኣቱ፡ እንተኣትዩ ድማ ጉድኣቱ ንምንካይ መንግስቲ ኢትዮጵያን ሚንስትሪ ጥዕናንን ብርክት ዝበሉ ስራሓት ክዓሙ ከምዝጸንሑ ዝገለጸት ሚንስትር ጥዕና ሊያ ታደሰ፡ ናይ መጀምርያ ተጠቃዓይ ምርካቡ፡ ናይ ምክልኻል ስጉምታታት ንኽሕይል`ምበር ንክንሰናበድ ዝገብረና ክኸውን ኣይግባን ኢላ። እቲ በቲ ቫይረስ ዝተታሕዘ ሰብ ከምዝተታሕዘ ቅድሚ ምፍላጡን ቅድሚ ናብ ሕክምና ምኻዱን፡ ኣብ ኣዲስ ኣበባ ዝነበረሉ ኩነታትን ምንቅስቓሳቱን ብዝምልከት፡ ኣብ ዝተፈላለያ ሃገራት ዝውሰድ ስጉምትታት ዓይነት ይውሰድ ከምዘሎ`ውን ኣብ`ቲ ጋዜጣዊ መግለጺ መብርሂ ዝሃበ ዳይሬክተር ኢንስቲቱት ጥዕና ኢትዮጵያ ዶ/ር ኤባ ኣባተ ዝስዕብ መልሲ ሂቡ። “ኣብዚ እዋን`ዚ ንፈልጦ ተታሒዙ ዘሎ ሓደ ሰብ ጥራይ`ዩ። ተወሺቡ`ዩ ዘሎ። ኩነታት ጥዕንኡ ኣብ ደሓን`ዩ ዝርከብ። ምስኡ ርክብ ዝነበሮም ኣብ ትሕቲ ምክትታል`ዮም ዘለዉ። ስለዚ እዚኦም ተደሚሮም ንቀጻሊ ንሰርሓሎም`ዮም።” ሚንስትር ጥዕና ሊያ ታደሰ ብወገና፡ ኢትዮጵያ ዝኾነ ዓይነት በረራ ደው ንምባል መደብ ከምዘይብላ ኣፍሊጣ`ላ። ‘’ እዚ ቫይረስ ሎሚ ኣብ 134 ሃገራት`ዩ ዘሎ። ስለዚ በረራታት ደው ምባል ፍታሕ ኣይኮነን ‘’ ዶ/ር ሊያ ኣተሓሒዛ ኢትዮጵያ ኣብ`ዚ እዋን`ዚ ን600 ናይ ምውሻብ ዓቕሚ ከምዘለዋን ተወሳኺ ሆስፒታላት ንምድራብ`ውን ምድላዋት ይግበር ከምዘሎ ኣፍሊጣ። እቲ ዝሓለፈ ሰሙን መጋቢት 4 ,2020 ኣዲስ ኣበባ ዝኣተወ ጃፓናዊ፡ ኣብ ቡርኪናፋሶ 10 መዓልታት ኣሕሊፉ ምንባሩ ንምፍላጥ ተኻኢሉ`ሎ። ምሉእ ትሕዝቶ ኣብዚ ምስማዕ ይክኣል። No media source currently available


ፓርላማ ኢትዮጵያ ብቀ/ሚ ንዝቐረቡ ሓደሽቲ መዝነታት ኣጽዲቑ

ፓርላማ ኢትዮጵያ ንመዝነት ኣርባዕተ ሚንስትራትን ሓደ ኮሚሽነርን ብብዝሒ ድምፂ ኣፅዲቑ።ገለ ኣባላት ቤት ምኽሪ እቲ ሹመት ንህወሓትን ህዝቢ ክልል ትግራይን ዘግለለ እዩ ክብሉ ተቓዊሞምዎ ኣለው። ቤት ምኽሪ ወከልቲ ህዝቢ ሎሚ ኣብዘካየዶ ኣኼባ ብቀዳማይ ሚንስትር ኣብይ ኣሕመድ ንዝቐረቡ መዝነታት ኣፅዲቑ’ሎ።ሚንስትር እቶት ውሽጢ ሃገር ዝነበራ ወ/ሮ ኣዳነች ኣበቤ ጠቓላሊት ዓቃቢ ሕጊ፤ሚንስትር ድኤታ ጥዕና ዝነበራ ዶ/ር ሊያ ታደሰ ሚንስትር ጥዕና፣ኣቶ ላቀ ኣያሌው ሚንስትር እቶት ውሽጢ ሃገር፣ወ/ሮ ፈልሰን ዓብዱላሂ ሚንስትር ደቂ ኣንስትዮ፣ህፃናትን መናእሰይን ብምዃን ተሸይሞም ኣለው። ነቲ ሹመት ብትሪ ካብ ዝተቓወሙ ኣባላት ቤት ምኽሪ ሓደ ከምዚ ኢሎም። “እዚ ብመሰረቱ ንህዝቢ ትግራይን ህወሓትን ዘግለለ ሹመት እዩ።ህወሓትን ህዝብን ዝወከሎ እናሃለወ ብኣቋረጭ ዝግለሉ፣ሕገ መንግስታዊን ህብረብሄራዊን ስርዓት ፌደራል እናፍረሰ ስለዝኾነ እዚ ሹመት ቕኑዕ ኣይኮነን።” ኢትዮጵያ ካብ እትርከበሉ ድኽነት ዘውጽኣ መራሒ ኢና ንደልይ፣እቲ ሹመት በብሽዱሽተ ወርሒ ሓዱሽ ሰብ እናመፀ ስለዝኾነ እዛ ሃገር ተራጋጊኣ ንኽትጉዓዝ ዝተረጋገአ ኣመራርሓ የድሊየና ክብሉ ካልእ ኣባል ቤት ምኽሪ ርእይቶ ሂቦም። ካብዚ ዝተፈለየ ሓሳብ ዘቕረቡ ካልእ ኣባል ቤት ምኽሪ ከምዚ ኢሎም። “ንህወሓት ዘግለለ እዩ ዝብል ኣዚዩ ዝተጋገየ እዩ።ምኽንያቱ ዶ/ር ሊያ ታደሰ ገብረመድህን ተወላዲት ክልል ትግራይ እየን።ብሄረን ትግራይ እዩ።ናብ ምቑፃር ደም ምእታው ከየድለየ ኣብ ሹመት ካብኔ ክልል ትግራይ ህዝቢ ትግራይ ዝህልዎ ኣበርኽቶ ብዘማልእ ኣገባብ ዝቐረበ እዩ።” ኣብ መወዳእታ መዝነት እቶም ሚንስትራት ኣብ ፓርላማ ካብዝተረኸቡ 298 ኣባላት ቤት ምኽሪ ብ21 ድምፂ ተቓውሞ ብብዝሒ ድምፂ ፀዲቑ’ሎ።ኣቶ ፀጋ ኣራጌ ኮሚሽነር ኮሚሽን ስነ ምግባርን ፀረ ብልሽውናን ፌደራል ክኾኑ ንዝቐረበ ሽመት ብ11 ተቓውሞ ብብዝሒ ድምጺ ሓሊፉ።ንኣባላት ቦርድ ትካል ፕረስ ኢትዮጵያ ብብዝሒ ድምጺ ዘፅደቐ እቲ ቤት ምኽሪ ኣብ ሹመት ኣባል ቦርድ ዳንኤል ክብረት ርሱን ክትዕ ብምክያድ ብ148 ደገፍን ብ126 ተቓውሞን ኣፅዲቑዎ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ኤርትራ፡ ካብ ኣርባዕተ ሃገራት ዝኣትው ገያሹ ክውሸቡ ሓቲታ

ኤርትራ ካብ ሃገራት ቻይና፡ኢጣልያ፡ደቡብ ኮርያን ኢራንን ብቐጥታ ኾነ ብትራንዚት ናብ ኤርትራ ዝኣትው ገያሹ ክውሸቡ ሓቲታ’ላ። ሚንስትሪ ጥዕና ኤርትራ ትማሊ ኣብ ዘውጽኦ መግለጺ ክሳብ ሕጂ ብኮሮና ቫይረስ ዝተለኽፈ ሰብ ከምዘየለ እንተኾነ ኤርትራ ብኣየር፣ብመሬትን ባሕርን ጽልዋ ናይቲ ሕማም ምስ ዝተራእየለን ሃገራት ትዳወብ ብምዃና ናይ ምክልኻል ስራሕ ምስራሕን ንእንተታት ድልው ምኳንን ግዚኡ ዝጠለብ ምኳኑ ብምሕባር እቲ ሕማም ካብ ዝተራእየለን ሃገራት ዝመጹ ገየሾ ኣብ መወሸቢ ከምዝጸንሑ ኣፍሊጡ’ሎ። ምሉእ ትሕዝቶ’ቲ መግለጺ ኣብዚ ምንባብ ይክኣል። ምሉእ ትሕዝቶ ኣብዚ ምስማዕ ይክኣል። No media source currently available


ንጋዜጠኛ፣ ተጋዳሊትን ፖለቲከኛን ነጻነት ኣስፋው ዝዘከረ መደብ

ኣብ ኣውሮጳ ኣባል ማሕበር ተጋሩ ኣብ ስሳታት ዝነበረት ጋዜጠኛ ዶቼ ቬለ ነጻነት ኣስፋው፣ ካብ’ቶም ሾኡ ኣብ ኣውሮጳ ይንቀሳቀሳ ዝነበራ ፖለቲካዊያን ውድባት ኢትዮጵያ ‘ብመሰረት ንሕቶ ህዝቢ ኤርትራን ንዴሞክራሲያዊን ፍትሓዊን ሕቶታት ህዝቢ ኢትዮጵያ ቅኑዕ መልሲ ዝሃበ ውድብ ኢላ ንናይ ሽዑ ተሓህት ናይ ሎሚ ህወሓት መሪጻ ኣባል ከምዝኾነት’ ዶ/ር ገብረኣብ ባርናባስ ይዛረቡ። ንወ/ሮ ነጻነት ኣስፋው ‘ንእሽተይ ሓፍተይ’ ኢሎም ዝጽውዕዋ ዶ/ር ተወልደብርሃን ገ/ሄር ብወገኖም ‘ካብ ገጸር ናብ ዓድዋ እንዳ ነጻነት (እንዳሓትኖኦም) ኣትዮም ኣብ ሓንቲ ገዛ ከምዝዓበዩን’ ይጠቕሱ። ‘ኣብ 1972 ኣብ ካርቱም ኢና ምስ ነጻነት ተራኺብናን ተላሊናን’ ትብል ናይ ቃልሲ መሓዛኣ መብራት በየነ ብወገና ‘ተፈለሊና ናብ በረኻ ምስ ወረድና ኣብ ሓደ ስፍራ ንድቅስ ነይርና፣ ኣብ ሓደ ክፍሊ’ውን ተመዲብና ንሰርሕ ኔርና’ ብምባል ንተዘክሮኣ ትገልጽ። ኣብ መበል 75 ዓመታ ዝዓረፈት ጋዜጠኛ፣ ተጋዳሊት ህወሓትን ኣባል ቤት ምኽሪ ኢትዮጵያን ዝነበረት ወ/ሮ ነጻነት ኣስፋው ስነ ስርዓት ቀብራ ትማሊ ሰሉስ ኣብ መቓብር ሓርበኛታት መቐለ ከምዝተፈጸመ ዝዝከር'ዩ። No media source currently available


ኣቶ ገዱ ኣንዳርጋቸው ብልጽግና ፓርቲ ውድባዊ ኣሰራርዕኡ ከሓይል ይግባእ ኢሎም

ዝንቡዑን ንህዝብታት ኢትዮጵያ ንሓድሕዶም ዘባልዕ ዘናቁር ኣተሓሳስባ ካብ ሱሩ ክመሖ ኣለዎ ክብሉ ሚንስትር ጉዳያት ወጻኢ ኢትዮጵያ ኣቶ ገዱ አንዳርጋቸው ተዛሪቦም። ነዚ ንምግባር ኸአ ኣብ ሓባራዊ አጀንዳ ዝተመስረተ ድልዱል መሓውር ክንሃንጽ ምስ እንክእል’ዩ ኢሎም። ኣቶ ገዱ ነዚ ዝበሉ ኣብ ደቡብን ሰሜንን ወሎ ንልዕሊ ክልተ ሽሕ (2,000) ማእከሎት ኣመራርሓ ብልጽግና ፓርቲ ክወሃቦም ዝጸንሓ ስልጣና ኣብ ዝተዛዘመሉ’ዩ። እቲ ኣብ ደቡብን ሰሜን ወሎ ከተማ ደሴ ኣብ መንጎ ምምሕዳር ብሄረሰባት ዋግምራን ኦሮሞን ንዝርከቡ ልዕሊ ክልተ ሽሕ ማእከሎት ኣመራርሓ ብልጽግና ፓርቲ ኣብ ዙርያ ሕገ ሰረት’ቲ ፓርቲን ሕልው ኩነታት’ታ ሃገርን ክወሃቦም ዝጸንሓ ስልጠና ኣብ መወዳእታ ዝሓለፈ ሰሙን’ዩ ተዛዚሙ። ምሉእ ትሕዝቶ ኣብዚ ምስማዕ ይክኣል። No media source currently available


ቀ/ሚ ኣብይ ኣሕመድ ምስ ነበርቲ ደቡብ ክልል ተራኺቦም፡ተዘራሪቦም

ንሕና ኢትዮጵያዊያን ተሳዒርና ኣይንፈልጥን ኣብ ታሪኽ ኾነ ኣብዚ እዋን’ዚ ዝትንክፈና ኹሎም ክደቑ’ዮም፡መጻኢኦም ውድቐት’ዩ ክብሉ ቀዳማይ ሚንስትር ኢትዮጵያ ኣብይ ኣሕመድ ተዛሪቦም። ንሉኣላዊነቱ ድሕነቱን ኣሕሊፉ ዝህብ ኢትዮጵያዊ የለን ዝበሉ እቶም ቀ/ሚ ንደልዮ ሰላምን ፍቕርን ብልጽግና’ዩ ንዝኾነ ክንትንክፍ ኣይንደልን እንተተንኪፎምና ግን ስቅ ኣይንብልን ኢሎም ኣለው።እቶም ቀ/ሚ ነዚ ዝበሉ ኣብ ክልል ደቡብ ኣብ ዝበጽሕሉ እዋን ምኳኑ ተገሊጹ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ቅድመ ምርጫ ፖለቲካዊ ምብርባራት፣ጥርዓናት ተቓወምትን መልሲ ኮሚሽን ቦርድ ምርጫ ኢትዮጵያን (3ይ ክፋል)

ኮሚሽን ቦርድ ምርጫ ኢትዮጵያ 23 ነሓሰ 2012 ዓ/ም ዝካየድ ምርጫ ሰላማዊ፣ዴሞክራሲይዊ፣ተኣማኒን ኣሳታፊን ንክኸውን ዘድሊ ቅድመ ምድላው ይግበር ከምዝፀንሐን ከምዝቐፀለን ኣባል ኮሚሽን ቦርድ ምርጫ ኢትዮጵያ ዶ/ር ጌታሁን ካሳ ገሊፆም። ቦርድ ምርጫ ብመሰረት ዘውፅኦ ሰሌዳ ግዜ ወፍሪ ምርጫ ዝካየደሉ እዋን ካብ 21 ግንቦት ክሳብ 18 ነሓሰ 2012 ዓ/ም እንተኾነ እውን ኣብዚ ሕዚ እዋን ብዝተፈላለዩ ፖለቲካዊ ውድባት የካይድዎ ዘለው ወፍሪ ምርጫ ዝመስሉ ምብርባራት ብዝምልከት ክስታት ከምዝቐረቡን ቦርድ ምርጫ እውን ኣብ ሓባራዊ መድረኽ ንኹሎም ፖለቲካዊ ውድባት ከምዘተሓሳሰቦምን በዚ ዘይግዛእ እንተሃሊዩ ግን ኣድላይ ዘበለ ስጉምቲ ከምዝወስድን ዶ/ርጌታሁን ገሊፆም። ተቓወምቲ ውድባት ብገዛኢ ፓርትን ኣካልት መንግስትን ይወርደና ኣሎ ዝበሉዎም መረረታት መልሲ ክህብሉ ንክልላዊ መንግስታትን ካልኦት ዝምልከቶም ኣካላትን ደብዳቤ ምፅሓፎም ገሊፆም። ዝርዝሩ ኣብዚ ምስማዕ ይክኣል።  No media source currently available


ካብ ኬንያ ናብ ኢትዮጵያ ዝምለስ ኣንበጣ በረኻ ብዕስለ ይረአ ምህላው ተገሊጹ

ካብ ኬንያ ናብ ኢትዮጵያ ዝምለስ ዘሎ ኣንበጣ በረኻ ሎሚ’ውን ብብዙሕ ዕስለ ይረአ ምህላው ተገሊጹ። ነዚ ዕስለ ኣንበጣ ንምምካት ዝሓየለ ናይ ምክልካል ስራሕ ይስራሕ ከምዘሎ’ውን ሓደ መራሒ ስራሕ ኣፍሊጦም። ዕስለ ኣንበጣ በረኻ ኣብ ስራሕ ሕርሻን ጊዜ ሰብ ሞያን ገንዘብን ዓብይ ተጽዕኖ የሕድር ምህላው’ውን ተሓቢሩ’ሎ። ኣብ ደቡብ ኢትዮጵያ ኣብ ስራሕ እንዳሃለው ድምጺ ኣሜሪካ ዘዘራረቦም ኣብ ሚንስትር ሕርሻ ዳይሬክተር ዳይሬክተሮት ኣቶ ዘብዴዎስ ሰላቶ እቲ አንበጣ በረኻ ካብ ዝሓለፈ ወርሒ ሕዳር ኣትሒዙ ካብ ኬንያ ናብ ደቡብ ኢትዮጵያ ዝተፈላልየ ከባቢታት ይረአ ኣሎ፡ ኣብዚ እዋን’ዚ እውን እንተኾነ ንምክልኻሉ ዝግበር ዘሎ ስራሕ ሓይሉ ይቕጽል ከምዘሎ’ውን ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ቅድመ ምርጫ ፖለቲካዊ ምብርባራት፣ጥርዓናት ተቓወምትን መልሲ ገዛእቲ ውድባትን ቦርድ ምርጫን ኣብ ኢትዮጵያ (1ይ ክፋል)

ቅድሚ ኣስታት ክልተ ዓመታት ዶ/ር ኣብይ ኣህመድ ናብ ስልጣን ዘምፅአ ለውጢ ስዒቡ ኣብ ኢትዮጵያ ብዙሓት ለውጥታት መፂኦም እዮም።ኢትዮጵያ ድሕሪ 28 ዓመታት ንፈለማ ግዜ ኢህወዴግ ዘይብሉ ምርጫ ንምክያድ ማዕልቲ ተቖሪፁ ኣብ ምቅርራብ ትርከብ። ቦርድ ምርጫ ኢትዮጵያ ብመሰረት ዘውፅኦ ናይ ግዜ ሰለዳ ምርጫ ዝካየደሉ ዕለት 23 ነሓሰ 2012 ዓ/ እዩ። ወፍሪ ምርጫ ብወግዒ ዝጅመረሉ እውን 21 ግንቦት 2012 ዓ/ም ክኸውን ተወሲኑ’ሎ። ብርክት ዝበሉ ፖለቲካዊ ውድባት ኣብ ዝንቀሳቐስሉ ፖለቲካዊ ባይታ ኢትዮጵያ፤ፖለቲካዊ ኣኼባታትን ምልዕዓላትን ንምክያድ ቅድሚ ሎሚ ኢህወዴግ ኣብ ስልጣን እናሃለወ ይስምዑ ዝነበሩ መረረታት ሎሚ እውን ምስምዖም ኣይተረፈን። ኣብዚ ሕዚ እዋን ዝተፈላለዩ ፖለቲካዊ ውድባት ምስ ህዝቢ እናተራኸቡ ዘካይዱዎም ዘለው ኣኼባታት ናይ ወፍሪ ምርጫ ዝመስሉ ዘረባታትን መልእኽትታትን ይስምዑ ብምህላዎም ካብ ሕጊ ወፃኢ ወፍሪ ዝጀመሩ ኣለው ኢሎም ቅሬታታት ዘስምዑ ወገናት እውን ኣለው። ክስታትን ቅሬታትን ካብ መንጎ ዘቕረቡ ውድባት ናይ ኢትዮጵያ ዜጋታት ንማሕበራዊ ፍትሒ/ኢዜማ/፣ናይ ኦሮሞ ፌደራሊስት ኮንረስ፣/ኦፌኮ/፣ግንባር ሓርነት ኦሮሞ/ኦነግ/፤ፓርቲ ዴሞክራሲያዊ ምትሕብባር ትግራይ፣ናይ ዓረና ትግራይን ሳልሳይ ወያነ ትግራይን ገሊኦም እዮም።መልሲ መንግስትን ገዛእቲ ፖለቲካዊ ውድባትን ቦርድ ምርጫ ኢትዮጵያ እውን ቀሪቡ’ሎ። ዝርዝሩ ኣብዚ ምስማዕ ይክኣል። No media source currently available


'ኣሜሪካ ኣብ ጉዳይ ግድብ ህዳሴ ዝካየድ ልዝብ ክቐላጠፍ ትገብሮ ተፅዕኖ ትኽክል ኣይኮነን' ገዱ ኣንዳርጋቸው

ኣሜሪካ ኣብ ጉዳይ ግድብ ህዳሴ ዝካየድ ልዝብ ክቐላጠፍ ትገብሮ ሓደ ሓደ ተፅዕኖ ትኽክል ኣይኮነን ክብሉ ናይ ኢትዮጵያ ሚንስትር ጉዳያት ወጻኢ ገዱ ኣንዳርጋቸው ገሊፆም።ካብ ተዓዛቢነትን ኣንጋዲትን ዝወፁ ናይ ኣሜሪካ ኣካይዳታት ዝግባእ ከምዘይኮነ እውን ኣብሪሆም። ኣሜሪካ ኣብ መንጎ ሰለስቲኣን ተላዘብቲ ሃገራት ስምምዕ ክብፃሕ ትፃወቶ ኣወንታዊ ተራ ግን ክቕፅል ንደልይ ኢና ኢና ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኮረና ቫይረስ ካብ ዝተራእየለን ሃገራት ናብ ኢትዮጵያ ንዝኣተው ልዕሊ 900 ሰባት ክትትል ይገብረሎም ከምዘሎ ተገሊጹ

ኮረና ቫይረስ ካብ ዝተራእየለን ሃገራት ናብ ኢትዮጵያ ንዝኣተው ልዕሊ 900 ሰባት ክትትል ይገብረሎም ከምዘሎ ትካል ጥዕና ሕብረተሰብ ኢትዮጵያ ኣፍሊጡ። ናብ ኢትዮጵያ ዝኣተው ተጉዓዝቲ ን14 መዓልታት ተፈሊዮም ክትትል ዝተገበረሎም 750 ሰባት ናብቲ ሕብረተሰብ ከምዝተሓወሱን ካልኦት 932 ሰባት ግን ክትትል ይግበረሎም ከምዘሎን እቲ ኢንስቲትዩት ሎሚ ኣብዝሃቦ መግለፂ ኣፍሊጡ። ብምድሪን ብሰማይን ንዝኣትው ናይ ምፍላይን ናይ ምርመራን ስራሓት ሓይሎም ምቕፃሎም፣ካብ ትካል ጥዕና ዓለም ዝውሃቡ ናይ መከላኸሊ እታዎታት እውን ንክልላትን ንሆስፒታላትን ይከፋፈሉ ከምዘለው ናይቲ ትካል ዋና ዳይረክተር ዶ/ር ኤባ ኣባተ ገሊፆም ።


መርማሪት ሕቡራት ሃገራት ንኤርትራ ብመግሃስቲ መሰረታዊ መሰላት ትኹንን

ነዚ ምላሽ ዝሃበ ኣብ ጀነቫ ኣምባሳደር ኤርትራ ኣቶ ተስፋሚካኤል ገራህቱ፡ እቲ ሪፖርት ፖለቲካዊ መበገስታ ዘለዎ ንኻልእ ሕማቕ ዕላማ ዝቐንዐ`ዩ ክብል ጸዊዕዎ ፍልይቲ መርማሪት ንኩነታት ሰብኣዊ መሰላት ኤርትራ ዳኒኤላ ክራቨዝ፡ ንኤርትራ ብመግሃስቲ መሰረታዊ መሰላት ናጽነትን ናጽነት ሃይማኖትን፡ ደረት ብዘይብሉ ሃገራዊ ኣገልግሎትን ሰፊሕ መግሃስቲ ኮኒና። እቲ ናይ ሕቡራት ሃገራት ጸብጻብ ብመግሃስቲ ሰብኣዊ መሰላት ትኽሰስ ኤርትራ፡ ድሕሪ`ቲ ኣብ 2018 ምስ ኢትዮጵያ ዝተገብረ ታሪኻዊ ስምምዕ ሰላም፡ ጽገናዊ ለውጢ ክተርኢ ተስፋ እንተነበረ``ኳ ኣይተተግበረን ይብል ። እቲ ጸብጻብ፡ ብዘይፍርዲ ማእሰርቲ፡ መስወርትን ጾታዊ መደልን መስቀይትን ዝርከቦ ሰፊሕ መግሃስቲ ሰብኣዊ መሰላት ከምዝረኸበ`ዩ ዝገልጽ። ፍልይቲ መርማሪት ንኩነታት ሰብኣዊ መሰላት ኤርትራ ዳኒኤላ ክራቨዝ፡ መንግስቲ ኣብ ልዕሊ ሃይማኖታዊ ናጽነት ዝገብሮ በደል ዘሕዝን`ዩ ትብል። ብዘይ ፍቓድ መንግስቲ ሃይማኖቶም ዝስዕቡ፡ ከምኡ`ውን እቶም ሰዓብቲ`ቶም ብመንግስቲ ኣፍልጦ ዘይብሎም እምነታት ከምዝእሰሩ ትግልጽ ሚስ ክራቨዝ፡ ተኸተልቲ እምነት እስምና`ውን ዒላማ ከምዝኾኑ፡ ከምዝተሓዙን ከምዝእሰሩን ትገልጽ። ኤርትራ ኣብ ሃገራዊ ኣገልግሎታ ለውጢ ዘይምግባራ ብቑዕ ምኽንያት ከምዘይረኸበትሉ ትገልጽ ፍልይቲ መርማሪት ሕቡራት ሃገራት፡ ኣብታ ሃገር ዘሎ ኩነታት ኤኮኖሚ ንፈጠራ ስራሕ ኣይፈቅድን ወይ ምውሳኽ ደሞዝ ሃገራዊ ኣገልግሎት ዝብል ምኽንያት ብቑዕ ክኸውን ኣይክእልን ትብል። “ኣብ ኤኮኖሚያዊ ለውጢ ዘይምርኮስ፡ሰበ-ስልጣን ክወስድዎ ዝኽእሉ ቅልጡፍ ስጉምቲ ኣሎ። ንሱ ድማ፡ ንኣስገዳድ ምልመላ ዝግበር ምግፋፍ መንእሰያት ጠጠው ምባል፡ ትምህርቲ ካልኣይ ደረጃ ካብ ወተሃደራዊ ምልመላ ምፍላይ፡ ከምኡ ድማ ኣብ ልዕሊ ተዓለምቲ፡ ብፍላይ ድማ ኣብ ልዕሊ ደቀንስትዮ መግሃስቲ ዝከላኸል ሜላ መቆጻጸሪ ምቕማጥ ዝኣመሰለ ክኸውን ይኽእል።” ካትረዝ ኩሎም ናይ ፖለቲካ ኮነ ናይ ሕልና እሱራት ይፈትሑ ትብል። ሰባት ንመንግስቲ ብምቅዋሞም ብዘይፍርዲ ይእሰሩ ዝበለት ካትረዝ፡ መብዛሕቲኡ ግዜ ን10`ታት ዓመታት ብዘይ መስርሕ ፍርዲ ወይ ዕረፍቲ ይእሰሩ ኢላ። ነዚ ምላሽ ዝሃበ ንናይ ጀነቫ ሕቡራት ሃገራት ኣምባሳደር ኤርትራ ኣቶ ተስፋሚካኤል ገራህቱ፡ እቲ ሪፖርት ፖለቲካዊ መበገስታ ዘለዎ ንኻልእ ሕማቕ ዕላማ ዝቐንዐ`ዩ ክብል ጸዊዕዎ። ኣተሓሒዙ፡ እቲ ናይ ፍልይቲ መርማሪት ሪፖርት፡ ንሃገሩ ብኣሉታዊ ምስሊ ዘቕርብን ንዝኾነ ኣወንታዊ ፍጻመታት ሃገሩ ዘየንጸብርቕን ከምዝኾነ ገሊጹ። . ኤርትራ ድሕሪ ናይ ዓሰርተታት ዓመታት ግጭት ኣብ ሰላም ትርከብ ሃገር`ያ ዝበለ ኣምባሳደር ተስፋሚካኤል ገራህቱ፡ ኤርትራ ብሰንኪ `ቲ ዝሓለፈ ናይ ግጭት እዋን ዘለውዋ ብዙሓት ማሕበራውን ኤኮኖሚያውን ጸገማት ንምፍታሕ ኣብ መስርሕ`ያ ትርከብ ዘላ-እዚ ድማ ብሃታሃታ ዝዕረ ኣይኮነን ኢሉ። ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ቤት ምኽሪ ሚንስትራት ኢትዮጵያ ንግድብ ህዳሴ ዝምልከት ጉዳይ ንረብሓን ጽልየትን ኢትዮጵያ ምስ ዝህልው ጥራይ ከምዝካየድ ኣፍሊጡ

ኣብ ጉዳይ ዓብዪ ግድብ ህዳሴ ኢትዮጵያ ዝተዘራረበ ቤት ምኽሪ ሚንስትራት ኢትዮጵያ ዝኾነ ይኹን ጉዳይ ንድልየትን ረብሓን ኢትዮጵያ ምስ ዝህልው ጥራሕ ከምዝካየድ ኣፍሊጡ። ብቀዳማይ ሚንስትር ኣብይ ኣሕመድ ዝምራሕ ቤት ምኽሪ ሚንስትራት ኢትዮጵያ ብቕድሚ ትማሊ ቀዳም ኣብዘካየዶ ኣኼባ መንግስቲ ኢትዮጵያ ንሃገራዊ ረብሓ ዝትንክፍ ልዝብ ኣየካይድን ኢሉ’ሎ። ኣብ መንጎ ኢትዮጵያ፣ግብፅን ሱዳንን ዝካየድ ልዝብ ብተዓዛቢነት ክከታተል ዝፀንሐ ናይ ኣሜሪካ ገንዘብ ሚንስትር ዝሓለፈ ዓርቢ ኣብዘውፅኦ መግለፂ 19ን 20ን ለካቲት 2012 ዓ/ም ምስ ሚንስትራት ወፃእን ማይን ሱዳንን ግብፅን ኣብ ዋሽንግተን ዲሲ ብምርኻብ ምዝርራቦም ብምግላፅ ክሳብ ሎሚ ዝተበግሩ ፃዕርታት ኣድኒቑ’ሎ። መግለፂ ሚንስትር ገንዘብ ኣሜሪካ ሕጂ ብዘለዎ ኩነታት ኣብ ስምምዕ ከይተበፅሐ እቲ ግድብ ናይ ምምላእ ስራሕ ከይጅምርን ሓይሊ መብራህቲ ናይ ምምራት ፈተነ ከይካየደን ኣተሓሳሲቡ’ሎ ። ነዚ ስዒቡ ናይ ኢትዮጵያ ሚንስትራት ወፃኢን ማይ፣ መስኖን ኢነርጅን ብሓባር ኣብዘውጽእዎ መግለፂ ነዚ ብናይ ኣሜሪካ ሚንስትሪ ገንዘብ ዝወፀ መግለፂ ኢትዮጵያ ዘይተሳተፈትሉ ኣኼባ ስዒቡ ዝወፀ እዩ ክብል ብዝለዓለ ቅሬታ ከምዝሪኡዎ ገሊፆም። ኢትዮጵያ እቲ ኣኼባ ንኻልእ እዋን ክናዋሕ ቅድም ክብል ንግብፂ፣ንሱዳንን ንኣሜሪካን ከምዘፍለጠት ዝሓበረ መግለፂ ሚንስትሪ ጉዳያት ወፃኢ ኢትዮጵያ ወናኒት ናይቲ ግድብ ዝኾነ ኢትዮጵያ ብመሰረት ስምምዕ መምርሒታት፤ ምምላእ ናይቲ ግድብ ጎኒ ንጎኒ እቲ ህንፀት ብመትከላት ፍትሓውን ምኽንያታውን ኣጠቓቕማን ዓብዩ ጉድኣት ብዘይምብፃሕን ክትፍፅሞ እዩ ዝኸውን ኢሉ’ሎ። እቲ መግለፂ ብምውሳኽ ናይቲ ግድብ ናይ መጀመሪያ ምምላእን ምስዳድን ማይ ስርዓትን ኣሰራርሓን ንምድላው ዝካየድ ልዝብ ተዛዚሙ ብዝብል ዝተውሃበ መግለፂ ኢትዮጵያ ኣይክትቕበሎን ኢሉ’ሎ። መግለፂ ኢትዮጵያ ወሲኹ ኣብ ዋሽንግተን ዲሲ ግብፂ ፈሪማትሉ ዝተባህለ ረቂቕ ናይ ሰለስቲአን ሃገራት ጉጅለታት ልዝብ ይኹን ሕግን ቴክኒክን ዝርርብ ውፅኢት ኣይኮነን፤እቲ ልዝብ ኣይተዛዘመን ኢሉ’ሎ ። ብምቕጻል እቲ መግለጺ ኢትዮጵያ፣ግብፅን ሱዳንን ብዝፈልጥኦንን ብዝተሰማምዓሉን ናይ መብርሂታት መግለፂ መሰረት ኩሉ ድሕንነት ናይቲ ግድብ ዝምልከቱ ጉዳያት ብዓለምለኸ ሰብ ሞያ ዝተወሃቡ ምክረ ሓሳባት ምፍፃማ ክትቕፅለሉ እያ ኢሉ’ሎ ። እቲ መግለፂ ናይ ኢትዮጵያ ዓብዪ ግድብ ህዳሴ ናይ መጀመሪያ ምምላእን ምስዳድ ማይን መምርሕን ስርዓትን ንምድላው ዝተረፉ መሰረታዊ ኣፈላላያት ንምፍታሕ ኢትዮጵያ ምስ ግብፂን ሱዳንን ዝጀመረቶ መስርሕ ንምቕፃል ድልውቲ እያ ኢሉ’ሎ ። ኣሜሪካ ኣብ መንጎ ሰለስቲኣን ሃገራት ዘሎ ልዝብ ናይ ምክትታል መርገፂኣ ከምትቕፅለሉን ኣብ ናይ መወዳእታ ስምምዕነት ንምብጻሕ ዝክኣላ ኩሉ ከምእትገብርን ብቕድሚ ትማሊ ቀዳም ዝወፀ ናይ ኣሜሪካ ሚንስትር ገንዘብ መግለፂ ሓቢሩ’ሎ።


መንግስቲ ክልል ትግራይ ን2,332 ተአረምቲ ሕጊ ብይቕሬታ ምፍትሑ ተገሊጹ

መንግስቲ ክልል ትግራይ ን2,332 ተአረምቲ ሕጊ ብይቕሬታ ክፍትሑ ወሲኑ:: ብይቕሬታ ክፍትሑ ካብ ዝተወሰነሎም እቶም 25 ኤርትራውያን ምዃኖም ቢሮ ፀጥታን ምምሕዳርን ትግራይ ኣፍሊጡ:: ምሉእ ትሕዝቶ ኣብዚ ምስማዕ ይክኣል። No media source currently available


ኮሮና ቫይረስ ንፈለማ ጊዜ ኣብ ናይጀርያ ምርካቡ ተገሊጹ

ኮሮናቫይረስ ኣብ ዙሪያ ዓለም ምስፍሕፍሑ ቀፂሉ’ሎ።ኣብ ትሕቲ ስሃራ ኣፍሪቃ ናይጀሪያ ንፈለማ ግዜ እቲ ቫይረስ ዘለዎ ሰብ ምርካቡ ሰበስልጣን ናይጀሪያ ኣረጋጊፆም ኣለው። እቲ ቫይረስ ዘለዎ ሰብ ኢጣልያዊ ኮይኑ ኣብ ናይጀሪያ ዝነብርን ኣብዚ ሰሙን እዚ ካብ ሚላን ናብ ሌጎስ ዝተመለሰ ምዃኑን ተሓቢሩ’ሎ። ኒውዚላንድ፣ሉትዋኒያ፤ሜክሲኮንን ኢስቶናንያን እቲ ቫይረስ ናብ ሃገርን ምእታው ኣፍሊጠን ኣለዋ። ዳይረክተር ውድብ ጥዕና ዓለም ዶ/ር ቴድሮስ ኣድሓኖም ዝኾነት ትኹን ሃገር ካብቲ ቫይረስ ውሕስቲ ክትኸውን ኣይትኽእልን ኢሎም። ናይ ደቡብ ኣፍሪቃ ፕረዚደንት ማታመላ ሲሪል ራማፎሳ ማእኸል ስሕበት እቲ ሕማም ኣብ ዝኾነት ናይ ቻይና ከተማ ዉሃን ዝርከቡ ልዕሊ 130 ደቡብ ኣፍሪቃዊያን ናብ ሃገሮም ክመልሱ ንሰበስልጣን ሃገሮም ኣዚዞም ኣለው። ዕዳጋ ዓለም ብሰንኪ እዚ ቫይረስ ሪእይዎ ንዘይፈልጥ ኪሳራ ተቓሊዑ’ሎ። ብመሰረት ፀብፃባት ውድብ ጥዕና ዓለም ክሳብ ሎሚ ዓርቢ ኣብ ቻይና 2,790 ዝሞቱ ሓዊሱ 83,000 ሰባት በቲ ቫይረስ ተታሒዞም ኣለው።ካብ ቻይና ወፃኢ ኣብ 49 ሃገራት 4,351 በቲ ቫይረስ ዝተታሓዙ 67 ድማ ዝሞቱ ተመዝጊቦም ኣለው።


ዙር ሩዋንዳ: ናትናኤል ብጫ ማልያ ዓቂቡ

ኣብቲ ሎሚ ካብ ሙሳንዘ ናብ ሙሃንጋ ዝተኻየደ 127.3 ኪሎ ሜተር ዝሸፈነ ሻድሻይ መድረኽ ዙር ሩዋንዳ ኮሎምብያዊ ዮናታን ቫለንስያ ቀዳማይ፡ ስዊዘርላንዳዊ ፓትሪክ ሸሊንግ ካልኣይ ከምኡ’ውን ካልእ ኮሎምብያዊ ካርሎስ ኮንተሮ ነይሮ ሳልሳይ ደረጃ ሒዞም ነቲ ውድ ር ፈጺሞሞ። ኣባል ክልብ ኒፖ ደልኮ ኢትዮጵያዊ ክንፈ ሃይለሚካኤል ድማ ሻብዓይ ደረጃ ሒዙ ነቲ ናይ መድረኽ ውድድር ፈጺሙ።  ዛጊት ኣብ ብጫ ማልያ ዝመጸ ለውጢ እኳ እንተዘየለ፡ ኤርትራዊ ናትናኤል ተስፋጽዮን ብጫ ማልያ ዓቂቡ ናብ ዝቕጽል መድረኽ ተሰጋጊሩ’ሎ። ብተመሳሳሊ ዳዊት የማነ ናይ ብሉጽ ቅጽበታዊ ተጻዋታይ ማልይኡ ዓቂቡ ኣሎ። ብሓፈሻ ክርአ ከሎ እዚ መድረኽ’ዚ ሓያል ብድሆ ዝነበሮ ብምንባሩ መሪሕነት ናትናኤል ናይ ብጫ ማልያ ናብ ልዕሊ ሓደ ደቒቕ ጥራይ ክወርድ ክኢሉ ኣሎ።  ሩዋንዳዊ ሞይስ ሙጊሻ ንናትናኤል ኣጥቂዑ ሓያል ምንቅስቓስ ብምርኣይ ድሮ ነታ ኣብ ዝባን ናትናኤል ዘላ ብጫ ማልያ ክመጣጠራ ክኢሉ ኣሎ። ሓደ ካብቶም ኣብቲ ጽባሕ ዝካየድ ናይ ግዜ ማለት ናይ ክሮኖመተር ውድድር ኣንጸባራቒ ዓወት ከመዝግብ ይኽእል’ዩ ተባሂሉ ዓቢ ግምት ተዋሂብዎ ዘሎ ተወዳዳራይ’ውን እዩ።


'ዓባይ ሃገር ከይፈጠርካ ዓብዪ ህዝቢ ምፍጣር ስለዘይክኣል ቀዳማይ ተግባርና ንኢትዮጵያ ምህናፅ'ዩ' ቀ/ሚ ኣብይ ኣሕመድ

ኣብ ክልል ደቡብ ዞባታት ካምባታ፣ጣምባሮን ሃላባን ትማሊ ረቡዕ ምስ ህዝቢ ዝተዘራረቡ ቀዳማይ ሚንስትር ኣብይ ኣሕመድ ዓባይ ሃገር ከይፈጠርካ ዓብዪ ህዝቢ ምፍጣር ስለዘይክኣል ቀዳማይ ተግባርና ንኢትዮጵያ ምህናፅ ክኸውን ኣለዎ ኢሎም ። ንሶም ወሲኾም’ተዋጊእናን ተኸፋፊልናን ዝኸሰበናዮ ድኽነትን ድሕረትን ስለዝኾነ ካብኡ ወፂእና ሎሚ ንነገራት ብህድኣት እንርእየሉ እዋን እዩ’’ኢሎም። ኣብ ዋና ከተማታት ናይተን ዞባታት ከተማታታ ዱራሜን ቁልቶን ምስ ህዝቢ ዝዘተዩ ቀዳማይ ሚንስትር ኣብይ ኣሕመድ ምምስራት ዓባይ ሃገር ዝብል ሓሳብ ኣስሚሮምሉ። “ምምስራት ዓባይ ሃገር ረብሕኡ ንኹላትና ምዃኑ ክንርዳእ ኣለና። ብዘይካ ዓባይ ሃገር ዓብይ ህዝቢ ኣይህሉን።ውልቀሰብ ንማሕበረሰብ ከፍርስ የብሉን ማሕበረሰብ እውን ንሃገር ክፍርስ የብሉን።” “ተዋጊእናን ተኸፋፊልናን ሪኢናዮ ዝኸሰበናዮ ድኽነትን ድሕረትን ስለዝኾነ ካብኡ ወፂእና ሎሚ ንነገራት ብህድኣት እንርእየሉ እዋን ኢና ንርከብ” ኢሎም። ቀ/ ሚ ኣብይ ቀጺሎም ኢትዮጵያ ካብ ድኽነትን ካብ እትርከበሉ ፀገምን ንምውፃእ ሰላማዊ ኣገባብ ምኽታል ከምዝግባእ ገሊፆም።ንድኽነት ምጥፋእ፣ምዕዋትን ንምብልጻግን ዝክኣል ብሓባር ጥራሕ እዩ ኢሎም። ቀዳማይ ሚንስትር ኣብይ ናይ ከምባታ ጣምባሮ ህዝቢ ኣብ ናይታ ሃገር ታሪኽ ዝነበሮ ተራ ብምጥቓስ ንኢዶም ኣለው። “ከምባታ ኣብ ታሪኽ ኢትዮጵያ ሰናይ ነገር ካብ ዝዘረበልኩም ህዝብታት ብፅቡቕ ካብ ዝልዓሉ ህዝብታት ጣምባሮ፣ምስ ዶምቢ ምንዳፉ ተደሚሩ ለምለም ሃገር ምፍጣር ዝኽኣለ ድንቂ ህዝቢ እዩ።” ኣብ ሃላባ ምስ ህዝቢ ኣብዘካየድዎ ዘተ ህዝቢ ሃላባ ሰላም ኣብ ምሕያል ሃገራዊ ሓላፍነቱ ክዋፃእ ዶ/ር ኣብይ ፀዊዖም። ብክልል ናይ ምውዳብ መሰል ብዝምልከት ካብ ነበርቲ ዞባ ካምባታ ጣምባሮ ዝቐረበሎም ሕቶ እቲ ሕቶ ብመፅናዕቲ ንምምላስ ይስርሓሉ ኣሎ ኢሎም።


ርእይቶ ምሁራት ኣብ ምምቕራሕ መዝነት ክልል ኣምሓራ

ኣብ ኢትዮጵያ ክልል ኣምሓራ፡ ዝተኻየደ ሹመት ምሃብን ካብ ስልጣን ምውራድን ስልጣን ምቅይያርን ብዝምልከት እኹልን ብቑዕን መብርሂ ከምዘድሊ ምህራት`ቲ ክልል ኣዘኻኺሮም። ብኻልእ ወገን ፕረዚደንት መምርሒ ኣካዳሚ መለስ ዜናዊ ኮይኖም ብቀ/ሚ ዝተሸሙ ኣቶ ዮሃንስ ቧያለው ነቲ ሹመት ከምዘይተቐበልዎ ገሊጾም ኣለዉ። ኣብ ዝሓለፈ ሒደት ዓመታት ሓያለ ስጉምትታትን ምቅይያራትን ስልጣንን ካብ ዝተኻየደለን ክልላት ክልል ኣምሓራ ብቀዳምነት ከምዝስራዕ ይፍለጥ። ምሉእ ትሕዝትኡ ኣብ`ዚ ምስማዕ ይክኣል። No media source currently available


ኣብ ዩኒቨርሲቲ ደምቢደሎ ወለጋ ብዝነበረ ዘይምርግጋእ ሃዲሞም ዝነበሩ ተማሃሮ፡ ሰላም ብምዃኑ ናብቲ ዩኒቨርሲቲ ምምላሶም ሓቢሮም

ካብ ዝሓለፈ ሰለስተ ሰሙናት ጀሚርና ዳግም ትምህርትና ክንከታተል ጀሚርና ኣለና ዝበለት ተማሃሪት ምሕረት ደማው፡ ንሓደ ወርሒ ኣዕሪፍና ኢና ተመሊስና ትብል። “ምስ መጻና ብዙሕ ዝተመሓየሸ ነገራት`ዩ ጸኒሑና። ናይ ማይ ነገር ተመሓይሹ፡ ከምኡ`ውን ሰላም ኮይኑ ንፈርሖ ነገር የለን ፡ ንኣትው ንወጽእ፡ ቤተ-መጻሕፍቲ ክሳብ ዝደለናዮ ክንጸንሕ ንኽእል፡ መማህራን`ውን ብጽቡቕ ይምህሩና`ለዉ፡ ሕጂ ንፈተና ኢና ንቀራረብ ዘለና”።  ካልእ ያሕያ ዓብዱራሕማን ዝተባህለ ተማሃራይ ድማ፡ ዓቢይ ለውጢ`ዩ ዘሎ፡ መማህራን ነቲ ዝኸሰርናዮ ግዜ ንምክሕሓስ ኣብ ናጻ-ግዜኦም ይረባረቡ`ዮም ዘለዉ ይብል። ፕረዚደንት ዩኒቨርሲቲ ደምቢደሎ፡ ዶ/ር ለታ ተስፋዬ፡ እቲ ዩኒቨርሲቲ ኣብ`ዚ ሰዓት`ዚ ናብ ናይ ቀደም ምርግጋኡ ተመሊሱ`ሎ ኢሉ።  ምሉእ ትሕዝትኡ ኣብ`ዚ ምስማዕ ይክኣል። No media source currently available


ኢትዮጵያዊያን ነበርቲ ደቡብ ኮሪያ ብምስፍሕፋሕ ኮሮናቫይረስ ስግኣት ከምዘለዎም ገሊፆም

ኮሮናቫይረስ ካብ ዝተልዓለላ ቻይና ቀፂላ በቲ ቫይረስ ዝተጠቕዐትን ትጥቃዕን ዘላ ደቡብ ኮሪያ እያ።ክሳብ እዛ ሎማዕንቲ በቲ ቫይረስት ዝተትሓዙ 1,261 ሰባት ክኾኑ ከለው በዝሒ ዝሞቱ ድማ 12 እዮም። ኣብታ ሃገር ዝነብሩ ኢትዮጵያዊያን ተምሃሮ ምስ ኢትዮጵያዊያን ማሕበረሰብን ኤምባሲ ኢትዮጵያን በብእዋኑ ሓበሬታ ይለዋወጡ ከምዘለው ንቪኦኤ ገሊፆም ኣለው። ልዕሊ 1.5 ሚሊዮን ህዝቢ ኣብ ዝነብረላ ናይ ደቡብ ኮሪያ ከተማ ዴጆን ኣብ ዝርከብ ዩኒቨርስቲ ሳይንስን ቴክኖሎጂን ሳልሳይ ዓመት ተምሃራይ ዶክትሬት ድግሪ ፔትሮኬሚካል ሓጎስ ብርሃነ እቲ ሕማም ዴጉ ኣብ ዝተብሃለት ከተማ ብዝለዓለ ብርኪ ይጋፋሕ ስለዘሎ ዘተሓሳስብ እዩ ይብል። ናይታ ሃገር መንግስቲ ሓበሬታ በብእዋኑ ከምዝዝርግሕ ብምግላፅ ሰባት ናብ ዝእከብሉ ምኻድ ከምዘይግባእ ከምዝምዓዱን ኩሉ ሰብ ድማ ናይ ኣፍንጫ መሸፈኒ ማስክ ገይሩ ከምዝንቀሳቐስን ይገልፅ።መሸጢ ምግቢ ኣይተዓፀወን ግን ንጥንቃቐ ክብሃል ናይ መመዝገቢ እዋን ዘናውሓ ዩኒቨስርታት ኣለው ኢሉ። ሕዚ ብዘሎ ኩነታት እንታይ ከምዝገብር እንተዘይወሰነ እውን እቲ ኩነታት እናኸፍአ እንተድኣ ከይዱን በረራ እንተድኣ ሃሊዩን ናብ ሃገሩ ንምምላስ ከምዝደሊ ገሊፁ’ሎ። ራብዓይ ዓመት ተምሃራይ ኤሮስፔስን ኣብቲ ዩኒቨርስቲ ኣተሓባባሪ ሕብረት ተምሃሮን ሮቤል ኣስረስ ኣስታት 60 ተማሃሮ ይገልፅ።ኣብ ይነብሩላ ዘለው ከተማ በቲ ቫይረስ ዝተትሓዙ 16 ሰባት ከምዘለው ብምግላፅ ዘፍርሕ ኩነታት እዩ ዘሎ ይብል።  ‘’ዘፍርሕ እዩ።እቲ ፅቡቕ ነገር ግን ብፍላይ ኣብ ከተማ ቢጆን እንርከብ ተምሃሮ ናይ ባዕልና ሕብረት ስለዘለና ሓበሬታ ከምፅእ ከሎ እንታይ ዓይነት ጥንቃቐ ክንገብር ከምዘለና ንዘራርብ ኢና’’ ይብል። ብዝተፈላለዩ ናይ ሓበሬታ መለዋወጢ ሜላታት ብምጥቃም ምስ ኤምባሲ ኢትዮጵያ ኣብ ደቡብ ኮሪያ ከምዝራኸቡ እውን ወሲኹ ገሊፁ። ኣብ ደቡብ ኮሪያ ኣምባሳደር ኢትዮጵያ ሽፈራው ሽጉጤ በዝሒ ኣብ ደቡብ ኮሪያ ዝነብሩ ኢትዮጵያዊያን ብርግፀኝነት ምዝራብ እንተዘይተኽኣለ እውን 500 ተማህሮ ሓዊሱ ኣስታት 1,100 ኢትዮጵያዊያን ኣለው ተባሂሉ ከምዝእመን ገሊፆም። ምስ ኢትዮጵያዊያን ማሕበረሰብ ብናይ ኤምባሲ ናይ ፌስቡክ ገፅና ኣቢልና ኢትዮጵያዊያን ተምሃሮን ማሕበረሰብን መንግስቲ እታ ሃገር ዝህቦ ሓበሬታ ክከታተሉን ከመይ ዓይነት ፀገም ከጋጥሞም ከሎ ነቲ ኤምባሲ ከፍልጡ፣እቲ ኤምባሲ ኣብ ጎኖም ከምዘሎ ኢና ኣፍሊጥና።ካብኡ ቀፂልና ኣብዚ ዝነብሩ ሓለፍቲ ኮሚኒቲ ኣለው።ንተምሃሮን ነበርትን ብሓባር ምስ ዘተሓባብር ብቐረባ ንሰርሕ ኣለና ኢሎም። እቲ ሕማም ካብ ቁፅፅር ወፃኢ እንተኾይኑ ኢትዮጵያዊያን ካብታ ሃገር ንምውፃእ ክውሰድ ብዛዕባ ዝኽእል ስጉምቲ ተሓቲቶም ክምልሱ ከለው ስርዓት ጥዕና ደቡብ ኮሪያ ኣዚዩ ኣድማዒ ስለዝኾነ ናብኡ ዘብፅሕ እምነት የብለይን፤እቲ ኩነታት ዝምጥን መረገፂ ክንሕዝ ኢና ኢሎም። መሸፈኒ ገፅ ማስክ ብዝምልከት ክምልሱ ከለው መንግስቲ እታ ሃገር ብስፍሓት እናምረተን ዋጋ እውን እናተቖፃፀረን ስለዝኾነ እቲ ስግኣት ከምዝቕረፍ ብምሕባር ጸገም እንተሃሊዩ ግን እናተመኻኸርና ክንሰርሕ ኢና ኢሎም ኣብ ደቡብ ኮሪያ ኤምባሳደር ኢትዮጵያ ሽፈራው ሽጉጤ። No media source currently available


ዙር ሩዋንዳ: ድርብ ዓወት ናትናኤል ብጫ ማልያ ኣብ ዝባን ኤርትራውያን ክትቅጽል ደሪኽዋ

ሎሚ ኣብ ዝተኻየደን 206 ኪሎ ሜተር ርሕቐት ዝሸፈነን ራብዓይ መድረኽ ዙር ሩዋንዳ 2020 ብድርብ ዓወት ኤርትራዊ ተቐዳዳማይን መራሒ ሃገራዊት ጋንታ ኤርትራን ዝኾነ ናትናኤል ተስፋጽዮን ተዛዚሙ።  ኣብቲ ካብ ሩስዚ ናብ ሩባቩ ዝተኻየደ ራብዓይ መድረኽ ዙር ርዋንዳ: ኤርትራዊ ተቐዳዳማይ ናትናኤል ተስፋጼን ምስ ደቡብ ኣፍሪቃዊ ተቐዳዳማይ ኣባል ፕሮታችን ሩዋንዳዊ ተቐዳዳማይ ሞይስ ሙግሻ ድሕሪ ዘካየዶ ህልኽ ዝመልኦ ውድድር ቀዲሙ መስመር ፍጻመ ረጊጹ። በዚ ድማ ኤርትራዊ ተቐዳዳማይ ናትናኤል ተስፋጽዮን ነታ ኣብ ቅድድም ብሽክለታ ዝለዓለ ክብሪ ዘለዋ ብጫ ማልያ ክዕወተላ ክኢሉ ጥራይ ዘይኮነ: ካብ ናይ ትማሊ ሳልሳይ መድረኽ ዕውት ኤርትራዊ ኣባል ክለብ ኒፖ ደልኮ ዝኾነ ቢንያም ግርማይ ሃይሉ ተቐቢሉ ኣብ ዝባን ኤርትራውያን ክዕቅባ ምኽኣሉ ፍሉይ ገይርዎ ኣሎ። ብመሰረት ወግዓዊ ሰሌዳ ውጽኢት ዙር ርዋንዳ ዕውት ራብዓይ መድረኽን ወናኒ ብጫ ማልያን ዝኾነ ናትናኤል ተስፋጽዮን፡ ካልኣይ ንዝወጸ ደቡብ ኣፍሪቃዊ ተቐዳዳማይ ከንት መይን ብሓደ ካልኢት ፤ ንሳልሳይ ኮይኑ ዝተዓወተ ሩዋንዳዊ ሞይስ ሙጉሻ ድማ ሸሞንተ ካልኢት ቀዲሙ ነቲ ዝተሰርዐ ራብዓይ መድረኽ ዙር ሩዋንዳ ብምፍጻሙዩ ተዓዋቲ ክኸውን በቒዑ። በዚ ድማ ብጫ ማልያ ብዕውት ራብዓይ መድረኽ ኤርትራዊ ናትናኤል ተስፋጽዮን፤ ቀጠልያ ማልያ ብኤርትራዊ ዳዊት የማነ ብሉጽ ቮላቲስታ ወይድማ ተዓዋቲ ቅጽበታዊ ውድድር ፥ ጻዕዳ ማልያ ብሉጽ ናይ ትሕቲ ዕድመ ተቐዳዳማይ ኤርትራዊ ናትናኤል ተስፋጽዮን ኮይኖም ኣብ መሪሕነት ይቕጽሉ ኣለው። ተወላዲ ቺለ ንኣንጎላዊት ክለብ BAI ዝቀዳደም ካርሎስ ኣያሩስ ብሉጽ ናይ ዓቀብ ተባሂሉ ተረቑሑ ኣሎ። ብዘይካ’ዚ ሃገራዊት ጋንታ ኤርትራ ብደረጃ ሃገር ኣብ ዙር ርዋንዳ መሪሕነታ ዓቂባ ትቕጽል ኣላ።  ናትናኤል ተስፋጽዮን ኣቐዲሙ ኣብ ዝተኻየደ ኣብ ዙር ጋቦን ንብጫ ማልያ ብሓንቲ ካልኢት ከሲርዋ ምንባሩ ይዝከር።  ምሉእ ትሕዝቶ ኣብዚ ምስማዕ ይክኣል። No media source currently available


‘ንህዝቢ ትግራይ ብኹናትን ምግንጻልን ምልዕዓል፡ ክኹነን ዝግብኦ ናይ ሰብ-ረብሓ ዕላማ`ዩ’- ዓረና ትግራይ

ኣብ ኣዋሳ ኣብ ዝተኻየደ ህዝባዊ መድረኽ፡ ምኽትል ኣቦ-መንበር ዓረና ኣቶ ጎይትኦም ጸጋይ “ኣብ`ዚ ቐረባ ኣብ ትግራይ ዝልዓሉ ዘለዉ ኩናትን ምግንጻልን ዝብሉ ነገራት ንህዝቢ ክልል ትግራይ ዝጠቕሙ ኣይኮኑን፡ ትግራይ ካብ ኢትዮጵያ ተፈልያ ዝነበረትሉ ዘመን ርኢናን ሰሚዕናን ኣይንፈልጥን” ኢሎም። “ኢትዮጵያውያን ከም ዝተፈናቐሉን ከምዝተጎድኡን እናተፈልጠ፡ ክልል ትግራይ ጥራይ ከምዝተጠቕዐት ጌርካ ምቕራብ፡ ኣቐዲሞም ካብ ኩናት ክርብሑ ዝጸንሑን ሕጂ`ውን ካብኡ ከትርፉ ዝደልዩን ጉጅለታት ሕጂ`ውን ኩናትን ምግንጻልን ይእውጁ ኣለዉ”። ኣብቲ ናይ ኣዋሳ ህዝባዊ መድረኽ ምስ ዓረና ብሓባር ዝቐረቡ ኣቦ መንበር ፈደራላዊ ኮንግረስ ኦሮሞ ፕሮፈሰር መረራ ጉዲና ብወገኖም፡ እታ ሃገር ኣትያቶ ካብ ዘላ ፖለቲካዊ መንቀራቕሮ ንምውጻእ፡ ቅድሚ ምርጫ፡ ቀዳማይ ሚንስትር ሃገራዊ ምርድዳእን ስምምዕን ከምዝፍጠር ክገብር ኣለዎ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ብፕረዚዳንት ጉባኤ ጳጳሳት ካቶሊካዊት ቤተ ክርስቲያን ኢትዮጵያን ዝምራሕ ጉጅለ ልኡኽ ናብ ኣስመራ ከይኣትው ከምዝተኸልከለ ተገሊጹ

ብፕረዚዳንት ጉባኤ ጳጳሳት ካቶሊካዊት ቤተ ክርስቲያን ኢትዮጵያን ኣቦ መንበር ኮሚሽን ዕርቀ-ሰላምን ብጹእ ካርዲናል ብርሃነየሱስ ዝምራሕ ጉጅለ ልኡኽ ናብ ኣስመራ ከይኣትው ከምዝተኸልከለ ተገሊጹ። ቤት ፅሕፈት ካቶሊካዊት ቤተ ክርስትያን ኢትዮጵያ ኣብ ዘውፅኦ መግለፂ እቲ ጉጅለ ልኡኽ ጳጳስ ሃገረ ስብከት እምደብር ብጹእ ኣቡነ ሙሴን ፀሓፊ ጠቕላሊ ቤት ፅሕፈት ካቶሊካዊት ቤተ ክርስትያን ኢትዮጵያ ኣባ ተሾመ ፍቅሬን ዝሓቖፈ እዩ። እቲ ቤት ጽሕፈት ወሲኹ እቲ ጉጅለ ልኡኽ ኣስመራ ናይ ዝርከብ ቤተ ክርስትያን ካቶሊክ ኪዳነምህረት መበል 50 ዓመት ኢዮቤልዩ ንምስታፍ ብናይ ኣስመራ ሊቀጳጳሳትን ናይ ኤርትራ ካቶሊክ ጳጳሳትን ፕረዚደንት ብፁእ ኣቡነ መንግስተኣብ ብዝቐረበሎም ዕድመ ዝሓለፈ ቀዳም 14 ለካቲት 2012 ዓ/ም ናብ ኣስመራ ከምዝተጉዓዙ ይገልፅ።  ይኹን ደአ እምበር ኣብ መዕረፎ ነፈርቲ ኣስመራ ኣድላዩ ፎርማሊቲ ብምምላእ ንሓደ ወርሒ ዘገልግል ቪዛ ምስተውሃቦም ዝቕበሉዎም ሰባት እናተፀበዩ ከለው ብዘይተፈልጠ ምኽንያት ሰበስልጣን ኢምግሬሽን ኣስመራ “ካብ ላዕሊ ዝመፀ ትእዛዝ እዩ’’ ብዝብል ናብ ኤርትራ ክኣትው ከምዘይኽእሉ ከምዝተነግሮምን ኣብ ውሽጢ እቲ መዕረፎ ነፈርቲ ን16 ሰዓታት ድሕሪ ምጽናሕ ንጽባሒቱ ሰንበት ናብ ኣዲስ ኣበባ ምምላሶም ተሓቢሩ’ሎ። እቲ መግለፂ ርክብ ኢትዮጵያን ኤርትራን ተለዊጡ ክልቲኦም ህዝብታት ብነፃነት ክዘዋወሩ ዘኽእሎም ኩነታት ኣብ ዝተፈጥረሉ ሕጂ እዋን ከምዚ ክፍጠር ንኣብያተ ክርስቲያን ኢትዮጵያ ኤርትራን ኣሕዚኑ’ሎ ይብል ።ካቶሊካዊት ቤተ ክርስቲያን ኢትዮጵያ እቲ ጉዳይ ብዝምልከቶም ኣካላት መንግስቲ ተፃሪዩ ግልፂ ክኸውን ፃዕሪ ኣብ ምግባር ትርከብ ይብል ወሲኹ። ምስዚ ብዝተኣሳሰር እቲ መግለፂ ‘ኣሰና’ ተባሂሉ ዝፅዋዕ ተቓወምቲ መንግስቲ ናይ ሳተላይት ቴሌቪዥን ኤርትራ ብጹእ ካርዲናል ብርሃነየሱስ 16 ለካቲት ኣዲስ ኣበባ ቀበና ኣብ ዝርከብ ካቶሊክ ኪዳነምህረት ዓመታዊ ክብረ በዓል “ኣብ መንጎ ኢትዮጵያን ኤርትራን ተፈጢሩ ዝተባህሃለ ሰላም ሓሶት ምዃኑ ኣረጋጊፅና መፂኢና ኣለና” ኢሎም ተዛሪቦም ብዝብል ዘሕለፎ ሓበሬታ ፍፁም ካብ ሓቂ ዝረሓቐ ስለዝኾነ ቴሌቪዥን ኣሰና ዝፈነዎ ዝተጋገየ ፀብፃብ ክእርም ሓቲቱ’ሎ ። ርእይቶ መንግስቲ ኤርትራ ንምርካብ ንሰርሕ ኣለና፤ምስረኸብና ክነቕርቦ ኢና።


ዙር ሩዋንዳ: ኤርትራዊ ቢንያም ሃይሉ ብጫ ማልያ ተረኪቡ

ኤርትራዊ ተቐዳዳማይ ቢንያም ሃይሉ (ካብ ክለብ ኒፖ ደልኮ) ሎሚ ሶሉስ 25 የካቲት ዝተኻየደ 142 ኪሎ ሜተር ዝሸፈነ ካብ ሁየ ናብ ሩሲዚ ዝተቓንዐ ሳልሳይ መድረኽ ዙር ሩዋንዳ: ንኮሎምብያዊ ዮናታን ቫለንስያ ተኸቲሉ ካልኣይ ደረጃ ሒዙ ብምዕዋቱን ብሓፈሻዊ 72 ነጥቢ ድማ ኣብ መሪሕነት ብምምጽኡን ነታ ዝኸበረት ብጫ ማልያ ዙር ሩዋንዳ ክርከብ ክኢሉ ኣሎ።  ተቐዳደምቲ ሄኖክ ሙሉብርሃንን ናትናኤል ተስፋጽዮንን ድማ ናይ ሳልሳይን ራብዓይን ደረጃ ሒዞም ነቲ ናይ መድረኽ ውድድር ፈጺሞሞ ኣለው። ብመሰረት ካብቲ ቦታ ዝተረኽበ ሓበሬታ ኤርትራዊ ተቐዳዳማይ ዳዊት የማነ ብ 26 ነጥቢ ኣብ ናይ ዓቐበት (ማልያ ንጉስ ዓቐበት) ከምኡውን ብ 16 ነጥቢ ኣብ ናይ ቅጽበታዊ ውድድር (ቀልጠያ ማልያ) ኣብ መሪሕነት ተሰሪዖም ይርከቡ። ተቐዳደምቲ ሄኖክ ሙሉብርሃንን ናትናኤል ተስፋጽዮንን ድማ ናይ ሳልሳይን ራብዓይን ደረጃ ሒዞም ነቲ ናይ መድረኽ ውድ ር ፈጺሞሞ ኣለው። ሃገራዊት ጋንታ ኤርትራ ዛጊት ዝበለጸት ጋንታ ኮይና ናይ መሪሕነት ቦታ ሒዛ ኣብቲ ውድድር ትቕጽል ምህላዋ ወግዓዊ ሰሌዳ ውጽኢት ዙር ርዋንዳ ይሕብር።  ኤርትራዊ ተቐዳዳማይ መርሃዊ ቅዱስ ናይ ዝሓለፈ ዓመት ዙር ርዋንዳ 2019 ተዓዋቲ ምንባሩ ይዝከር።


ሚንስትሪ ሕርሻ ኤርትራ ሓመድ ኣልቦ ሕርሻ ኣተኣታትዩ

ቀጠልያ መግቢ እንስሳ ንምውሓስ ሓመድ ኣልቦ ሕርሻ ከምዘተኣታተወ ሚንስትሪ ሕርሻ ኤርትራ ገሊጹ።እዚ ብማይ ጥራይ ዝካየድ ኣገባብ ሕርሻ 95 ሚእታዊት ማይ ዝቑጥብ ኣብ ርእሲ ምዃኑ፡ ናይ ጉልበት፡ገንዘብን መሬትን ሃልኪ ብምጉዳል ፍርያትን ፍርያምነትን ዘዕቢ ከምዝኾነ ኣብ’ቲ ሚንስትሪ ሕርሻ ኣባል ኣሃዱ ቴክኖሎጂ ሕርሻ ዝኾነ መንእሰይ መሃንድስ መርሃዊ ዓ/ማርያም ንድምጺ ኣሜሪካ ተዛሪቡ። ምሉእ ትሕዝቶ ኣብዚ ምስማዕ ይክኣል። No media source currently available


ሃገራዊ ናይ ወለንታ ፕሮግራም ኢትዮጵያ ብወግዒ ተጀሚሩ

ሚንስተር ሰላም ኢትዮጵያ ዘዳለዎ ፕሮግራም ማሕበረሰብ ሃገራዊ ወለንተኝነት ወይ ኣገልግሎት ግብረሰናይ ትማሊ አብ አዲስ አበባ አዳራሽ ሕብረት ኣፍሪቃ ተጀሚሩ። ኣብቲ ምድላው ቀዳማይ ሚንስትር ኣብይ ኣሕመድ ንሃገር ንምግልጋል ጀግንነት ብምኳኑ ዜጋታት ካብ ርእሰ ፍትወት ዝጸረየ ብወለንተኝነት ኣገልግሎት ምሃቦም ክቕጽሉ ተላብዮም። ኣብዚ 10ሺ ወለንተኛታት ዝሳተፍሉ ምዃኑ ዝተሓበረ ሃገራዊ ፕሮግራም ማሕበረሰብ ወለንተኛታት ኣብ ምጅማሩ ዝተረኽቡ ቀዳማይ ሚንስትር አብይ አሕመድ ነቲ ኣገልግሎት ብኣብነት ኣለልዮም ንዝበልዎ ኣምባሳዳራት ወለንተኝነት ናይ ኣፍልጦ ወረቀት ምስክር ተዋሂቦም። ምሉእ ትሕዝቶ ኣብዚ ምስማዕ ይክኣል። No media source currently available


አማኻሪ ቁጠባ ቀ/ሚ ነበር መለስ ዜናዊ ኣቶ ንዋይ ገብረአብ ዓሪፎም

ኣማኻሪ ቁጠባ ቀዳማይ ሚንስትር ኢትዮጵያ ነበር መለስ ዜናዊ ኮይኖም ንነዊሕ ዓመታት ዘገልገሉ ኣይተ ንዋይ ገብረኣብ ምዕራፎም ቢሮ ርክብ ህዝብ ክልል ትግራይ ዘውፀኦ ሓበሬታ የማላኽት:: ንነዊሕ ዓመታት ኣብ ቤት ፅሕፈት ቀዳማይ ሚንስትር ኣማኻሪ ስነ ቁጠባ ኮይኖም ዝገልገሉ ኣይተ ንዋይ ገብረኣብ ብዝሓደሮም ሕማም ክትትል ሕክምና ክገብሩ ድሕሪ ምፅናሕ ሎሚ ካብዛ ዓለም ብሞት ተፈልዮም እዮም። ኣይተ ንዋይ ኣማኻሪ ጉዳያት ቁጠባ ቀዳማይ ሚንስትር መለስ ዜናዊን ቀ/ሚ ሃይለማርያም ደሳለኝን ብምዃን ኣገልጊሎም እዮም። ኣይተ ንዋይ ገብረኣብ ካብዚ ዝተጠቐሰ ስራሕ ወፃኢ ኣብ 1970 ኣብ ልምዓት ባንኪ ኢትዮጵያን ኮሚሽን ፕላንን ንነዊሕ ዓመታት ዝገልገሉ ክኾኑ ከለው ዋና ዳይሬክተር ኢንስትትዩት ፅንዓት ልምዓት ኢትዮጵያን ከምኡ እውን ኣብ ትካላት ሕቡራት ሃገራት ኣማኻሪ ብምዃን እውን ሰሪሖም እዮም። ኣይተ ንዋይ ካብ ዩኒቨርስቲታት ኣዲስ ኣበባ ኦክስፎርድን ፈላማይን ካልኣይን ዲግሪኦም ብዓውዲ ስነ ቁጠባ ምምራቖም ይፍለጥ:: ምሉእ ትሕዝቶ ኣብዚ ምስማዕ ይክኣል። No media source currently available


ሰራዊት ኣሜሪካ ንኣፍሪቃ ዝህቦ ሓገዝ ከምዝቕጽሎ የረጋገጽ

መንግስታት ሃገራት ኣፍሪቃ ሃገራቶም ንምውሓስን ንምርግጋእን ንዘካይድዎም ፃዕርታት ኣሜሪካ ከምትድግፎም ኣዘዝቲ ወታሃደራት ኣሜሪካ ኣፍሊጦም።ኣብ ዝሓለፈ ሰሙን ኣብ ኣዲስ ኣበባ ዝተኻየደ ሻሙናይ ኣኼባ ሓይልታት ምድሪ ኣፍሪቃ ወታሃደራት ኣፍሪቃ ኣተሓሕዛ ሰብኣዊ መሰላቶም ንምምምሕያሽ ብምፅዋዕ ተዛዚሙ’ሎ። ላዕለዎት ወታሃደራዊ ኣዘዝቲ ኣሜሪካ ምስ ኣፍሪቃዊያን መዘናታቶም ብምርኻብ ሃገራት ኣፍሪቃ ካብ ህውከትን ዘይምርግጋእን ዝከላኸላሉ መንገድታት ተዘራሪቦም ኣለው። ኣብ ቀረባ ዓመታት ካብ ቦኮ ሓራምን ኣል-ሸባብን ዝኣመሰሉ ጉጅለታት ግብረሽበራ ዝመፅእ ስግኣት ወሲኹ’ሎ። ኣብ ኣፍሪቃ ኣዛዚ ሰራዊት ኣሜርካ ጀነራል ሮጀር ክላውቲየር እታ ክፍለ ኣህጉር ኣንፃር ዕጡቓት ጉጅለታት ዝገጥሙ ዝሰልጠኑ ወታሃደራት ክህልዋ ኣለዋ ኢሎም። “ናይ ፅባሕ ድሕነት ናይ ሎሚ መሪሕነት የድልዮ ዝብል መልእኽቲ ምዕቃብ የድልይ።ኣብ ግደ ኣዘዝቲ ሓይልታት ምድሪ ኣፍሪቃ ኢና ክነተኩር ፀኒሕና።ላዕለዎት መራሕቲ ስርዓታት ምክልኻል ከማዕብሉ፣ብስልጠና ዝዓጠቑ ትካላት ክኾኑ፣ንልዕልነት ሕጊ ዘኽብሩን ዝሰርሑን ሓይልታት፣ኣብ ኣፍሪቃ ዝለዓለ ድሕነትን ምርግጋእን ኣበርኽቶ ዘወፍዩ ኢና ትኹረት ንገብር ዘለና።” ካብ 42 ሃገራት ዝመፁ ወኪላት ዝተሳተፉሉ ኣብዚ ዓመታዊ ኣኼባ ሓይልታት ምድሪ ኣፍሪቃ ህውከት ኣብ ምክልኻል፡ ይፍጠሩ ዘለው ስግኣታት ንምምካት ዘለዎም ተመኩሮታትን ንምልውዋጥ ኣብ ኣዲስ ኣበባ ተኣኪቦምምእካቦም ተሓቢሩ’ሎ። ኣብ ኣፍሪቃ ወታሃደራዊ ኮማንድ ኣሜሪካ ንልዕሊ ዓሰርተታት ሃገራት ኣፍሪቃ ኣብ ምሕጋዝ ይርከብ።ብፍላይ ድማ ኣብ ልዕሊ እስላማዊ ጥሩፍ ጉጅለ ኣል-ሸባብ ብዙሕ ናይ ሰብ ኣልቦ ነፈርቲ/ድሮንስ/መጥቓዕቲ ፈፂሞም እዮም። ኣብ ዋሽንግተን ምምሕዳር ትራምፕ ኣብ ኣፍሪቃ ወታሃደራዊ ስርሒት ከምዝንኪ ምልክት ሂቡ’ሎ።ብዙሓት ናይ ኣፍሪቃ ክኢላታት ፀጥታ ነዚ ስጉምቲ እዚ ኣንፃር ኣሸበርቲ ጉጅለታት ዝካየድ ግጥም ከም ምቕናስ ሪእዮምዎ ኣለው። ጀነራል ክላውቴር ግን ሃገሮም ትገድፎም ከምዘየላ ንኣፍሪቃዊያን ወታሃደራዊ መራሕቲ ኣረጋጊፆምሎም ኣለው። “እቲ ገምጋም ዝጥምቶ ጉዳይ ኣብ ኣፍሪቃ ዘለና ፀጋታት ምስ ሃገራዊ ናይ ምክልኻል ስትራተጂ ዝኸይድ ምዃኑ ንምርግጋፅ እዩ።ዘለና ፀጋታትና ብብቕዓት ንጠቀመሉ ከምዘለና ንምርግጋፅ ኢና ንፍትን ዘለና።ፃዕርታትና ካልኦት ዝሰርሑዎ ዘይደግም ምዃኑ የግዳስ ዝደጋገፍ ምዃኑ ኢና ነረጋግፅ ዘለና።ስለዚ እቲ ቀንዲ ጉዳይ ኣሜሪካ ካብ ኣፍሪቃ ትሃድም የላን።ፅምዶና ክቕፅል እዩ።” ገለ ሓይልታት ፀጥታ ኣፍሪቃ ኣብቲ ዝካየድ ግጥም መናእሰይ ኣብ ጎኒ ናዕበኛታት ጉጅለታት ክሰልፍ ዝኽእል ከቢድ ታክቲክ ብምጥቃም ይኽሰሱ። ሞስኮን (MOSECON) ብዝብል ስም ዝፅዋዕ ኣብ በርሊን ናይ ዝመደብሩ ትካል ድሕነት/ፀጥታ ዝመርሕ ተንታኒ ያን ሴንቲ ፐር መንግስታት ኣፍሪቃ ናይ ህዝቦም እምነት ክረኽቡ ክሰርሑ ኣለዎም ይብል። “ዘይሩ ዘይሩ ብዛዕባ ርክብ ምስ ነበርቲ’ቲ ከባቢ’ዩ። ኣብ ካልኦት ከባቢታት’ውን ርኢናዮ ኢና። ኣብ ኣፍሪቃ ጥራሕ ዘይኮነ ኣብ መላእ ዓለም ነበርቲ ሓደ ከባቢ፣ ምስ’ቲ ዋርድያኦም ክኸውን ዝግባእ ሰራዊት፣ ፖሊስ ዘይጽቡቕ ርክብ እንተልይዎም፣ ንፈጠርቲ ራዕዲ ዝፈጥርዎ ሃዋሁው ዕድል ይህብ። ንሰራዊት ድማ ኣይኣምንዎን።” ፒየር ወሲኹ ሓይልታት ፀጥታ ኣፍሪቃ ኣብ ዓለምለኸ ረድኤትን ስልጠናን ዝተደረኸ ብምዃኑ ዝፍጥሮ ፀገም እውን ቀሊል ኣይኸውንን ኢሉ ። ምሉእ ትሕዝቶ ኣብዚ ምስማዕ ይክኣል። No media source currently available


ናይ ኢትዮጵያ ሲኖዶስ ኦርቶዶክስ ቤተ ክርስትያን ኣብ ልዕሊ ወዳቢ ኮሚቴ ቤተ ክህነት ክልል ኦሮምያ ዘመሓላለፍዎ ውሳነ ቕኑዕ ብዘይምዃኑ ከምዝተለዓለ ተገሊጹ

ናይ ኢትዮጵያ ሲኖዶስ ኦርቶዶክስ ቤተ ክርስትያን ኣብ ልዕሊ ወዳቢ ኮሚቴ ቤተ ክህነት ክልል ኦሮምያ ዘመሓላለፍዎ ውሳነ ቕኑ ብዘይምዃኑ ከምዝተለዓለ ተገሊጹ 9 የካቲት 2012 ዓ.ም ናይ ኢትዮጵያ ሲኖዶስ ኦርቶዶክስቤተ ክርስትያን ኣብ ልዕሊ ወዳቢ ኮሚቴ ቤተ ክህነት ክልል ኦሮምያ ዘመሓላለፍዎ ውሳነ ብሕጊ ቤተ ክርስትያን ቅኑዕ ስለዘይኾነ ብጹዕ ሊቃነ ጳጳሳት ነቲ ውግዘት ኣልዒልናዮ ኣለና ክብሉ ካብቲ ሲኖዶስ ናይ ደቡብ ምዕራብ ሸዋ ሃገረ ስብከት ናይ ምብራቅ ኣፍሪቃ ሃገረ ስብከት ኣፍሊጡ። ንክልቲኡ ሃገረ ስብከታት ብምውካል መግለጺ ዝሃቡ ብጹእ አቡን ሰውረርዮስ ነዚ ውግዘት ዘልዓልሉ ምክንያት ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ማይክል ብሉምበርግ ኣብ ክትዕ ዲሞክራቲክ ፓርቲ ማእከል ስሕበት ይኸውን

ትማሊ ኣብ ላስ ቨጋስ ኣብ ዝተገብረ ክትዕ ዲሞክራቲክ ሕጹያት፡ ማይክል ብሉምበርግ ማእከል ስሕበት ኔሩ። እቲ ሓዲሽ ዝተጸንበረ ቢልየነር፡ ብዝተኣከበ ርእይቶ ህዝቢ፡ ድሕሪ`ቲ ዝመርሕ ዘሎ ሰነተር በርኒ ሳንደርስ ምስተሰርዐ`ዩ ናብ`ዚ ናይ ትማሊ ረቡዕ ዝተኻየደ ክትዕ ንምስታፍ ብቑዕ ኮይኑ። ሓደ ግዜ ሪፓብሊካን ኮይኑ ዝነበረ ሃብታም ብሎምበርግ፡ ኣብ ናይ ተለቪዥን ጎስጓስ ካብ ገንዘቡ ድሮ ልዕሊ 400 ሚልዮን ዶላር ኣጥፊኡ`ሎ-ንዶናልድ ትራምፕ ንምውድዳር። ማይክ ብሉምበርግ ኣብ ዕድላት ንግዲ ዝተዓወተን ከንቲባ ከተማ ኒው-ዮርክ ዝነብረን ምዃኑ ብዛዕባ ድሕሪ ባይትኡ ይገልጽ። ኣብ`ቲ ክትዕ ዝነበረት ሰነተር ኤለዛቤት ዋረን ግን እዛ ሃገር ንሃብታም ጥራይ እተገልግል ክትከውን የብላን ትብል።\n\n“ንሓደ ትዕቢተኛ ቢልየነር ብኻልእ እንተተኪእና፡ ዲሞክራት ኣብ ዓቢይ ሓደጋ ክንወድቕ ኢና። እዛ ሃገር ንነዊሕ እዋን ንሃብታማት ኣገልግሊ`ያ። ነቲ ካልእ ኹሉ ግን ኣብ ድኽነቱ ገዲፋቶ” ። ማይክ ብሉምበርግ ብወገኑ፡ " ኣነ ካብ ካልእ ዝወረስክዎ ዘይኮነስ ባዕለይ ዝሰራሕክዎ ገንዘብ ንኻልኦት ዝልግስ ሰብ`የ። ነዚ ገንዘብ`ዚ ድማ ነቲ ክሳብ ሎሚ ካብ ዝርኣናዮም ፕረሲደንትታት እቲ ዝኸፍኤ ፕረሲደንት ዶናልድ ትራምፕ ንምውጋድ ይጥቀመሉ ኣለኹ” ክብል መሊሱ። ኣብ ግዜ ኦባማ፡ ምኽትል ፕረስደንት ዝነበረ ጆ-ባይደን ብወገኑ፡ ንማይክ ብሉምበርግ፡ ኣብ ኒው ዮርክ ከንቲባ ኣብ ዝነበረሉ እዋን፡ ንዝነበሮ ገበናት ናይ ምክልኻል ፖሊሲ ይነቅፍ። እቲ ፖሊሲ ኣብ ጸለምቲ ንዝነብርሉ ከባቢ ዒላማ ዝገብረ ኔሩ ብምባል። “እቲ ፖሊስ ብሓቂ ጨካን`ዩ-እኳ ደኣ ንኹሉም ሰባት፡ ዘለዎም መሰላት ዝጥሕስ`ዩ” ነቲ ክሳብ ሕጂ ኣብ ዘሎ ድምጺ ዝመርሕ ዘሎ ናይ ክፍለግዝኣት ቨርማንት ሰነተር በርኒ ሳንደርስ ኣዝዩ ናብ ጸጋማዊ ክንፊ ዝተጸግዐ ክብሉ ካብ ዝወቐስዎ ሓደ ድማ ከንቲባ ሳውዝ-በንድ እንድያና፡ ፒት ቡጅጌጅ`ዩ። በርኒ ሳንደርስ “ንሕና ክንገብሮ ንፍትን ዘለና ነቶም 45 ዓመታት ሰሪሖም፡ ካብቲ ቅድሚ 45 ዓመታት ዘእትዎዎ ዝነበሩ ሳንቲም ዘይወሰኹ ሰባት ድምጺ ኢና ክንኮኖም ንደሊ ዘለና” ክብል ይምልስ። ነዚ ኣንጻር ትራምፕ ዝካየድ ምርጫ ብኸመይ ምስዓር ይክኣል ንዝብል ሕቶ ድማ፡ ካብ መነሶታት ዝተወከለት ኣሚ ክሎባቸር ትምልስ፡ “ ጓለንስተይቲ ንሕጹይነት ብምምራጽ ንፕረሲደንትነት ዩናይትድ ስቴትስ ክንስዕር ንኽእል ኢና። ንሕና ከም ፓርቲ ዘለና ዓቕሚ እንተርኢና ቀጻልነት ክህልዎ ይኽእል`ዩ።" ነቫዳ ዝመጽእ ቀዳም፡ ብሓባራ ድምጺ ዝግበር ምርጫ ኣለዋ- ዝቕጽል ሰሉስ ድማ፡ ኣብ ሳውዝ ኮሮላይና ክትዕ ዲሞክራቲክ ፓርቲ ክኽጽል`ዩ።


ትንታነ ምሁራት ንቃለ ምልልስ ፕሬዝዳንት ኢሳያስ ኣፈወርቂ (2ይ ክፋል)

ናይ ኤርትራ ፕሬዝዳንት ኢሳያስ ኣፈወቂ ኣብ ቀረባ ምስ ቴሌቪዥን ኤርትራ ዘካየዱዎ ቃለ ምልልስ ኣብ ርክባት ኤርትራን ኢትዮጵያን ከምኡ እውን ንጉዳይ ሱዳንን ደቡብ ሱዳንን ዝምልከት ዝሃብዎ ሪኢቶ ምስ ተንተንቲ ዘካየድናዮ ካልኣይ ክፋል እዩ።ኣጋይሽና ኦንታሪዮ ካናዳ ኣብዝርከብ ኲንስ ዩኒቨርስቲ ፕሮፌሰር ዓወት ወልደሚካኤልን ኣብ ዩኒቨርስቲ መቐለ ምምህር ፖለቲካዊ ሳይንስ ኣቶ ገብረመድህን ገብረሚካኤልን እዮም። ድምፂ ኣብዚ ምስማዕ ይክኣል።  No media source currently available


'ፌደራል መንግስቲ ምስ ሓይልታት ወፃኢ ብምኳን ውዲት ብምፍሓስ ሰላም ክልል ትግራይ ንምህዋክ ይሰርሕ ኣሎ' ዶ/ር ደብረጽየን ገ/ሚካኤል

" ፌደራል መንግስቲ ምስ ሓይልታት ወፃኢ ብምኳን ውዲት ብምፍሓስ ሰላም ክልል ትግራይ ንምህዋክ ይሰርሕ ኣሎ" ክብሉ ኣቦ መንበር ህወሓትን ምክትል ርእሰ ምምሕዳር ክልል ትግራይ ዶክተር ደብረፅዮን ገብረሚካኤል ተዛሪቦም::  ዶክተር ደብረፅዮን እዚ ዝበሉ ምስረታ ህወሓት መበል 45 ዓመት 11 ለካቲት ኣብ ከተማ መቐለ ኣብ ዝተኸበረሉ እዋን እዩ::  ኣብዚ ሐዚ እዋን ብማዕርነት ዝተመስረተ ሓድነት ክህሉ ይግባእ እተዘይኮይኑ ግና ህዝቢ ክልል ትግራይ ተቓሊሱ ዘምፀኦ መሰሉ ኣብ ኢዱ እዩ ዘሎ ኢሎም::  እዚ ክሲ ፌደራል መንግስቲ አይተቐበሎን:: መንግስቲ ኢትዮጵያ ንሰላም ምብራቕ ኣፍሪቃ ዝሰርሕ እምበር ንሰላም ክልል ትግራይ ይዘርግ እዩ ዝተባህለ መሰረት ዘይብሉ እዩ ኢሉ:: ኣብዚ ፍሉይ ፀብፃብ እዚ ሪኢቶታት ነበርቲ ከተማ መቐለ ንብዓል 11 ለካቲት እውን ሂቦም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ሓባራዊ መግለጺ ሚንስትራት ጉዳያት ወጻኢ ኣሜሪካን ኢትዮጵያን

ብመንጽር ምምስራት አሳታፊ ስርዓት ምስ ምምሕዳር አብይ አሕመድ ተመሳሳሊ መርገጺ አለና ክብሉ ሚንስትር ጉዳያት ወጻኢ ኣሜሪካ ማይክ ፖምፐይ ኣፍሊጦም። ፓምፐዮ ሃገሮም ኣብ ኢትዮጵያ ይካየድ ዘሎ ስጉምቲታት ምምሕያሽን ከይዲ ለውጢን ትድግፍ አላ ክብሉ’ውን ገሊጾም። አብ ጉዳይ ግድብ ህዳሴ ዝካየድ ልዝብ ብዝምልከት’ውን ግደ ኣሜሪካ ናይ መፍትሒ ሓሳብ ምጽዓን ዘይኾነ ንሰለስቲኣን ሃገራት ናብ ሓደ ንምምጻእ’ዩ ኢሎም። ፓምፐዮ ኣብ አዲስ አበባ ትማሊ ምሸት ድሕሪ ምእታዎም ምስ ቀዳማይ ሚንስትር አብይ አሕመድ፡ ፕረዚደንት ሳህለወርቅ ዘውዴ ከምኡ’ውን ሚንስትር ጉዳያት ወጻኢ ኢትዮጵያ ኣቶ ገዱ አንዳርጋጸው ተራኺቦም፡ተዘራሪቦም። ምሉእ ትሕዝቶ ኣብዚ ምስማዕ ይክኣል። No media source currently available


ቤት ምኽሪ ሓባራዊ መድረኽ ፓርትታት ፖለቲካ ሃገራዊ ምርጫ ክናዋሕ ወሲኑ

ናይ ኢትዮጵያ ቤት ምኽሪ ሓባራዊ መድረኽ ፓርትታት ፖለቲካ ናይ 2012 ሃገራዊ ምርጫ ክናዋሕ ብድምፂ ብልጫ ወሲኑ።ቦርድ ምርጫ ብወገኑ ውሳነ ናይቲ ቤት ምኽሪ ወግዓዊ ኣብ ልዕሊ ዝገበሮ ናይ ምርጫ ሰደቓ ግዜ ተፅዕኖ ኣይህልዎን ክብል ኣፍሊጡ። ናይ ኢትዮጵያ ናይ ፖለቲካ ፓርትታት ናይ ሓባር ቤት ምኽሪ ኣብ ዝሓለፈ ሰሙን ኣብዘካየዶ ኣኼባ ሃገራዊ ቦርድ ምርጫ ዝወሰኖ ሰደቓ ግዜ ክናዋሕ ድምፂ ወሲኑ’ሎ። ገዛኢ ፓርቲ ሓዊሱ ኣብ ኢትዮጵያ ዝርከቡ ፖለቲካዊ ውድባት ዝሳተፍሉ ናይ ሓባር ቤት ምኽሪ ኣብዘካየዶ ኣኼባ ልዕሊ 50 ውድባት ተሳቲፎምሉ። ምርጫ ይናዋሕ ኣይናዋሕ ዝብል ብዝተወሃበ ድምፂ 41 ፓርትታት ይናዋሕ ክብሉ ከለው ገዛኢ ፓርቲ ሓዊሱ ሽዱሽተ ፓርታት ኣብ ዝወፀሉ ናይ ግዜ ሰደቓ ክካይድ ድምፆም ሂቦም።ሓሙሽተ ውድባት ድማ ድምፆም ዓቂቦም ኣለው። እቲ ውሳነ ንዝምልከቶም ኣካላት መንግስቲ ከምዝቐርብ መራሕቲ ናይቲ ቤት ምኽሪ ሓቢሮም።እቲ ውሳነ ቦርድ ምርጫ ኣብ ልዕሊ ዘቐመጦ ናይ ግዜ ሰደቓ ዘለዎ ትርጉም ዝተሓተቱ ምኽትል ኣቦ መንበር ቦርድ ምርጫ ኢትዮጵያ ኣቶ ውብሸት ኣየለ ምስ ፖለቲካዊ ውድባት ክልተ ሰለስተ ግዜ ምስተመያየጡ ነቲ ናይ ግዜ ሰደቓ ከምዘውፅኡ ብምሕባር ናይ መወዳእታ ውሳነ ካብ ዝምልከቶ ኣካል ካብ ፓርላማ እንተድኣ መፂኡ ተፅዋዕነትና ንፓርላማ ስለዝኾነ ብኡ መሰረት ክንኸይድ ኢና ኢሎም። ገለ ፖለቲካዊ ፓርትታት ነዚ ናይ ግዜ ሰደቓ ይኹን ቦርድ ምርጫ ንዝሰርሖም ካልኦት ተግባራት ነቒፎም ኣለው። ቦርድ ምርጫ ደጋፊ ብልፅግና ፓርቲ እዩ ክብሉ እውን ኸሲሶም ኣለው።ምኽትል ፕረዚደንት ውድብ መላእ ሓድነት ኢትዮጵያ ኣቶ ሙሉጌታ ኣበበ ቦርድ ምርጫ ቅድሚ ኣኼባ ቤት ምኽሪ ሓባራዊ መድረኽ ፖለቲካ ፓርትታት ምክያዱ ናይ ግዜ ሰደቓ ምውፅኡ እቲ ምርጫ ብአጋኡ ውዱቕ ይኸውን ኣሎ ኢሎም። “እቲ ቦርድ ናይ ብልፅግና ወኪል ምዃኑ ኣብ ምርግጋፅ እዩ ዝርከብ።እዚ ብትኽክል ክንቃለሶ ዘለና ስለዝኾነ እቲ ቤት ምኽሪ፣መራሕቲ ቤት ምኽሪን ኣባላትን ስቕ ኢልና ንሓልፎ ኢና ኢለ ኣይኣምንን።” ምኽትል ኣቦ መንበር ቦርድ ምርጫ ኣብዝሃብዎ መልሲ ኻልኦት ውድባት ሰለስተ ኣርባዕተ ኣዋርሕ ዝውድኦም ጉዳይ ብልፅግና ፓርቲ ብዘለዎ ብልጫ ፀጋታት ንነገራት ኣብ ዝሓፀረ እዋን ክውድእ ምኽኣሉ ዝተፈለየ ነገር ዝግበረሉ ይመስሎም ስለ ዘሎ እዩ እምበር እቲ ሓቂ ከምኡ ኣይኮነን ኢሎም። “ሓቂ ንምዝራብ ኣብኡ ዘለና ሰባት ገለልተኝነትና ንምርግጋፅ ንኸዶ ዘለና መንገዲ ከቢድ እዩ።ስለዚ ሓሸክር ናይ ምዃን ዓቕሚ የብልናን፣ንሰባት ዝሽከም ማእገር እውን የብልናን።ካብ ስራሕናን ሕግን ወፃኢ ዝገዝአና ይኹን ንምርሓሉ ካልእ ነገር የለን።” ቦርድ ምርጫ ኢትዮጵያ ሃገራዊ ምርጫ ድምፂ ዝውሃበሉ ዕለት 23 ነሓሰ 2012 ዓ/ም ክኸውን ወግዓዊ ምግባሩ ይዝከር።


ዓረና፡ አባላትን ኣመራርሓን’ቲ ውድብ መጥቓዕቲን ምክልባትን የጋጥሞም ኣሎ ክብል ከሲሱ

ኣብ ክልል ትግራይ ዝንቀሳቐስ ውድብ ዓረና ንሉኣላዊነትን ዲሞክራስን ኣባላትን ኣመራርሓ’ቲ ውድብ መጥቓዕትን ምክልባትን ይበፅሖም ከምዘሎ ኣፍሊጡ:: እቲ ውድብ ወሲኹ እዚ ፍፃመ ንቐፃሊ ንዝካየድ ምርጫ ዘተዓናቕፍ እዩ ብምባል ድማ ስግኣቱ ገሊፁ ኣሎ:: No media source currently available  መንግስቲ ክልል ትግራይ ብወገኑ ብዓረና ንዝቐረበ ክሲ ብምንጻግ: " እዚ ክሲ ኣብዚ ሐዚ እዋን ይኽበር ንዘሎ በዓል 11 ምጅማር ብረታዊ ቃልሲ ህዝቢ ትግራይ ንምፅላም እዩ" ኢሉ:: ምሉእ ትሕዝቶ ኣብዚ ምስማዕ ይክኣል። No media source currently available


ፕረ. ኢሳያስ ኣፈወርቂ ምስ ንጉስ ሳልማን ቢን ዓብዱልዓዚዝ ተራኺቦም፡ተዘራሪቦም

ፕረዚደንት ኢሳያስ ኣፈወርቂ ምስ ንጉስ ስዑዲ ዓረብ ሳልማን ቢን ዓብዱልዓዚዝ ኣል ሳውድ ትማሊ ሶኑይ ኣብ ሪያድ ስዑዲ ዓረብ ምርኻቦም ተፈሊጡ።ንጉስ ሳልማን ነዊሕ ዝፀንሐ ርክብን ሓባራዊ ረብሓ ክልቲአን ሃገራት ብምስማር ስዑዲ ዓረብ ሓባራዊ ምትሕብባር ንክሕይል ዘለዋ ድልውነት ኣስሚሮምሉ።  ኤርትራ ኣብ ቀርኒ ኣፍሪቃን ቀይሕ ባሕርን ሰላምን ዞባዊ ምትሕብባርን ክረጋገፅ ትፃወቶ ንዘላ ተራ እውን ንኢዶም ኣለው።  ፕረዚደንት ኢሳያስ ብወገኖም ንጉስ ሳልማንን ስዑዲ ዓረብን ምስ ኤርትራ ንዘለዎም ምሕዝነት ብምምስጋን ስዑዲ ዓረብን ናይቲ ዞባ ሃገራትን ንሰላምን ልምዓትን ጎረቤት ሓላፍነት ኣለወን ኢሎም ይብል ካብ መርበብ ሓበሬታ ሚንስትር ሓበሬታ ኤርትራ ሻባይት ዝተረኸበ ዜና።


ክልል ኦሮምያ: ኣምንስቲ መንግስቲ ኣብ ልዕሊ አባላት ተቓዋሚ ፓርቲ ብዝፈጸሞ መጥቓዕቲ 1 ሰብ ሞይቱ ክብል ከሲሱ

ኣብ ኢትዮጵያ ክልል ኦሮሚያ ፖሊስ ብቕድሚ ትማሊ ኣብ ልዕሊ ደገፍቲ ተቓዋሚ ፓርቲ ብዝፈፀሞ መጥቓዕቲ ሓደ ሰብ ሞይቱ፣ብዙሓት ቆሲሎም ብዝሒ ዘለዎም ድማ ከምዝኣሰረ ኣምንስቲ ኢንተርናሽናል ገሊፁ።   እቲ ተሓላቒ መሰላት ኣብ ዘውፅኦ መግለፂ ምርጫ ዝካየደሉ እዋን ወግዓዊ ኣብዝተገብረሉ ኣብ ውሽጢ ስዓታት ፍሉይ ፖሊስ ኦሮሚያ ኣብ ከተማ ወለንጭቲ ይካየድ ኣብ ልዕሊ ዝነበረ ምረቓ ቤት ፅሕፈት ግንባር ሓርነት ኦሮሞ ቶኽሲ ብምኽፋትን ዘንብዕ ጋዝ ብምትኳስን ንሓደ ደጋፊ ኦነግ ቐቲሎም ኢሉ’ሎ።   ኣብቲ ዕለት ኣብ ከተማ ቡራዩ ኣብ ዝነበረ ምረቓ ሆቴል ንዝነበሩ ኣስታት 30 አጋይሽ ፖሊስ ብኣልማማ ኣሲሩ ናብ ሓደ ስታዲዮም ወሲዱ ንስዓታት ሃሪሙን ክብሮም ግሂሱዎምን ይብል። እዞመ መጥቓዕትታት እዚኦም ኣብ ኢትዮጵያ ምእካብን ምግላፅ ፖለቲካዊ መርገፂን ማዕረ ክንደይ ሓደገኛ ይኸውን ከምዘሎ መርኣያታት እዮም ዝበሉ ኣብ ኣምነስቲ ኢንተርናሽናል ምኽትል ዳይረክተር ምብራቕን ደቡባዊን ኣፍሪቃ ሴይፍ ማጋንጎ ኣብ እዋን ቅድመ ምርጫ ከምዚ ዝበለ መጥቓዕቲ ክፍቀድ የብሉን ኢሎም።    ንሶም ወሲኾም ሰበስልጣን እታ ሃገር ቕልጡፍን ነፃን ምርመራ ብምክያድ ተጠርጠርቲ ናብ ሕጊ ከቕርቡ ኣለዎም እውን ኢሎም።   ምሉእ ትሕዝቶ ኣብዚ ምስማዕ ይክኣል:: No media source currently available


መቐለ: ፈላማይ ውድድር መኪና ተኻይዱ

ኣብ ከተማ መቐለ ንፈለማ እዋን ብቅድሚ ትማሊ ቀዳም ውድድር መኪና ተኻይዱ:: ምሉእ ትሕዝቶ ኣብዚ ምስማዕ ይክኣል:: No media source currently available


ኣሕደርቲ ኣብያተ ትምህርቲ ኤርትራ

ኣብ ኤርትራ ዝተኸፍቱ ኣሕደርቲ ኣብያተ ትምህርቲ ሸፈነን ዝርግሐን ትምህርቲ ኣብ ርሑቕ ከባቢታት ብምስፋሕ ምዕሩይነት ትምህርቲ ኣብ ምርግጋጽ ዓቢ ተራ ይጻወቱ ከምዘለዉ ኣብ ሚንስትሪ ትምህርቲ ኤርትራ ዳይረክተር ጨንፈር ምክትታል ኣሕደርቲ ኣብያተ ትምህርቲ ኣቶ ፍስሃየ ኪዳነ ንቪኦኤ ተዛሪቡ።  ብደረጃ ዓለም ምሃይምነት ንምጥፋእን ናይ ቀዳማይ ደረጃ ትምህርቲ ንምርግጋጽን ዝተታሕዘ ሸቶ ንምውቃዕ ኣሕደርቲ ኣብያተ ትምህርቲ ኣቋራጭ መንገዲ ከምዝኾኑ ኣቶ ፍስሃየ ኣረዲኡ።  ምሉእ ትሕዝቶ ኣብዚ ምስማዕ ይክኣል:: No media source currently available


ኢትዮጵያ፡ አዋጅ ምክልኻል ናይ ጽልኢ ዘረባን ናይ ሓሶት ሓበሬታን ጸዲቑ

ብዝተፈላለዩ ተሓለቕቲ መሰላት፣ሰብ ሞያ መሓውራት ዜናን ኣባላት ባይቶ ወከልቲ ህዝብን ልዝብ ክካየደሉ ዝቐነየ ዝርግሐ ናይ ጽልኢ ዘረባን ናይ ሓሶት ሓበሬታን ምክልኻልን ምቁፅፃርን ኣዋጅ ሎሚ ኣብ ባይቶ ወከልቲ ህዝቢ ኢትዮጵያ ጸዲቑ’ሎ። ንዳይሬክተር ርክብ ህዝብን ኮሚኒኬሽንን ፌደራል ዓቃቢ ሕጊ ንድምጺ ኣሜሪካ መብርሂ ሂቦም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


መቐለ፡ ካብ ስደት ዝተመልሰ ስራሕ ፈጣሪ መንእሰይ

ተወልደ በሪሁ ይበሃል። ብዘይ ሕጋዊ መንገዲ ስደት ካብ መቐለ ናብ እስራኤል ተበጊሱ እንተኾነ ኣብ ሱዳን ምስ በጽሓ ብዘጋጠሞ ጸገም ግን ንዝመደቦ ጉዕዞ ስደት ብምስራዝ ናብ ሃገሩ ተመሊሱ።  No media source currently available  ኣብዚ ሕጂ እዋን ኣብ ከተማ መቐለ ናይ ገዛእ ርእሱ ስርሓት ዕንፀይትን ሓፂነ መፂንን ብምክፋት ንገዛእ ርእሱ ስራሕ ብምፍጣር ንካልኦት 12 መንእሰያት’ውን ናይ ስራሕ ዕድል ብምፍጣር ዝሰርሕ ዘሎ መንእሰይ’ዩ። ምሉእ ትሕዝቶ ኣብዚ ምስማዕ ይክኣል።  No media source currently available


ኣምንስቲ ኣብ ሶማል ኣብ ልዕሊ ጋዜጠኛታት ዝፍጸም መጥቓዕቲ ምውሳኹ ሓቢሩ

ኣብ ሶማል ኣብ ልዕሊ ጋዜጠኛታት ዝፍፀም መጥቓዕቲ መሊሱ ይውስኽ ከምዘሎ ተሓቢሩ።ፀብፃብ ዓለምለኸ ተሓላቒ ሰብኣዊ መሰላት ኣምንስቲ ኢንተርናሽናል ከምዝሓበሮ ምፍርራሕን ምድሃልን ሓዊሱ ኣብታ ንጋዜጠኛታት ሓደገኛ ካብ ዝኾኑ ቦታታት ዓለም ሓንቲ ዝኾነት ሶማል ዝፍፀሙ መጥቓዕትታት ልሙድ ይኸውን ኣሎ ኢሉ። “ኣብ ውሽጢ ቀፃሊ ስግኣት ኢና ንነብር ዘለና’’ ብዝብል ኣርእስቲ ዝወፀ እዚ ፀብፃብ ኣምንስቲ ኣብ ጋዜጠኛታት ዝፍፀም ምፍርራሕን መቕተልትን ብእስላማዊ ጥሩፍ ጉጅለ ኣል-ሸባብ፣ፖሊስን ሰበስልጣን መንግስትን እዩ ዝፍፀም ክብል ይሕብር። እቲ ጉጅለ ተሓላቒ መሰላት ምምሕዳር ፕረዚደንት መሓመድ ዓብዱላሂ ፋርማጆ ቅድሚ ሰለስተ ዓመታት ናብ ስልጣን ካብ ዝመፅእ ሸሞንተ ጋዜጠኛታት ተቐቲሎም ኣለው።ሓሙሽተ ካብኦም ብመጥቓዕታት ኣል-ሸባብ፣ክልተ መንነቶም ብዘይተፈልጡ ዕጡቓት ሓደ ድማ ብፖሊስ ተቐቲሎም ኣለው ይብል።


መንገዲ ኣየር ኢትዮጵያ ናብ ቻይና ዘካይዶ በረራ ደው ከምዘይብል ኣፍሊጡ

ዓለምለኸ መንገዲ ኣየራት ብሰንኪ ኮሮና ቫይረስ ናብ ቻይና ምብራር ደው ኣቢለንኦ ኣለው።እቲ ኣብ ኣፍሪቃ ዝዓበየ መንገዲ ኣየር ኢትዮጵያ ግን ናብ ቻይና ምብራር ደው ኣየብልን ኢሉ ይርከብ። ዋና ፈፃሚ ስራሕ መንገዲ ኣየር ኢትዮጵያ ኣቶ ተወልደ ገብረማሪያም እቲ መንገዲ ኣየር በረኣ ደው ከብል ብዙሕ ድፍኢት እንተሃለወ እውን ምስራዝ በረራ ነቲ ቫይረስ ኣብ ምቁፅፃር ይሕግዝ እዩ ዝብል መረጋገፂ ሓቂ የለን ኢሎም። ኣቶ ተወልደ ን‘ሪፖርተር’ ንዝተብሃለ ጋዜጣ ኢትዮጵያ ኣብ ዝሃብዎ ቃል “ንቻይና ክንጽላ የብላናን።ንቻይናዊያን ተጉዓዝቲ’ውን ከነጓንዮም የብልናን።ክንገብሮ ዘለና ብመሰረት ኣሰራርሓ ውድብ ጥዕና ዓለም ንተጉዓዝቲ ክንፍትሽ እዩ ዘለና’’ኢሎም ። መንገዲ ኣየር ኢትዮጵያ ኣብ ውሽጢ ሰሙን ኣብ ሓሙሽተ ከተማታት ቻይና 35 በረራታት የካይድ።


ሱዳናዊያን ንሰበ ስልጣን’ታ ሃገር ንዓለምለኸ ቤት ፍርዲ ኣሕልፊካ ምሃብ ዝብል ውሳነ ብምቕዋምን ብምድጋፍን ሰልፊ አካይዶም

መንግስቲ ሱዳን ንፕረዚደንት’ታ ሃገር ነበር ዑመር ኣልበሽርን ካልኦት ሰለስተ ሰበስልጣን’ታ ሃገር ነበር ናብ ዓለምለኸ ቤት ፍርዲ ገበን ኣሕሊፉ ከምዝህብ ኣፍሊጡ’ሎ። እዚ ውሳነ ዝተፈልጠ ኣብ መንጎ ልኡኻት መንግስቲ ሱዳንን ተቓወምቲ ዳርፉርን ኣብ ደቡብ ሱዳን ዝተኻየደ ልዝብ’ዩ። ፕረዚደንት ኣልበሽር ብክስታት ናይ ኹናት ገበን፡ ገበን ኣንጻር ሰብኣዊነትን ምጽናት ዓሌትን ብዓለምለኸቤት ፍርዲ ገበን ክድለዩ ምጽንሑ ይፍለጥ። ዓቐብቲ ሕጊ ሱዳን ደገፍቲ ፕረዚደንት ኣልበሽር ኣብ 2003 ኣብ ዞባ ዳርፉር ዝተላዕለ ተቓውሞ ንምጽቓጥ ዓሌት ናይ ምጽናት ተግባር ፈጺሞም’ዮም ይብሉ። መንግስቲ ሱዳን ንሰበ ስልጣን’ታ ሃገር ናብ ዓለምለኸ ቤት ፍርዲ ገበን ኣሕሊፎም ከምዝህቡ ትማሊ ሶሉስ ድሕሪ ምፍላጦም ነቲ ውሳነ ዝድግፉን ዝቓወሙን ሱዳናዊያን ናብ ጎደናታት ከተማ ካርቱም ብምውጻእ ስምዒቶም ገሊጾም እዮም። ሓንቲ ካብ ሰልፈኛታት ሪም“ሰላም ኢና ንደልይ።ብኹሉ መዳይ ኣብዛ ሃገር ሰላም ኢና ንደልይ።እቶም ምንቅስቃሳት ንፕረዚደንት ነበር ዑመር ኣልበሽር ንዓለምለኸ ቤት ፍርዲ ገበን ኣሕሊፎም ክወሃቡ እንተተሰማሚዖም ጸገም ዝፈጥር ኣይመስለኒን ምክንያቱ ንዕኦም ኣልበሽር ናይ ኹናት ገበነኛ’ዩ።” ካልእ መዋፊቕ ኦትማን ዝተባህለ ሱዳናዊ ብወገኑ እቶም ፕረዚደንት ንዓለምለኸ ቤት ፍርዲ ገበን ኣሕሊፎም ክወሃቡ ኣይግባእን ምክንያቱ እዚ ኣብ መስርሕ ፍትሒ ሱዳን ክፍተት ከምዘሎ ዘርእይ’ዩ ይብሉ። ሱዳናዊ ክሳብ ዝኾኑ ኣብ ሱዳን ብመስርሕ ፍትሒ ሱዳን ክፍረዱ ኣለዎም ትብል። ፕረዚደንት ነበር ዑመር ኣልበሽር ኣብ ዝሓለፈ ወርሒሚያዝያ ካብ መዝነቶም ካብ ዝእለዩ ንደሓር መብዛሕትኦም ግዳያት ዝነብረ ስርዓት ዝእሰርሉ ዝነብረ ኮበር ዝበሃል ቤት ማእሰርቲ ኣብ ማእሰርቲ ከምዘለው ይፍለጥ።


ዶ/ር ደብረጽየን ገ/ሚካኤል ብምክንያት መበል 45 ዓመት ምስረታ ሕውሓት ምስ ጋዜጣ መቓልሕ ዘካየድዎ ቃለ መጠይቕ

"ኣብ ሞንጎ ኢትዮጵያን ኤርትራን ዘሎ ዶባዊ ጉዳይ ብዘላቕነት ንምፍታሕ ንሕና መራሕቲ ተራኺብና ልዝብ ክነካይድ ይግባእ" ክብሉ ምክትል ርእሰ ምምሕዳር ክልል ትግራይ ዶክተር ደብረፅዮን ገብረሚካኤል ተዛሪቦም:: ዶክተር ደብረፅዮን ነዚ ዝበሉ ብምኽንያት መበል 45 ዓመት ምስረታ ህወሓት ንሓደ ጋዜጣ እቲ ክልል ኣብ ዝሃብዎ ቃለመጠይቕ እዩ:: እቶም ምክትል ርእሰ ምምሕዳር ኣብቲ ቅድሚ ዝተወሰኑ መዓልታት ተኻይዱ ትማሊ ወግዓዊ ዝተገበረ ቃለ መጠይቕ ዶባዊ ጉዳይ ክልቲአን ሃገራት ብሕግን ስርዓትን መዕለቢ ክረክብ ኣለዎ ኢሎም:: ኣብዚ ቃለመጠይቕ: ኩነታት ሰላምን ልምዓትን እቲ ክልል: ሃገራዊ እዋናዊ ጉዳይ እውን ተዛሪቦም:: ምሉእ ትሕዝቶ ኣብዚ ምስማዕ ይክኣል። No media source currently available


ትንታነ ምሁራት ንቃለ ምልልስ ፕሬዝዳንት ኢሳያስ ኣፈወርቂ (1ይ ክፋል)

ናይ ኤርትራ ፕሬዝዳንት ኢሳያስ ኣፈወቂ ንርክብ ኤርትራን ኢትዮጵያን፣ንውሽጣዊ ኩነታት ኢትዮጵያ፣ሱዳንን ደቡብ ሱዳንን ኣመልኪቶም ምስ ቴሌቪዥን ኤርትራ ዘካየድዎ ቃለ ምልልስ ክትንትኑልና ክኢላታት ዓዲምና ኣለና።ዶ/ር ዓወት ወልደሚካኤል ኦንታሪዮ ካናዳ ኣብዝርከብ ኲንስ ዩኒቨርስቲ ፕሮፌሰርን ኣቶ ገብረመድህን ገብረሚካኤል ኣብ መቐለ ዩኒቨርስቲ መምህር ፖለቲካዊ ሳይንስን ስትራተጂያዊ መፅናዕትን እዮም። ኣብዚ ምስማዕ ይክኣል።  No media source currently available


ኢትዮጵያዊያን ስደተኛታት ካብ ግዝያዊ ማእከል ስደተኛታት ከተማ ትሪፖሊ ክወጹ ምግዳዶም ኣፍሊጦም

ኣብ ዋና ከተማ ሊብያ ትሪፖሊ ዝርከብ ግዝያዊ መአከቢን መፋነዊን ማእከል ስደተኛታት (GDF) ንልዕሊ ሓደ ዓመት ዝጸንሑ ኢትዮጵያዊያን ስደተኛታት ብዘይድልየቶም ካብቲ ማእከል ክወጹ ብትካል ስደተኛታት ሕቡራት ሃገራት ይግደዱ ምህላዎም ኣፍሊጦም። ኣብቲ ማእከል ንኣስታት ሓደ ዓመት ዝጸንሐ አብዲ ዝተባህለ ኢትዮጵያዊ “ዝተዋህበና ምክንያት የለን በቃ ካብዚ ውጹ ኢና ተባሂልና፡ ናበይ ከምንኸይድ’ውን ኣይንፈልጥን ኢና፡ እንተሞገትና’ውን ዝሰምዓና ኣይረኸብናን፡ ስለዚ ሕጂ ዘለና አማራጺ ናብ ጎደናታት ወጺና ስርቂ ዝምታ እንተጋጠመ ዕድልና ገንዘብ እንተረኸብና ድማ ባሕሪ አቋሪጽካ ምዃድ ጥራይ እዩ” ይብል። ካልእ ኣሕመድ መሃመድ ዝተባህለ ድማ “ ካብ ካልኦት ሃገራት ዜጋታት ፈልዮም እዮም ንኢትዮጵያዊያን ዘጓንዩና። ጉዳይና ዝሰምዕ ጸገምና ዘጻርየልና አካል የለን። ንምንታይ ኢልና ምስ ንሓትት ሃገርኹም ሰላም እዩ። መንግስትኹም ተቐይሩ’ዩ ዝብል መልሲ ይህቡና። ንሕና ዘለናዮ ኩነታት ግን ብጣዕሚ ከቢድ እዩ” ኢሉ። እቶም ኣብቲ ግዝያዊ መዕቆቢ ስደተኛታት ዝርከቡ ኢትዮጵያዊያን ኣብ ሃገርና ዘሎ ሰላም ኣብ ውሑስ ደረጃ ኣይበጽሓን ስለዚ ዑቕባ ናይ ምሕታት መሰለና ይከበረልና ኢሎም ኣለው። ወሃቢ ቃል ሕቡራት ሃገራት ትካል ስደተኛታት ጨንፈር ሊብያ ታሪቅ አርጋዝ፡ UNHCR : ነቲ ግዝያዊ መጽንሕን መፋነዊን ማእከል (GDF) ብሰንኪ ናይ ጸጥታ ጸገም ምዕጻው ገሊጹ`ሎ፡ ካብ ካልኦት ዜጋታት ፈልዮም አጓንዮምና ሰጉጎምና ንዝብል ክሶም ድማ ኣሉታዊ መልሲ ሂብሉ።


ንቀ/ ሚንስትር ኣብይ ኣሕመድ ዝድግፍን ንፌደራሊስት ኮንግረስ ኦሮሞ ዝቃወምን ሰልፍን ጉያን ሎሚ ኣብ ከተማ ጅማ ተኻይዱ

ንቀዳማይ ሚንስትር ኣብይ ኣሕመድ ናይ ደገፍ ንፓርቲ ፌደራሊስት ኮንግረስ ኦሮሞ ድማ ናይ ተቓውሞ ጉያ ሎሚ ኣብ ከተማ ጅማ ምክያዱ ተሳተፍቲ ንሬድዮ ድምፂ ኣሜሪካ ገሊፆም። ኣብቲ ጉያ ካብ መንጎ ዝተሳተፉ መንእሰይ ጉተማ ሃይደር “ቅድሚ ሎሚ ናይ ኦሮሞ ፌደራሊስት ኮንግረስ ኣቦ መንበር ፕሮፌሰር መረራ ጉዲና ጅማ መሬት እምበር ሰብ የብላን ኢሎም ክብሉ ንዘስምዕዎ መደረ ፅል’’ ንምቅዋም እዩ እቲ መንእሰይ ወፂኡ ኢሉ። “ኣብ ከተማ ጅማ ንክብሪ ናይቲ ማሕበረሰብ ዝትንክፍ ፀርፊ ተፈኒዩ ነይሩ።ዝተፃረፉ ይቕሬታ ክሓቱ ቅድሚ ሎሚ ሓቲትና መልሲ ስለዘይረኸብና ነዚ ፀርፊ ንምቅዋምን ደገፍና ንምግላፅን ኢና ወፂእና።” ዶ/ር ኣብይ ኣብ ስድርኦምን ኣብ ማሕበረሰቦምን ዝተፀርፉዎ ፀርፊ ስለዘሎ ፀርፊ ናይ ፖለቲካ ለውጢ ኣየምፅእን ዝበለ መንእሰይ ጉተማ ናይ ፕሮፌሰር መረራ ፓርቲ ንህዝቢ ጅማ ብወግዒ ይቕሬታ ከይሓተተ ንወፍሪ ምርጫ ክመፅእ ምሕሳቡ ግቡእ ዘይምዃኑ ንምግላፅ እዩ ኢሉ። ኣቦ መንበር ፌደራሊስት ኮንግረስ ኦሮሞ ፕሮፌሰር መረራ ጉዲና ብወገኖም ከምዚ ክብሉ መልሲ ሂቦም። “ህዝቢ ጅማ ህዝብና እዩ።ከመይ ገይረ ንህዝቢ ጅማ ከምኡ ክብል!! እንተወሓደ ሶሻሊስት ዝነበርኩ ሰብ እየ።ንህዝቢ ጅማ ይኹን ንዝኾነ ይኹን ህዝቢ ከምኡ ኢለ ዝፃረፍ ሰብ ኣይኮንኩን።ኣየተፃረፍኩን ከምኡ ኢለ ዝፃረፍ ሰብ እውን ኣይኮንኩን።” ጅማ ናይ ኢትዮጵያ ቀዳማይ ሚንስትር ኣብይ ኣሕመድ ናይ ትውልዲ ከባቢ ከም ምዃኑ ናይ ጂማ መናእሰይ ኣብ ጎኒ ዶ/ር ኣብይ ኣሕመድ ደው ምባሎም ንምርኣይ ነዚ ሰልፊ ከምዘዳለውዎ መንእሰይ ጉተማ ገሊፁ’ሎ።። ኣብቲ ሰልፊ ብኣሽሓት ዝቑጸሩ መንእሰይ ምስታፎም ድምፂ ኣሜሪካ ዘዘራረቦም መናእሰይ ገሊፆም።


ኣብ ምዕራብ ኦሮሚያ ንዝንቀሳቐሱ ዕጡቓት ንምዝርራብ ዓበይቲ ዓዲን ምሁራን ናብቲ ከባቢ ምኻዶም ተገሊጹ

ኣብ ምዕራብ ኦሮሚያ ንዝንቀሳቐሱ ዕጡቓት ንምዝርራብ ዓበይቲ ዓዲን ምሁራን ናብቲ ከባቢ ምኻዶም ሓላፊ ቤት ፅሕፈት ኮሚኒኬሽን እቲ ክልል ኣቶ ጌታቸው ባልቻ ንድምጺ ኣሜሪካ ገሊፆም። ሕቶ ዘለዎ ኣካል እንተሃሊዩ ሕጂ እውን ንኽነዘራርቦን ጸገማት ብሰላማዊ መንገዲ ንምፍታሕን ማዕጾና ኽፉት እዩ ዝበሉ ኣቶ ጌታቸው ካብቶም ዕጡቓት ዛጊት ምላሽ ከምዘይተውሃበ ኣፍሊጡ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ዕላል ምስ ስነ-ጥበበኛታት ዕውቲ ሰለስተ ኣህጉራዊ ውድድራት ዝኾነት ፊልም ‘ዜና ዕረፍቲ’

ኣብ ሰለስተ ዝተፈላለዩ ኣህጉራዊ ናይ ፊልም ውድድራት ተወዳዲራ ብርክት ዝበለ ናይ ወርቂ ሽልማት ዝረኸበት ብኤፍሬም ካሕሳይ ተደሪሳ ዝተኣለየት ናይ ትግሪኛ ፊልም ‘ዜና ዕረፍ”፡ንሰነ-ጥበበኛታት ኤርትራ ዝተባብዕን ምስ ኣህጉራዊ ናይ ፊልም መድረኽ ዘላልልን ከምዝኾነ፡ኣባላት ናይዛ ፊልም ንድምጺ ኣሜሪካ ተዛሪቦም። ምሉእ ትሕዝቶ ኣብዚ ምስማዕ ይክኣል። No media source currently available


ንዝኽሪ መበል 30 ዓመት ስርሒት ፈንቕል ውድድር ፍርቂ ማራቶን ምብራቕ ኣፍሪቃ ኣብ ከተማ ምጽዋዕ ተኻይዱ

ብኣጋጣሚ ጽንብል መበል 30 ዓመት ዝኽሪ ስርሒት ፈንቅል፡ ውድድር ፍርቂ ማራቶን ምብራቕ ኣፍሪቃ ሎሚ ኣብ ወደባዊት ከተማ ምጽዋዕ ተኻይዱ። ኣብ`ቲ 21 ኪ.ሜ ዝሸፈነ ውድድር 69 ደቂ ተባዕትዮን 21 ደቀንስትዮ ብጠቕላላ 90 ተወዳደርቲ `ዮም ተሳቲፎም።  ኣብቲ ብኣህጉራዊ ፈደረሽን ኣትሌትክስ ኣፍልጦ ዝረኸበ ናይ ደቂተባዕትዮ ውድድር ኣትሌታት ኤርትራ፡ ኢትዮጵያ፡ ደቡብ ሱዳንን ታንዛንያን ተሳቲፎም ኔሮም።  ብናይ ደቂተባዕትዮ ኣትሌት ግርማይ ገብረስላሰ ቀዳማይ ፡ ሳምሶን ኣማረ ካልኣይ፡ ዮናስ ያቆም ሳልሳይ ኮይኖም ተዓዊቶም።  ካብ ደቀንስትዮ ቀዳመይቲ ናጽነት ኣማንኤል፡ ካልኣይቲ ስምረት መርሃዊ ፡ሳልሳይቲ ድማ ሕብረት ደበሳይ ብምዃን ምዕዋተን መሓውራት ዜና ውሽጢ ሃገር ሓቢረን።


ቀ/ሚ ካናዳ መንበር አባልነት ባይቶ ጸጥታ ሕ/ሃ ንምርካብ ናብ ኣፍሪቃ የምርሑ

ቀዳማይ ሚንስትር ካናዳ ጃስትን ትርዶ ኣብ ዋዕላ ሕብረት ኣፍሪቃ ንምስታፍ ሎሚ ሓሙስ ናብ ኢትዮጵያ ኣምሪሖም ኣለው።ዕላማ ዑደቶም ዲፕሎማት ሰንከልከል ዝብል ንዝብልዎ ምርቋሕ ንመንበር አባልነት ባይቶ ጸጥታ ሕቡራት ሃገራት ንምብርባር ምዃኑ’ውን ተሓቢሩ’ሎ። ቕድሚ ቀ/ሚ ትሩዶ ኣብ ሕዳር 2015 ናብ መሪሕነት ምምጽኦም ዝነበረ ዓቓባዊ ምምሕዳር’ታ ሃገር ነቲ ዓለምለኻዊ ውድብ ብጥርጣረ ዝርእይ ዝነብረ ኽከውን ከሎ ካናዳ ኣብ 2010 አባል ቤት ምኽሪ ጸጥታ ሕቡራት ሃገራት ኣብ ምኳን ከምዘይተዓወት ይዝከር። ካናዳ፡ኣየርላንድን ኖርወይን ኣብቲ ኣብ ዓመተ 2021-2022 ክፉት ዝኸውን ክልተ መንበር ቤት ምኽሪ ጸጥታ ሕቡራት ሃገራት ይወዳደራ ኣለዋ። ድምጺ ምውሃብ ድማ ሰነ 17,2020 ክጅመር’ዩ። No media source currently available  ቀ/ሚ ትሩዶ ኣብ አዲስ አበባ ዝካየድ ዋዕላ ሕብረት ኣፍሪቃ ዝሳተፉ መራሕቲ ኣፍሪቃ ድሕሪ ምርኻብ ናብ ሰኔጋል ከምዘቕንዑ ተፈሊጡ’ሎ። ኣፍሪቃ ዋላ’ኳ ካብተን 193 አባላት ሃገራት ሕቡራት ሃገራት 54 ሃገራት ዝርከባላ ኣህጉር እንተኾነት መንግስቲ ካናዳ ግን ምስቲ ኣህጉር ዝኾነ ይኹን ዝምድና ኣይጸንሖን። ዝሓለፈ ወርሒ ሚንስትር ጉዳያት ወጻኢ ካናዳ ፍራንስዋ ፊሊፒ ሻምፕየን ናብ ሞሮኮን ማሊን ብምብጻሕ ኣብቲ ቦታ ተዋፊሮም ዘለው ሰራዊት ዓቓብ ሰላም ካናዳ ምርኻቦም ይፍለጥ። ብዛዕባ ምርቋሕ አባልነት ቤት ምኽሪ ጸጥታ ሕቡራት ሃገራት ድማ ዘለዎም ኣወንታዊ ተስፋ ድማ ገሊጾም።  ይኹን ደአ እምበር ካናዳ ካብ ኖርወይን ኣየርላንድ ብዝተሓተ ደረጃ ካብ ናይ ውሽጢ ሃገር ፍርያታ ኣብ ናይ ወጻኢ ሃገራት ሓገዝ ከምተውዕል ይፍለጥ።


ኢትዮጵያ ምክንሻብ ደቂ ኣንስትዮ ክሳብ 2025 ንምትራፍ ክሰርሕ’ያ ክትብል ኣፍሊጣ

ሎሚ ምክንሻብ ደቂ ኣንስትዮ ብዓለምለኸ ደረጃ ክተርፍ ንምግባር ምብርባር ዝግበረላ ዕለት’ያ። ኣብ ዓለም ልዕሊ 200 ሚልዮን ደቂ ኣንስትዮ ምክንሻብ የጋጥመን። ኣብ ነፍሲ ወከፍ ዓመት ካብ ህጻናት ክሳብ 15 ዓመት ዝዕድሚኣን ደቂ ኣንስትዮ ንልምድታት ምኽንሻብ ዝተቓልዓ’የን። ኢትዮጵያ ምክንሻብ ደቂ ኣንስትዮ ክሳብ 2025 ንምትራፍ ክሰርሕ’ያ ክትብ ኣፍሊጣ’ላ። ነዚ ንምትግባር ኢትዮጵያ ትገብሮ ተካይዶ ዘላ ጻዕሪን ዘለዋ ብድሆታት ብዝምልከት ኣብ ሚንስትሪ ደቂ ኣንስትዮን መንእሰያት ዳይሬክተር ምብርባርን ተሳትፎን ኣቶ ስለሺ ታደሰ የብርሁ። ምሉእ ትሕዝቶ ኣብዚ ምስማዕ ይክኣል። No media source currently available


መቐለ፡ ብኮሮና ቫይረስ ተጠርጢሩ ዝነበረ ወልቐ ሰብ ካብቲ ቫይረስ ነፃ ምኻኑ ተሓቢሩ

ኣብ መቐለ ብኮሮና ቫይረስ ተጠርጢሩ ዝነበረ ወልቐ ሰብ ካብቲ ቫይረስ ነፃ ምኻኑ ተሓቢሩ። ኣብ ቢሮ ሓለዋ ጥዕና ክልል ትግራይ ምክትል ሓላፊን ኣመሓዳሪ ከይዲ ስራሕ ምክልኻል፡ ምቁፅፃር ሕማማትን ምስጓም ጥዕናን ዶክተር ኢሰያስ በላይ ምስ ፌደራል መንግስቲ ብምትሕብባር ኣብ ትግራይ ኮሮና ቫይረስ ንምክልካል ይስራሕ ኣሎ ኢሎም። ዶክተር ኢሰያስ እዚ ቫይረስ ብመሰረት ሓበሬታ ውድብ ጥዕና ዓለም ሓደገኛ ምኳኑ ተገሊፁ እዩ። ስለዝኮነ ድማ ፅዑቅ ክትትል ይግበረሉ ኣሎ ኢሎም። ዶክተር ኢሰያስ ኮሮና ቫይረስ ኣመልኪቶም ዝሃብዎ መብርሂ ኣብዚ ምስማዕ ይከኣል። No media source currently available


ኢትዮጵያዊ ኣትሌት አባዲ ሓዲስ ዓሪፉ

ንኢትዮጵያ ኣብ ዝተፈላለዩ ዓለምለኸ ውድድራት ዝወከለ ኣትሌት ኣባዲ ሓዲስ ሎሚ ረቡዕ ካብዛ ዓለም ብሞተ ተፈልዩ:: እቲ ኣትሌት ብዘጋጠሞ ሕማም ኣብ ከተማ መቐለ ዓይደር ሪፈራል ሆስፒታል ክሕከም ድሕሪ ምፅናሕ እዩ ሎሚ ወጋሕታ ህይወቱ ሓሊፉ:: ምሉእ ትሕዝቶ ጸብጻብ ኣብዚ ምስማዕ ይክኣል። No media source currently available


ቀ/ሚ ኣብይ ኣሕመድ ካብ ፓርላማ ንዝቐረበሎም ሕቶታት መሊሶም

ቀ/ሚ ኣብይ ኣሕመድ ኢትዮጵያ ሎሚ እትርከበሉ ዝለዓለፈ ፈተና ዝተመልኦ ኣብ መንጎ ሞትን ህይወትን እዩ ኢሎም።ንሶም ትማሊ ሶኑይ ንፓርላማ ኣብ ዝሃብዎ መብርሂ ነዚ ኣፀጋሚ ፈተና ሓሊፍና ንኢትዮጵያ ክነቐፅላ ምዃና ከረጋግፀልኩም እየ ኢሎም።ፌደራል መንግስቲ ንተወልድቲ ትግራይ ዝኾኑ ሰበ ስልጣን ይደፍኦም ኣሎ ንዝብል ሕቶ ድማ ነጺጎምዎ ኣለው። ቀዳማይ ሚንስትር ኣብይ ኣሕመድ ኣብ መሪሕነት ዘሎ ለውጢ መንግስትን እታ ሃገርን ኣብ ኣዚዩ ኣፀጋሚን ሓደገኛን ኩነታት ምዃኖም ሓቢሮም።ትካላት ብኽልተ እግሮም ደው ኢሎም ለውጢ ናይ ምቕፅል ስርሖም ክፍፅሙ ከቢድ ፍተና ገጢምዎም ኣሎ ኢሎም። “መላእ ህዝብን ቤት ምኽሪን ክርድኡዎ ዘለዎም ሎሚ እንርከበሉ ደረጃ ህንፀት ትካላትን ሃገረ መንግስቲ ክቕፅል ዘኽእል መሓውር ብኽልተ እግሩ ደው ኣይበለን።ስርሑ ዝርዳእን ዝፍፅምን መሓውር ንምፍጣር ሕጂ ናይ ለውጢ ሓይልን መንግስትን ዝርከበሉ ደረጃ ናይ ሞትን ህይወትን፣ዝለዓለ ናይ መወዳእታ ፈተና ዝተመልኦ እዋን ምዃኑ ምርዳእ የድልይ።” ቀዳማይ ሚንስትር ኣብይ ብምውሳኽ ፈቐዱኡ ዝርአዩ ዘለው ናይ ውዲትን ሸርሕን ፖለቲካ ከምኡ እውን ስርዓት ኣልቦነት ደው ንምባል ፈተና ኮይኑ’ሎ ኢሎም ። ይኹን ደአ እምበር ይመርሑዎ ዘለው ናይ ለውጢ ሓይሊ ብዘይጥርጥር ነታ ሃገር ከምዘቕጽላ ተዛሪቦም ኣለው። “ነዚ ቤት ምኽሪ እዚ ከረጋግፆ ዝደልይ ኣብ ሓፂርን ማእኸላይን እዋን ነዚ ናይ ውዲት፣ናይ ተንኮል፣ናይ ሸርሒ፣ናይ ሽብር ፖለቲካ ስዒርና ንኢትዮጵያ ክነቐፅላ ምዃና ብምሉእ ልቢ ክገልፀልኩም ይኽእል እየ።” ኣብ ዝሓለፈ ዓመት ኣጋጢሙ ነይሩ ካብ ዝበሉዎ ናይ ህልውና ፈተና ውዲት ኣል-ሸባብ ምዃኑ ገሊፆም።ኣል-ሸባብ ንኬንያን ኢትዮጵያን ከጥቅዕ ምድላው ገይሩ ሳላ ኣብ ሶማል ዝርከቡ ሓይልታት ምክልኻል ኢትዮጵያ ዘካየዱዎ ስርሒት ኣብ ኢትዮጵያ መጥቓዕቲ ከይተፈፅመ ተሪፉ ኢሎም። ኣብ ዝተፈላለዩ ከተማታት ኢትዮጵያ ብፍላይ ኣብ ክልላት ኦሮሚያን ኣምሓራን ኣባላት ብምምልማልን መርበብ ብምዝርጋሕ ንንመጻኢ መጥቓዕቲ ንምፍፃም ሰፊሕ ስራሕ ይስርሕ ኣሎ እውን ኢሎም።ኣል-ሸባብ ጥራሕ ዘይኮነስ ንኢትዮጵያ ንምፍራስ እዋኑ ሎሚ እዩ ዝብሉ ናይ ወፃእን ውሽጥን ሓይልታት ጥፍኣት ዝለዓለ ፃዕሪ ክገብሩ ፀኒሖም ኣለው ኢሎም።ነዚ ንምምካት ሓይልታት ምክልኻልን ካልኦት ኣካላት ድሕነትን ዝለዓለ ስራሕ ምስርሖም ገሊፅም። ብዛዕባ ኣብ ዪኒቨርሲቲ ደምቢደሎ ይምሃሩ ዝነበሩ ተማሃሮን ካልኦትን ዝተጨወዩን ሰባት ክገልፁ ከለው ጨውዩ ዝተባህለ ኣካል ሓላፍነት ኣይወሰደን፤እቲ መጭወይቲ ተፈፂሙዎ ዝብሃል ከባቢ ኣብ ዝተኻየደ ዳህሳስ እውን ዝተረኸበ ሰብ የለን ኢሎም። “እቲ ጉዳይ ዝተሓላለኸ፣ከም ድልየትና ከይንዛረብ፣ከምድልየትና እንተተዛሪብና ህይወት ሰብ ኣብ ሓደጋ ከይነውድቕ ጥንቃቐ ኣድላይ ስለዝኾነ ምኽትል ቀዳማይ ሚንስትር፣ሚንስትር ሰላም፤ላዕለዎት ሰበስልጣን ትካላት ፀጥታ ዝሓቖፈ ኮሚቴ ሰፊሕ ስራሕ ክስርሕ ፀኒሑ’ሎ።ውፅኢቱ ንህዝቢ ወግዓዊ ከምዝገብሩ ተስፋ ኣለኒ።ዘረጋግፀልኩም ግን ብሰንኪ እቲ መጭወይቲ ዝሞተ ሰብ ምህላው ዋላ ሓደ መረጋገፂ ዘይረኸብና ምዃኑ እዩ። “ ዓብዪ ህዳሴ ብዝምልከት ይካየድ ብዛዕባ ዘሎ ልዝብ ክገልፁ ከለው ዝላዘብ ዘሎ ጉጅለ ናይ መወዳእታ ፊርማ ንምፍራም ሕቶ ኣቕሪቡሎም ብዝርዝር ንምርኣይ ፊርማ ክፀንሕ ብምእዛዞም ምስ ናይ ኣሜሪካ ፕረዚደንት፣ናይ ባንኪ ዓለም ፕረዚደንትን ሚንስትርገንዘብ ኣሜሪካን ብሓባር ንውሕ ዝበለ ናይ ቴሌፎን ዝርርብ ምክያዶም ሓቢሮም።ኢትዮጵያ ብመትከል ዲፕሎማስን ልዝብን ከም እትኣምን ከምዝገለፁሎም እውን ወሲኾም ሓቢሮም። ሎምቕነ ተወለድቲ ክልል ትግራይ ኣባላት ኣመራርሓ ካብ ናይ ፌደራል መንግስትን ኣብያተ ፅሕፈት ምምሕዳር ኣዲስ ኣበባን ናይ ምብራርን ምእግዳን ተግባር ብናትኩም ኣፍልጦ ይፍፀም ኣሎ ንዝብል ካብ ሓንቲ ኣባል ቤት ምኽሪ ንዝቐረበሎም ሕቶ ቀዳማይ ሚንስትር ኣብይ ነፂጎምዎ ኣለው። ብመሰረት ሕጊ ምርጫ ሓደ ፓርቲ ምስ ካልኦት ፓርትታት ክሓብር ከሎ ንኩሉ ነገር ይወርስ እዩ፤ፕሮስፐርቲ ፓርቲ እውን ወራሲ ገዛኢ ፓርቲ ኢትዮጵያ ኮይኑ’ሎ ዝበዝሕ ድምፂ ዘለዎ ድማ ፕሮስፖርቲ ስለዝኾነ መንግስቲ እዩ ኢሎም።ኣብ ክልል ትግራይ ኣብዝሓ ድምፂ ዘለዎ ህወሓት ስለዝኾነ መንግስቲ እዩ፤ኣብ መንጎ ክልል ትግራይን ፌደራል መንግስትን ሕጋዊ ዝኾነ ምትእስሳርን ናይ ስራሕ ርክብን ክሕልው እዩ ኢሎም። “ተወለድቲ ክልል ትግራይ ካብ ፌደራል መንግስቲ ይድፍኡ ኣለው ዝብል ምናልባሽ ሓንቲ ሚንስትር ካብ ስርሐን ተላዒለን ኣለዋ።ልዕሊ 10 ሚንስትር ድኤታታት ኣለው፤ዋላ ሓዲኦም ኣይተልዓሉን።ኣፈ ጉባኤ ፌደረሽን እውን ኣለዋ፤ኣይተተንከፋን።ካልኣይቲ ሚንስትር እውን ኣለዋ ኣይተተንከፋን።” ቀዳማይ ሚንስትር ኣብይ ህዝቢ ክልል ትግራይ ከም ህዝቢ ዘግለለ መንግስቲ ኣብ ኢትዮጵያ ምፍጣር ኣይክኣልን ከምኡ ዝሓስብ እንተሃሊዩ እውን ጌጋ እዩ ኢሎም ። ህዝቢ ትግራይ ኣብ ፌደራል መንግስቲ ናይ ምስታፍ ምሉእ ብቕዓትን መሰልን ኣለዎ፤እቲ ቀዳማይ ሚንስትር ናይ ባዕሉ ካብኔ ናይ ምጥያሽ ሕገመንግስታዊ ስልጣኑ ምዃኑ ምርዳእ ግን ኣድላይ እዩ ኢሎም። ብዛዕባ ሃገራዊ ምርጫ 2012 ንዝቐረቡ ሕቶታት ክምልሱ ከለው ቦርድ ምርጫ ኣብ ዘቐመጦ ናይ ግዜ ሰሌዳ ይኹን ካልእ ሕቶ እንተሃሊዩዎ እቲ ቤት ምኽሪ ንቦርድ ምርጫ ስሒቡ ናይ ምሕታት ስልጣን ኣለዎ ክብሉ መሊሶም። ምሉእ ትሕዝቶ ኣብዚ ምስማዕ ይክኣል። No media source currently available


መግለጺ ውድብ ባይቶና ዓባይ ትግራይ

ኣብ ክልል ትግራይ ዘሎ ፀገም ዘይምስፋሕ ምህዳር ፖለቲካ እዩ ክብል ኣብቲ ክልል ዝንቀሳቐስ ተቓዋሚ ውድብ ባይቶና ዓባይ ትግራይ ገሊፁ:: እቲ ውድብ ኣብ ክልል ትግራይ ናይ ወፃኢ ሓይሊ ናይ ምክልኻል ስራሓቲ ይፍፀም ከምዘሎ: ውሽጣዊ ፀገማት ንምፍታሕ እውን ጠመተ ክግበር ይግባእ ኢሉ:: No media source currently available  ጸብጻብ እቲ ውድብ ኣብ እዋናዊ ጉዳያት ዝሃቦ መግለፂ ኣብዚ ምስማዕ ይክኣል :: No media source currently available


ዳይሬክተር ውድብ ጥዕና ዓለም ሃገራት ካብ ቻይና ዝመጹ ተጉዓዝቲ ከይክልክላ ጸዊዖም

ዳይሬክተር ውድብ ጥዕና ዓለም ዶ/ር ቴድሮስ ኣድሓኖም ሃገራት ብሰንኪ ኮሮና ቫይረስ ካብ ቻይና ንዝመፁ ተጎዓዝቲ ምእታው ከይኽልክሉ ጸዊዖም። ኣብ ቻይና 361 ዝሞቱ ሓዊሱ ልዕሊ 17,000 ሰባት በቲ ቫይረስ ምልኻፎም ተረጋጊፁ’ሎ። ዶ/ር ቴድሮስ ኣድሓኖም ነዚ ምሕፅንታ ዘቕረቡ ዓመታዊ ፖሊሲ ጥዕና ውድብ ጥዕና ዓለም ንምውሳን ኣብ ዝተፀውዐ ዓመታዊ ኣኼባ ፈፃሚ ቦርድ መኽፈቲ ስነ ስርዓት እዮ። ንዓለምለኸ ጉዕዞን ንግድን ዘተዓናቕፍ ዘየድሊ ስጉምቲታት ምውሳድ ኣየድልን።ሃገራት ኣብ መርትዖ ዝተመስረተ ስጉምትታት ክወስዳ ንፅውዕ ኣለና።ትካል ጥዕና ዓለም እንታይ ዓይነት ስጉምቲ ክውሰድ ኣለዎ ዝብል ምኽሪ ንትደልይ ዝኾነት ሃገር ሓገዝ ንምሃብ ድልዋት ኢና ኢሎም።


ፕረ. ትራምፕ ንኤርትራ ወሲኾም ኣብ ልዕሊ 6 እገዳ ሕጊ ኢምግሬሽን ኣንቢሮም፡ ኤርትራ ነዚ ሓድሽ ሕጊ ተቓዊማቶ'ላ

ሰበ ስልጣን ኣሜሪካ ናይ ጸጥታ መዓቐኒታት ኣየማልኣን ንዝበሉወን ሽዱሽተ ሃገራት ናይ ኢምግሬሽን ሕጊ እገዳ ከምዘንብር ኣፍሊጡ። ካብ ኪርጊስታን፣ማይንማር፣ኤርትራ፣ ናይጀሪያ፣ካብ ሱዳንን ታንዛኒያን ናብ ኣሜሪካ ናብ ዝኣትው ኢሚግራንት ገለ ናይ መእተዊ ቪዛታት ሓደሽቲ እገዳታት ከምዘንበሩ ሰበስልጣን ገሊፆም። ፕረዝዳንት ትራምፕ ነቲ ሕጊ ዝቕፅል ዓርቢ ከምዝፍረመሉን ካብ 21 ለካቲት 2020 ጀሚሩ ድማ ግብራዊ ከምዝኸውን ተፈሊጡ’ሎ።ኣብ ሱዳንን ታንዛኒያን ኣብ ፕሮግራም ቪዛ ሎተሪ/DV/ ከይካፈሉ ዝእግድ መምርሒ ሂቦም ኣለው።  መንግስቲ ኤርትራ ነቲ እገዳ ተቓዊሙዎ’ሎ።ኤርትራዊ ኣሜሪካዊ ኣባል ቤት ምኽሪ ኣሜሪካ ጆ ንጉሰን ኬረን ባስን ነቲ እገዳ ተቓዊሞምዎ ኣለው።   ምሉእ ትሕዝቶ ኣብዚ ምስማዕ ይክኣል።  No media source currently available


መስርሕ ምምስራት ክልል ሲዳማ ብሰንኪ ዘይተወድኡ ጉዳያት ይደናጉይ ምህላው ተገሊጹ

ኣብ ወርሒ ሕዳር ብመሰል ርእሰ ውሳነ ክልል ምኳኑ ዘረጋገፀ ሲዳማ፡ ክልል ንምዃን ዘኽእል ምድላው እንተገበረ እውን ክፍፍል ሃብቲ ሓዊሱ ብመንግስታት ፌደራልን ክልል ደቡብን ክውድኡ ዝግብኦም ጉዳያት ብዘይምዝዛሞም እቲ መስርሕ ምድንጓዩ ምምሕዳር ዞባ ሲዳማ ኣፍሊጡ። ሲዳማ ዝረኸቦ ክልል ናይ ምዃን መሰል ብሕገ መንግስቲ ዝውዳእ ምዃኑን ክቕየር ናብ ዘይኽእል ደረጃ ምስግጋሩን ሓላፊ ፕረስ ናይቲ ዞባ ኣቶ ገነነ ኣበራ ገሊፆም። ቀዳማይ ሚንስትር ኣብይ ኣሕመድ ንምስረታ ናይቲ ክልል ንሰበስልጣን ሲዳማ፣ዞባ ጌዴኦን ፍሉይ ወረዳታት ቡርጂን ኣማሮን ክዘራረቡ ኣዚዞም ዝብል ዝመሓለለፍ ዘሎ ሓበሬታ ሓሶት ምዃኑ እውን ሓላፊ ፕረስ ናይቲ ዞባ ምስ ድምጺ ኣሜሪካ ኣብዘካየድዎ ቃለ ምልልስ ገሊፆም ።


'ኣብ ኢትዮጵያ ሰብ ይኹን ጉጅለ ብሕጊ እታ ሃገርን ብዝፈረመቶም ዓለምለኸ ሕግታትን ክግዛእ ምግባር ግዚኡ ሕጂ እዩ' ኢዜማ

ኣብ ኢትዮጵያ ሰብ ይኹን ጉጅለ ብሕጊ እታ ሃገርን ብዝፈረመቶም ዓለምለኸ ሕግታትን ክግዛእ ምግባር ግዚኡ ሕጂ እዩ ክብል ናይ ኢትዮጵያ ዜጋታት ንማሕበራዊ ፍትሒ/ኢዜማ/ ኣፍሊጡ። ኢዜማ ሎሚ ኣብ ዘውጽኦ ጋዜጣዊ መግለጺ ብፍላይ ኣብ ልዕሊ ተምሃሮ ደምቢደሎ ዩኒቨርሲቲ ዝተገብረ ጭውያ መንግስቲ ህይወት ተማሃሮ ናይ ምሕላው ሓላፍነት ዘይምፍጻም ዘቓልዕ’ዩ ኢሉ’ሎ። መንግስቲ ሕጊ ናይ ምኽባር ተግባሩ ብዝግባእ ስለዘይፈጸመ ከምዚ ዝበሉ ተግባራት ይረአዩ ኣለው ክብል ኣቦ መንበር’ቲ ፓርቲ ኣቶ የሽዋስ አሰፋ ተዛሪቦም። ምሉእ ትሕዝቶ ኣብዚ ምስማዕ ይክኣል።  No media source currently available


ፕረ.ትራምፕ ኣብ ጉዳይ ግድብ ህዳሴ ምስ ቀ/ሚ ኣብይ ብቴሌፎን ምዝርራቦም ተገሊጹ

ፕረዚደንት ኣሜሪካ ዶናልድ ትራምፕ ሎሚ ዓርቢ ምስ ቀዳማይ ሚንስትር ኢትዮጵያ ኣብይ ኣሕመድን ብስልኪ ተዘራሪቦም።ፕረዚደንት ትራምፕ ኣብ ዓብዪ ግድብ ህዳሴ ኢትዮጵያ ዝተኻየደ ልዝብ ናብ ስምምዕ ክቐርብ’ዩ ዝብል ተስፋ ከምዝነበሮም ብምግላፅ ንኹሎም ወገናት ዝጠቅም እዩ ኢሎም። ክልቲኦም መራሕቲ ኣብ ክልትኣዊ ዝምድናታትን ዞባዊ ጉዳያትን እውን ተዘራሪቦም ኣለው። እዚ ዝኸውን ዘሎ ግብፂ፣ኢትዮጵያን ሱዳንን ኣብ ግድብ ዓብይ ህዳሴ ኣብ ዋሽንግተን ዲሲ ዘካይድዎ ዘለው ዝርርብ ብዘይስምምዕ ንራብዓይ መዓልቲ ድሕሪ ምቕፃሉ እዩ።እቲ ልዝብ ንኽልተ መዓልታት ክካየድ ተመዲቡ እንተነበረ እውን ሎሚ ዓርቢ እውን ቀፂሉ ውዒሉ’ሎ።ኣብ ምምላእ እቲ ግድብ ክሰማምዑ ኣይክኣሉን።


ክልተ ምሁራት ኣብ ጉዳይ`ቲ ኣብ ኮንግረስ ዝካየድ ዘሎ መስርሕ ክሲን ፍርድን ፕረዚደንት ትራምፕ

እቲ ኣብ ባይቶ ወከልቲ ጸዲቑ ንወሳኒ ፍርዲ ናብ ባይቶ መወሰኒ ሕጊ(ሰነት) ቀሪቡ ዘሎ ጉዳይ ክሲ ካብ መዝነት ምውራድ ፕረዚደንት ትራምፕ፡ ሎሚ ክዛዘም`ዩ ዝብል ትጽቢት ኣሎ። ከምኡ ዝገብሮ ዘሎ ምኽንያት ድማ፡ ፕረዚደንት ትራምፕ ሪፓብሊካን ስለዝኾነ፡ ኣብ ሰነት ዘለዉ ዝበዝሑ ድማ ሪፓብሊካን ስለዝኾኑ፡ ነቲ ብደሞክራት ዝምጎት ዘሎ ክሲ ምውራድ ስልጣን ውዱቕ ክገብርዎ ይኽእሉ`ዮም ብዝብል`ዩ። ይኹን`ምበር ይብሉ ኣብ`ዚ መደብ ዝቐረቡ ኣጋይሽ ጠበቓ ሕጊ ኢሳያስ ገብረኪዳንን ነቲ መስርሕ ብቀረባ ዝከታተል ምሁር ኣቶ ግርማይ ቦኽረን፡ ውጽኢት ናይ`ቲ መስርሕ ኣብ መወዳእታ`ዚ ዓመት ኣብ ዝካየድ ፕረዚደንታዊ ምርጫ ዓቢይ ጽልዋ ክህልዎ`ዩ ይብሉ። ኢትዮጵያዊ ኣቶ ኢሳያስ ገብረኪዳን ካብ ከባቢ ዋሺንግተን ዲሲ፡ ከምኡ ድማ ኤርትራዊ ኣቶ ግርማይ ቦኽረ ካብ ቦስተን ማሳቹሰትስ፡ እቲ መስርሕ ክሲ ምውራድ ስልጣን ፕረዚደንት፡ ንኻልኦት ኣብ ኤርትራን ኢትዮጵያን ዘለዉ ሰማዕቲ ዝህቦ ትምህርቲ`ውን ኣልዒሎም ኣለዉ። ምሉእ ትሕዝትኡ ኣብ`ዚ ምስማዕ ይክኣል። No media source currently available


ኤርትራዊያን ነበርቲ ዞባ ውሃን ከባቢኣን ቻይና ብዛዕባ ኮረና ቫይረስ እንታይ ይብሉ!

ኣብ መጀመርያ’ዚ ወርሒ’ዚ ንመጀመርያ ጊዜ ኣብ ውሃን ከተማ ቻይና ዝተራእየ ተላባዒ ሕማም ምስትንፋስ ኮሮና ቫይረስ ኣብዚ ሕጂ እዋን ኣብ ኣብ 23 ሃገራት በቲ ሕማም ዝተለኽፉ ውልቀሰባት ምርካቦም ተረጋጊጹ’ሎ። ኣብ ቻይና ጥራይ ቁጽሪ ዝሞቱ 213 በጺሑ’ሎ። ዝበዝሓ ሃገራት ናብ ቻይና ዘካይድኦ በረራታት ደው ኣቢለን ኣለዋ። ውድብ ጥዕና ዓለም ትማሊ ኣብ መላእ ዓለም ስግኣት ዝፈጥር ናይ ጥዕና ጸገም ምዃኑ ኣዊጁ’ሎ። ኣብቲ እቲ ሕማም ዝተራእየሉ ከተማ ውሃን ንዝለዓለ ትምህርቲ ቕድሚ ኣርባዕተ ወርሒ ናብቲ ቦታ ካብ ዝኸዱ ኤርትራዊያን ሳሙኤል ሰመረ ብዛዕባ’ቲ ኣብታ ከተማ ዘሎ ኩነታትን መነባብሮኦምን ይገልጽ። ብተመሳሳሊ ኣብ ናንጂንግ ዝተባህለት ከተማ ዝርከብ ኤርትራዊ ዮሴፍ ገብረኪዳን እውን ብዛዕባ ኣብታ ከተማ ዘሎ ህልው ኩነታት ከምዚ ክብል መብርሂ ሂቡና ኣሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣቶ ለማ መገርሳ ኣብ ፈረንሳ ብዛዕባ ምሕያል ሓይሊ ኣየርን ሓይሊ ባሕርን ዘትዩ

ሚንስተር ምክልኻል ኢትዮጵያ ኣቶ ለማ መገርሳ ዝመርሖ ላዕላዋይ ጉጅለ ልኡኽ ኢትዮጵያ፡ ሎሚ ምስ ሚንስትር ዴኤታ ጉዳያት ወጻኢ ፈረንሳ ተራኺቡ ዝዝተየ ከኸውን ምስ ሚንስተር ምክልኻልን ምስ ወታሃደራዊ ሓለቓ ስታፍን`ውን ክዘራረብ`ዩ።  ዕላማ`ቲ ዑደት፡ ኣብ ዓውድታት ኣየርን ሓይሊ ባሕርን ዝውሃብ ስልጠና ኸምኡ`ውን ቀረባት ወታሃደራዊ ንዋት ዘለዎም ምትሕብባር ንምሕያል ዘኽእል`ዩ-ክብል ጸብጻብ መንግስታዊ ኣገልግሎት ዜና ፋና ሓቢሩ'ሎ።  እቲ ጉጅለ ልኡኽ ኢትዮጵያ ካብ ትማሊ ጀሚሩ ኣብ ፈረንሳ ዑደት ይገብር ኣሎ። ኣቶ ለማ ቅድሚ ናብ ፈረንሳ ምግያሹ ምስ ቀ/ሚንስተር ኣቢይ ኣሕመድ ናብ ኣስመራ ተጓዒዙ ምንባሩ ይፍለጥ።  ምሉእ ትሕዝቶ ኣብዚ ምስማዕ ይክኣል። No media source currently available


'ኣብ ኢትዮጵያ ምርጫ ቅድሚ ምክያዱ ናይ ዕርቅን ናይ መሰጋገሪ መንግስትን ክጣየሽ' ኣብሮነት ጸዊዑ

ኣብ ኢትዮጵያ ምርጫ ቅድሚ ምክያዱ ናይ ዕርቅን ናይ መሰጋገሪ መንግስትን ክጣየሽ “ኣብሮነት” ዝተባህለ ናይ ሰለስተ ፖለቲካዊ ውድባት ጥምረት ፀዊዑ።ቦርድ ምርጫ ወሳኒ ኣካል ኣነ እየ ስለዝበለ ጥራይ ክኸውን የብሉን ዝበለ እቲ ጥምረት ቦርድ ምርጫ ኢትዮጵያ ኣብ ዝሃቦ መልሲ ብሕጊ ዝተውሃቦ ሓላፍነትን ግቡእን ንምፍጻም ፍቓድ ዝኾነ ይኹን ኣካል ኣይድልዮን ኢሉ’ሎ። ኣብ ቀረባ ሰሙናት ብናይ ኢትዮጵያዊያን ዴሞክራሲያዊያን ፓርቲ/ኢዴፓ/፤ህብር ኢትዮጵያ ፓርትን ናይ ኢትዮጵያ ሃገራዊ ምንቅስቓስን ብዝተባህሉ ውድባት ዝተጣየሸ “ኣብሮነት ናይ ኢትዮጵያ ፌደራልዊ ሓድነት’’ ኣብ ዝሃቦ ጋዜጣዊ መግለፂ “ቐዳምነት ንሃገራዊ ድሕንነት” ኢሉ’ሎ። ኣቶ ልደቱ ኣያሌው እዚ ምስ ህልውና ሃገር ዝተኣሳሰር ምርጫ መዓስ ይካየድ ዝብል መንግስትን ፖለቲካዊ ውድባትን ኮፍ ኢሎም ክዘራረቡን ክደራደሩን ኣለዎም ኢሎም ። “ዝውሰን ዘለዎ በዚ መልክዕ ክኸውን ኣለዎ እምበር ሓደ ቦርድ ምርጫ ዝተብሃለ ኣካል ተላዒሉ ጉዳይ ምርጫ ዝምልከቶ ኣነ ጥራሕ እየ ኢሉ ዝውስኖ ነገር የለን።ምኽንያቱ ሃገርና ኣብ ዝተፈለየ ኩነታት እያ ትርከብ።” ናይቲ ሓዱሽ ጥምረት መራሒ ኣቶ ይልቃል ጌትነት እውን እታ ሃገር ዘላትሉ ኩነታት ክገልፁ ከለው 86 ሰባት ክቕተሉ ከለው፣ኣብያተ ክርስቲያንን መስጊድን ክቃፀል፣ተማሃሮ ክጭወዩ፣ዩኒቨርሲቲታት እናተዓፀው፣ካብ 35 ሽሕ- 40 ሽሕ ተማሃሮ ካብ ትምህርቶም ከቋርፁ ከለው፣ክልላት 1600 ገበነኛታት ኣይንህብን ኢሉ እናቕበፁ ናይታ ሃገር ፖለቲካ ሕክምና ዘድልዮ ስለዝኾነ ክንረዳዳእ ኣለና ኢሎም። ምኽትል ኣቦ ወንበር ኮምሽን ቦርድ ምርጫ ኢትዮጵያ ኣቶ ውብሸት ኣየለ ብወገኖም ቦርድ ምርጫ ብሕጊ ዝተውሃቦ ስልጣንን ሓላፍነትን ንምፍፃም ካብ ዝኾነ ይኹን ኣካል ፍቓድ ኣየድልዮን ኢሎም። “በብሓሙሽተ ዓመት ምርጫ ምክያዱ ቦርድ ምርጫ ነዚ ዘፈፅም ምዃኑ ካብ ዝኾነ ይኹን ፍቓድ ክረክብ የብሉን።እቲ ሕጊ ባዕሉ እኹል እዩ።ቦርድ ምርጫ ሕጊ ናይ ምፍፃም ሓላፍነት ኣለዎ።ዝተመስረተሉ እውን ንኻልእ ዘይኮነስ ነዚ ጉዳይ እዩ።” ኣቶ ውብሸት ወሲኾም ናይቲ ምርጫ ፕሮግራም ኣብ ምውሳን ናይ መወዳእታ ሓላፍነት ናይቲ ቦርድ እዩ እውን ኢሎም ።ምርጫ ምስ ዝምልከቶም ኣካላት ዝካየድ ምኽክር ከምዝቕፅል እውን ሓቢሮም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ቀ/ሚ ኣብይ ኣሕመድ ምስ ስድራ ዝተጨውዩ ተማሃሮ ደምቢደሎ ዩኒቨርሲቲ ምዝርራቦም ተገሊጹ

ቀዳማይ ሚንስትር ኣብይ ኣሕመድን ምኽትሎም ደመቀ መኮነንን ንስድራ ዝተጨውዩ ተማሃሮ ደምቢደሎ ዩኒቨርስቲ ከምዘዘራረቡዎም ተገሊጹ። ጓሎም ዝተጨወየቶም መርጌታ የኔነህ ኣዱኛ ዝተጨውዩ ተማሃሮ ብህይወት ምህላዎም ከምዝተንግሮም ንሬድዮ ድምፂ ኣሜሪካ ገሊፆም። መርጌታ የኔነህ ጓሎም ግርማነሽ ካብ ዝተጨወዩ ተማሃሮ ዩኒቨርሲቲ ደምቢደሎ ምዃና ይዛረቡ።ንሶምን ካልኦት ክልተ ደቆም ዝተጨወዩ ስድራ ኣብ ኣዲስ ኣበባ ምስ ቀዳማይ ሚንስትር ኣብይ ተራኺቦም ምዝርራቦም ገሊፆም። “ቀዳማይ ሚንስትር ረኺቦምና።ኩሎም ነይሮም።ምኽትሎም እውን ነይሮም፤እነ በዓል ኣቶ ንጉሱ እውን ኣለው።ኩሎም ኣብዝተረኸብሉ እዮም ደቅና ብህይወት ከምዘለዋ ዝነበሩና።ብህይወት ክሳብ ዘለው ደስ ኢሉና’ሎ።ኩነታቶም እናተኸታተሉ ከምዝገልፁልና ምስ ረኸቡዎም እውን ናባና ከምዝልእኹዎም ገሊፆምልና።” ንሶም ወሲኾም ብኣካል እንተዘይረኸብናየን እውን ብህይወት ምህላወን ኢና ንደሊ ብህይወት ምህላወን ተረዲና ኣለና ኢሎም ። ሞት ወይ ካልእ ጉድኣት ከምዘየለ ከምዝገለፁሎም ብምሕባር ብስልኪ ኣራኺቦምዎም እንተኾይኖም ተሓቲቶም ናይቶም ተምሃሮ ስልኪ ከምዘይሰርሓሎም ንመጻኢ ዝረአ ምኳኑ ብምሕባር ኣብ ጉዕዞ ስለዝነበሩ ካብዚ ንላዕሊ ክዛረቡ ከምዘይደልዩ ገሊፆም። ዝተጨውዩ ተማሃሮን ካልኦትን ነፃ ንምውጻእ ዝተጀመረ ጻዕሪ ሓይሉ ከምዝቕጽል ሰበስልጣን መንግስቲ ትማሊ ኣብዝሃብዎ ጋዜጣዊ መግለፂ ገሊፆም ኣለው። ብዛዕባ ብዝሒ’ቶም ዝተጨወዩ ኣመልኪቱ ዝዋሃብ ዝተፈላለየ ሓበሬታ ቅኑዕ ኣይኮነን ክብሉ እውን ትማሊ ረቡዕ ኣብ ቤት ጽሕፈት ቀ/ሚ ጋዜጣዊ መግለጺ ዝሃቡ ሓላፊ ፕረስ ቤት ፅሕፈት ቀዳማይ ሚንስትር ኣቶ ንጉሱ ጥላሁን ዝርከብዎም ሰበ ስልጣን መንግስቲ ምሕባሮም ይፍለጥ።


ኣብ ከተማ ሃረር ብዝተላዕለ አድማ ኣብያተ ንግዲ ቤት ጽሕፈት መንግስቲን ጎደናታት ከምዝተዓጽው ተገሊጹ

መንግስቲ ኢትዮጵያ ኣብ ወለጋ ኣብ ልዕሊ ንፁሃን ዜጋታት ይወስዶ ኣሎ ዝበሉዎ ስጉምቲ ብምቅዋም ኣብ ከተማ ሃረር ዝተኻየደ አድማ ትካላት ንግድን ኣብያተ ፅሕፈት መንግስትን ክዕፀው ኣገልግሎት መጎዓዚያ ድማ ክቋረፅ ከምዘገደደ ተፈሊጡ።ኣብ ደቡብ ክልል ነበርቲ ከተማ ቴፒ ድማ ብስእነት ፀጥታ ኣብ ስግኣት ወዲቕና ኣለና ይብሉ ኣለው። ሎሚ ረቡዕ ምንቅስቓሳት ከተማ ሃረር ካብ ንጉሆ ጀሚሩ ተደሪቱ ውዒሉ’ሎ።ወነንቲ ትካላት ንግዶም ክዓፅው ብመናእሰይ ከምዝነተነገሮምን ክኸፍቱ ዝፈተኑ እምኒ ከምዝተደርበዮምን ሽሞም ክገልፁ ዘይደለዩ ነበርቲ ገሊፆም።ወራርን ምቅፃል ንብረትን ኣይነበርን፤መንግዲ ንምዕፃው ግን ኣብ ጎደናታት ጎማታታት ከምዝነደዱ ተፈሊጡ’ሎ። ኣብያተ ፅሕፈት መንግስትን ባንክታትን ተዓፂዮም ውዒሎም። ሓይልታት ፀጥታ ዝተዓፀው መንገድታት ክኸፍቱ ከለው ሓይልታት ፀጥታ ዘይነበሩዎም ከባቢታት ተዓፂዮም ምውዓሎም ምንጭታት ሓቢሮም። ምኽንያት ናይቲ ኣድማ ብዝምልከት ርእይትኡዝሃበ ሽሙ ክግለፀሉ ዘይደለየ መንእሰይ ከምዚ ኢሉ። “ኣብ ዞባታት ሃረርጌን ወለጋን ኣብ ልዕሊ ኦሮሞ ይፍፀም ዘሎ መጥቓዕቲ ንምቅዋም ኢና እዚ ኣድማ ነካይድ ዘለና።” እቲ ኣድማ ንሰለተ መዓልታት ከምዝቕፅል እቲ መንእሰይ ሓቢሩ።ተመሳሳሊ ኣድማን ምዕፃው መንገድታትን ኣብ ከተማታት ቆቦን ኣወዳይን ከምዝነበረ ምንጭታት ገሊፆም። ካብ ፖሊስ፣ቢሮ ፍትሕን ፀጥታን ከምኡ እውን ቤት ፅሕፈት ኮሚኒኬሽን ርእይቶ ንምርካብ ዝተገበረ ፈተነ ኣይሰለጠን። ብኻልእ ዜና ኣብ ክልል ደቡብ ነበርቲ ከተማ ቴፒ ብስእነት ድሕነትን ፀጥታን ኣብ ስግኣት ወዲቕና፤ምኽንያቱ መንግስቲ ንገበነኛታት ናብ ሕጊ ስለ ዘየቕርቡዎም ኢሎም። ሽሞም ክገልጹ ዘይደለዩ ነባሪ ናይታ ከተማ ብስግኣት ፀጥታ ስሩዕ ምንቅስቓስ ዝተደረተ እዩ ኢሎም።ስቪላት ብዘስካሕክሕ ኩነታት ከምዝቕተሉን ንብረቶም ይውረሩ ከምዘለውን ገሊፆም። “ሰለስተ፣ኣርባዕተሚእቲ ሽሕ ህዝቢ ካብ ገዛ ከይወፅእ፣መኪና፣መጎዓዚያ ዝኾነ ይኹን ከይንቀሳቐስ፣ኣብያተ ፅሕፈት መንግስቲ ከይኽፈቱ እናተገብረ እቲ ህዝቢ ኣብ ዝለዓለ ፀገም እዩ ዝርከብ። “ ኣቶ ፍረህይወት ወርቁ ዝተባህሉ ነባሪ ፀጥታ ናይቲ ከባቢ ክሕሉ ሓላፍነት ዝተውሃቦ ግዚያዊ ወታደራዊ እዚ እውን ሰላም ከረጋግፅ ኣይክኣለን ኢሎም ። ምክትል ሓላፊ ቢሮ ሰላምን ፀጥታን ናይቲ ክልል ኣቶ ኣንድነት ኣሸናፊ ዝሸፈተ ጉጅለ ከምዘሎ ብምሕባር ፀረ ሰላም ሓይልታት ዝበሉዎም ብድሕሪት ተሰሊፎም ንናይ ቴፒን ከባቢኡን ሰላም እናዘረጉ ምዃኖም ሓቢሮም። ናይቲ ክልል መንግስቲ ገበነኛታት ናብ ሕጊ ኣየቕርብ ንዝብል ክሲ ነባሪ ፍታሕ ዝረጋገፅ ኩሉ ሓላፍነቱ ክዋፃእ ከሎ እዩ ኢሎም። ኣብቲ ከባቢ ሰላም ካብ ዝጠፍእ ክልተ ዓመት ይኸውን ከምዘሎን ብርክት ዝበሉ ነበርቲ ንሞት፣ጉድኣት ኣካልን ዕንወት ንብረትን ተቓሊዖም ኣሽሓት ነበርቲ ድማ ካብ መንበሪኦም ተመዛቢሎም ክብል ወኪል ድምጺ ኣሜሪካ ሓቢሩ ሎ።


ፕረ. ሶማል ኣብ ኤርትራ ዘካየድዎ ናይ ክልተ መዓልታት ምብጻሕ ዛዚሞም ናብ ሃገሮም ተመሊሶም

ፕረዚደንት ሶማል መሓመድ ዓብደላሂ መሓመድ ኣብ ኤርትራ ዘካየድዎ ናይ ክልተ መዓልታት ናይ ስራሕ ሎሚ 28 ጥሪ፡ 2020 ናብ ሃገሮም ተመሊሶም።  ምሉእ ትሕዝቶ ኣብዚ ምስማዕ ይክኣል። No media source currently available


ቤት ምኽሪ ክልል ትግራይ ኣዋጅ ሓዱሽ ኣወዳድባ ወረዳታት ትግራይ ኣፅዲቑ:: እቲ ቤት ምኽሪ ኣብ ጉባኤኡ ንፈለማ ጊዜ ፀብፃብ ስራሕ ትካል እግሪ ምትካል ትግራይ ትእምት እውን ሰሚዑ ኣፅዲቑ ኣሎ:: ምሉእ ትሕዝቶ ኣብዚ ምስማዕ ይክኣል። No media source currently available


ኤርትራውያን ኣብ ሽልማት ግራሚ ኤርሚያስ ኣስገዶም (ኒፕሲ ሃስል)

ቅድሚ ትማሊ ሰንበት ኣብ ከተማ ሎስ ኣንጀለስ ኣብ ዝተኻየደ መበል 62 ሽልማት ግራሚ፡ ዝሓለፈ ዓመት ዝተቐትለ ኤርትራዊ ኣሜሪካዊ ራፐር ኤርሚያስ ኣስገዶም ክልተ ሽልማት ረኺቡ’ዩ።   ኣብቲ ስነ-ስርዓት ሽልማት ግራሚ፡ ንዝኽሪ ኒፕሲ ሃስል ኣብ ዝቐረበ ሙዚቃዊ ምርኢት፡ ሳዕሳዕቲ ንባህላዊ ኣልባሳት ኤርትራ ተኸዲኖም ምርኢት ኣቕሪቦም ኔሮም።   ተወልደ ወልደገብርኤል ዘዘራረቦም ሰለስተ ኤርትራውያን ነበርቲ ኣሜሪካ ፡ ኣምባሳጅር ብርሃነ፡ ፈቨን ወረደ፡ መኮነን ገብረማርያም ርእይቶታቶም ሂቦም ኣለዉ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ፡ ኣርባዕተ ብኮሮና ቫይረስ ዝተጠርጠሩ ውልቀሰባት ኣብ ተነጽሎ ከምዘለው ተሓቢሩ

ኣብ ኢትዮጵያ ክሳብ ሎሚ ናይ ኖቬል ኮሮና ቫይረስ ከምዘይተረኸበ ሚንስትር ጥዕና ኢትዮጵያ ኣፍሊጡ።በቲ ሕማም ዝተጠርጠሩ ካብ ዞባ ውሃን ቻይና ናብ ኣዲስ ኣበባ ዝኣተው ኣርባዕተ ሰባት እውን ካብ ቻይና ንዝመፁ ተጎዓዝቲ ኣብ ዝተፈለየ መፅንሒ ኣብ ምክትታል ከምዘለው ኣብ ሚንስትሪ ጥዕና ኢትዮጵያ ሓላፊ ቤት ፅሕፈት ሚንስትር ድኤታ ዶ/ር ሙኒር ካሳ ንድምጺ ኣሜሪካ ገሊፆም። “ኣብዚ ሰዓት እዚ ኣብ ኢትዮጵያ ብኮረና ቫይረስ ዝተታሕዘ ዋላ ሓደ ሰብ የለን።ነገር ግን ምናልባሽ ኮረና ቫይረስ ክህልዎም ይኽእል እዩ ኢልና ዝጠርጠርናዮም ኣርባዕተ ሰባት ምስ ካልእ ሕብረተሰብ ከይራኸቡ ኣብ ኳራንታይን ወይም ኣብ ፍሉይ መፅንሒ ኣብ ክትትል ኣለው።” ዶ/ር ሙኒር ካሳ ኣርባዕቲኦም ተማሃሮ ምዃኖምን ሰለስቲኦም እቲ ቫይረስ ብብዝሒ ካብ ዝረአየላ ዘሎ ክፍለ ግዝኣት ውሃን ከምዝመፁን ሓቢሮም።ምርመራ ተኻይዱሎም ነፃ/ነገቲቭ/ ምዃኖም ብምሕባር ናይ መወዳእታ ውፅኢት ካብ ደቡብ ኣፍሪቃ ምስ መፀ ከምዝግለፅ ሓቢሮም ኣለው።


ቲቦር ናዥ ኣብ ከተማ መቐለ ወግዓዊ ምብጻሕ ፈጺሞም

ሓጋዚ ሚኒስትር ጉዳያት ወፃኢ ኣሜሪካ ኣብ ጉዳያት ኣፍሪቃ ቲቦር ናዥ: ኣብ ከተማ መቐለ ወግዓዊ ምብጻሕ ፈጺሞም።   ቲቦር ናዥ ምስ ኣምባሳደር ኣሜሪካ ኣብ ኢትዮጵያ ማይክል ረይነር ብምዃን ናብ ከተማ መቐለ ብምብጻሕ፡ ነቲ ብምትሕብባር መንግስቲ ኣሜሪካን ዩኒቨርሲቲ መቐለን ዝተሃነፀ መናእሰይ ዝጥቀምሉ ማእኸል ‘ኣሜሪካን ኮርነር’ ብቕድሚ ትማሊ ቀዳም መሪቖም ከፊቶም ኣለው።  እዚ ኣብ ዩኒቨርሲቲ መቐለ ቐፅሪ ዓዲ ሓቂ ዝተመረቐ ማእከል ኣብ ኢትዮጵያ ሓምሻይ ምዃኑ ተገሊፁ’ሎ::   ምሉእ ትሕዝቶ ኣብዚ ምስማዕ ይክኣል።  No media source currently available


‘’ብምንኣስ ዓቕሚ ከይኮነስ ብፖለቲካዊ ምኽንያት እየ ተላዒለ’’ ወ/ሮ ፈትለወርቅ ገብረእግዛብሄር

ምኽትል ኣዶወንበር ህወሓትን ዝሓለፈ ሰሙን ካብ ምንስቴር ምንስትሪ ንግድን ኢንዱስተሪን ኢትዮጵያ ዝተልዓላን ወ/ሮ ፈትለወርቅ ገብረእግዛብሄር/ሞንጆሪኖ/ ኣብ ቀረባ ካብ ምንስቴርነት ንግድን ኢንዱስቱሪን ኢትዮጵያ ዝተልዓላሉ ምኽንያት ፖለቲካዊ እዩ ኢለን። ኣቐባሊ ቃል ፕሮስፖርቲ ፓርቲ ኣቶ ኣወሉ ኣብዲ ምስ ቪኦኤ ኣብዘካየድዎ ቃለ ምልልስ ወ/ሮ ፈትለወርቂ ካብ ምንስትርነት ሓደ ካሊእ ድማ ካብ መሪሕነት ምምሕዳር ኣዲስ ኣበባ ዝተልዓልሉ ምኽንያት ብስእነት ዓቕሚ፣ኮነ ኢልካ ምጉታት ህዝባዊ ኣገልግሎታት ብፍጣርን ብሓፈሻ ብፀገማት ኣፈፃፅማ ስራሕቲ እዩ ኢሎም። ወ/ሮ ፈትለወርቅ ነዚ ክሲ ብትሪ ብምንፃግ ሓለቕአን ብዝኾኑ ቀዳማይ ምንስቴር ኣብይ ኣሕመድ፣ብካብኔትን ብፓርላማን ከምዚ ዝብል ገምጋም ቀሪቡለን ከምዝየፈልጥ ገሊፀን።የግዳስ ብዛዕብአን መሳርሕተንን ተገልጋላይ ህዝቢን ተዝዛረቦ ዝሓሸ እንተኾነ ይመርሕኦ ዝነበራ ምንስቴር ሓደሽቲ ኣሰራርሓታት ብምትእትታው ብኣወንታ ክግምገም ከምዝፀንሐን ሓቢረን። ኣብ መንጎ ህወሓትን መንግስቲ ፌደራልን ዘሎ ወጥሪ ነታ ሃገር ናብ ሓደገኛ ኩነታት ክመርሕ ከምዝኽእል ዝገለፃ ወ/ሮ ፈትለወርቅ ህወሓት ኣብ ልዕሊኡ ዝተፈላለዩ መጥቓዕታት ይፍነው እንተሃለወ እውን ብትዕግስቲ እናሰገሮም ከምፀንሐን ነገራት ናብ ሓደገኛ ኩነታት ቅድሚ ምኻዱ ፌደራል መንግስቲ ነገራት ብትዕግስቲ ናይ ምእላይ ሓላፍነት ኣለዎ ኢለን። ምሉእ ትሕዝቱኡ ኣብዚ ምስማዕ ይክኣል። No media source currently available


ብሰልፈኛታት ተዓጽዩ ዝቐነየ መስመር መቐለ ሳምራ ተኸፊቱ

ወረዳ ናይ ምኻን ሕቶ ዘለዎም ተቓወምቲ ሰልፈኛታት ንሓደ ሰሙን ዝኣክል ዓፅዮሞ ዝፀንሐ መንገዲ መቐለ - ሳምረ ተኸፊቱ::  ተወከልቲ እቲ ከባቢ ምስ ምክትል ርእሰ ምምሕዳር ዶክተር ደብረፅዮን ገብረሚካኤ ኣብቲ ጉዳይ ጠሚቱ ከምዝዘተዩ ተገሊፁ::  ብወረዳ ናይ ምውዳብ ጉዳይ ኣብቲ ከባቢ ዝርከቡ ኣብያተ ምኽሪ ጣብያታት ክውሰን ክግበር እዩ ተባሂሉ:: ምሉእ ትሕዝቶ ኣብዚ ምስማዕ ይክኣል:: No media source currently available


ኢትዮጵያዊያን ተወላዶ ኦሮሞ ኣብ ክልል ኦሮምያ ይፍጸም ኣሎ ዝበልዎ ግህሰት ብምቕዋም ኣብ ዋሽንግተን ዲሲ ሰልፊ አካይዶም

ኢትዮጵያዊያን ተወላዶ ኦሮሞ ኣብ ክልል ኦሮሚያ ይፍፀም ኣሎ ዝበሉዎ መግሃስቲ ብምቅዋም ሎሚ ዓርቢ ኣብዚ ኣብ ዋሽንግተን ዲሲ ኣብ ዋይት ሃውስን ሚንስትሪ ጉዳያት ወፃእን ድምፆም ከስምዑ ውዒሎም። እቶም ሰልፈኛታት ኣብ ክልል ኦሮሚያ ብፍላይ ድማ ኣብ ምዕራብ ኦሮሚያ ይፍፀም ኣሎ ዝበሉዎ መግሃስቲ ብምቅዋም ድምፆም ንምስማዕ ከምዝተኣኻኸቡ ካብ ኣተሓባበርቲ ሓደ ዝኾኑ ኣቶ እክንድር ኣብደታ ገሊፆም። “ቀንዲ ምኽንያት ናይዚ ሰልፊ ህዝብና ፈቐዱኡ እናተቐትለ፣ካብ መንበሪኡ እናተመዛበለ፣ተማሃሮ፣ገባራት፣ነበርቲ ከተማ ከይተረፉ ዝለዓለ ጉድኣት ይወርዶም ስለዘሎ ንመንግስታት ዓለም፣ንመንግስቲ ኣሜሪካ ብሓፈሻ ክሰምዕ ንዝኽእል ኩሉ ድምፂ ክንኾኖም ኣለና ኢልና ኢና ወፂኢና ዘለና።” ኣቶ እስክንድር ሰልፈኛታት ይፍፅም ኣሎ ዝበሉዎ በደል ኣብ ምሉእ ኦሮሚያ’ዃ እንተኾነ ብፍላይ ግን ምዕራብ ኦሮሚያ ብኮማንድ ፖስት እናተመሓደረ ኣገልግሎታት ስልኪ፣ማይ፣ሓይሊ ኤሌትሪክ፣ኩሎም መሰረታዊ ዝበሃሉ ኣገልግሎታት ተቋሪፆም እቲ ህዝቢ ኣብ ኣዚዩ ከቢድ ኩነታት ይነብር ኣሎ ኢሎም ። ዕጡቓት ኦነግ ኣብ ዝንቀሳቐሱሎም ምዕራብን ደቡብን ኦሮሚያ መንበሪ ኣባይቲ እናቃፀሉ፣ንሰባት ይዕፍኑ፣ቅትለት ይፍፅሙ ንዝብል ኣቶ እስንክድር ዝቐትሉን ዝዕምፁን ዘለው ወታደራት መንግስቲ ምዃኖም ኢና ንፈልጥ ኢሎም። ሰልፈኛታት የስምዕዎም ካብ መንጎ ዝነበሩ ጭርሖታት “ስርዓት ኢትዮጵያ ንኩሎም ፖለቲካዊ እሱራት ኦሮሞ ክፈትሕ ንሓትት፣መንግስቲ ኣብይ ኣብ ኦሮሚያ ከፋፊልካ ግዛእ ጠጠው የብል’’ዝብሉ ይርከቡዎም። ርእይቶ ኤምባሲ ኢትዮጵያ ኣብ ኣሜሪካ ንምርካብ ዝተገብረ ፃዕሪ ኣይሰለጠን።


ህውሓት ካብ መዝነቶም ዝተላዕሉ አባላቱ ብሰንኪ አባልነት ፓርቲኦም ጥራይ’ዩ ክብል ከሲሱ

"ብዘይሕጋዊ መንገዲ ኣመራርሓ ህወሓት ብምኳኖም ጥራሕ ካብ መንግስቲ ፌዴራልን ምምሕዳር ኣዲስ ኣበባን ካብ ናይ ሓላፍነት ቦታ ክልዓሉ ይግበር ኣሎ" ብምባል ማእከላይ ኮሚቴ ህወሓት ከሲሱ:: እቲ ኮሚቴ ትማሊ ምሸት ኣብ ዘውፀኦ መግለፂ "ንኣባላትን ኣመራርሓን ህወሓት ካብ ስልጣን ምልዓል ስዒቡ ዝፍጠር ኩነታት ተሓታቲ ነዚ ዘይሕጋዊ ተግባር ይፍፅም ዘሎ ኣካል እዩ" ኢሉ:: ምሉእ ትሕዝቶ ኣብዚ ምስማዕ ይክኣል። No media source currently available


ኣባላት ሕወሓት ዝኾኑ ገለ ሰበ-ስልጣን ካብ ሓላፍነት ዝተኣልዩ ብዘርኣይዎ ናይ ኣፈጻጽማ ድኽመት`ዩ` ብልጽግና ፓርቲ

እቲ ዝተገብረ ምውራድ ስልጣን፡ ምስ ካልእ ዝኾነ ይኹን ምትሕሓዝ የብሉን ዝበለ ብልጽግና ፓርቲ፡ ካብ ክልል ትግራይ ዝኾኑ ስራሕ ብግቡእ ክፍጽሙ ዝኽእሉ ሰበ-ስልጣን ተኪኦም ክሰርሑ`ዮም ኢሉ።   ወሃቢ-ቓል ብልጽግና ፓርቲ ኣቶ ኣወሉ ኣብዲ፡ እቲ ምኽንያት ምውራድ ስልጣን ድኽመት ኣፈጻጽማ ስራሕ`ዩ ይብል። “ ሓላፍነት መንግስቲ ዝብሃል፡ ነቲ ዘሎ መስመርን ራእን ተልእኮን ብግቡእ ዝፍጽም`ዩ”   ስለዚ ብመንግፍስቲ ዝተዋህቦም ሓላፍነት ብግቡእ ኣብ ክንዲ ምፍጻም ነገራት ብምጉታትን ኣገልግሎት ህዝቢ ብግቡእ ዘይምሃብን፡ ብፍላይ ድማ እዞም ለንቅነ ካብ ስልጣን ዝተወገዱ ሰበ-ስልጣን ናይ ኣፈጻጽማ ድኽመት ዝተራእዮም`ዮም ንቐጻሊ`ውን መንግስቲ ኣብ ዝኾነ እዋን ተኸታቲሉ ዘፈጽሞ ተግባር`ዩ ዝኸውን ኢሉ ወሃቢ ቃል ብልጽግና ፓርቲ። “ኣባላት ሕወሓት ስለዝኾኑ ዘይኮነስ፡ ወይ ትግራዎት ስለዝኾኑ ዘይኮነስ ኣብ ኣፈጻጽማ ስራሕ ብዘርኣይዎ ድኽመት`ዩ። ኮነ ኢሎም ጸገማት ብምፍጣር ዝገብርዎ ነገር ስለዝነበረ፡ ብእኡ ምኽንያት`ዩ እቲ ምቅይያር ስልጣን ተገይሩ”   ለንቅነ መጠነኛ ናይ ስልጣን ለውጢ ዝግበረ ቀዳማይ ሚንስተር ኢትዮጵያ ዶ/ር ኣቢይ ኣሕመድ፡ ምንስተር ንግድን ኢንዱስትሪን፡ ምኽትል ኣደ-መንበር ሕወሓትን ወ/ሮ ፈትለወርቅ ገብረዝግኣብሔር(ሞንጀርኖ) ብኻልእ ተሿሚ ተኪእዋ`ሎ። ካልእ ድማ ምኽትል ከንቲባ ኣዲስ ኣበባ ዝነበረ ኣቶ ሰለሞን ኪዳነ ካብ ስልጣኑ ወሪዱ`ሎ።  ምሉእ ትሕዝቶ ኣብዚ ምስማዕ ይክኣል።  No media source currently available


ኢትዮጵያ፡ ኣብ ኣርባዕተ ዞባታት ደቡብ ክልል ብዝተራእየ ሕማም ኮሌራ 18 ሰባት ምሟቶም ተገሊጹ

ኣብ ኢትዮጵያ ደቡብ ክልል ዝተራእየ ለበዳ ሕማም ኮሌራ 18 ሰባት ምሟቶምን ካልኦት ልዕሊ 1,300 ሰባት በቲ ሕማም ምልካፎምን ቤት ጽሕፈት ጥዕና’ቲ ክልል ኣፍሊጡ። ኣብቲ ቤት ጽሕፈት ሓላፊ ክትትል ሃንደበታዊ ሕማማት ኣቶ እንዳሻው ሽብሩ ኣብ ዞባታት ደቡብ ኦሞ፣ጎፋ፣በጋሞን ኮንሶን ከምኡ እውን ኣብ ፍሉይ ወረዳ በኣሌ ብሰንኪ ዝተለዓለ ለበዳ ካብ ዝሓመሙ 1,300 ሰባት 50 ሚእታዊት ኣብ ደቡብ ኦሞ ዝርከቡ እዮም ኢሎም። ኣቶ እንዳሻው ቅድሚ ሓደ ወርሒ ኣብቲ ከባቢ ኣብ ውሽጢ መዕልታት ህይወት ሽዱሽተ ሰባት ዘጥፍአ ሕማም ለበዳ ኮሌራ ኣብ ዞባ ደቡብ ኦሞ ድማ ንህይወት 18 ሰባት ኣጥፊኡ’ሎ ኢሎም ። “ዳርጋ ኩሎም ኣብ ፈላማይ መዕልቲ እዮም ሞይቶም።እቲ ህዝቢ ሓበሬታ የብሉን።ካብ መንጎ እቶም ዝሞቱ ኣርባዕተ፣ሓሙሽተ ኣብ ሕክምና ሞይቶም፤መብዛሕቲኦም ግን ኣብ ገዝኦም ከለው፣ሓበሬታ ከይረኸቡ ህይወቶም ስኢኖም።” ለበዳ ሕማም ኮሌራ ናይ ኢትዮጵያ ናይ ጥዕና ፈተና ኮይኑ ምቕፃሉን መንቀሊኡ ድማ ሕፅረት ጽሬትን ዝስተ ማይን ከምኡ እውን ጉድለት ከባቢያዊ ጽሬት ምዃኑ ተሓቢሩ’ሎ። እቲ ሕማም ከይሰፍሕ ቤት ጽሕፈት ጥዕና ምስ ኣብያተ ፅሕፈት መንግስትን ዓለምለኸ ትካላትን ብምኳን ናይ ምክልኻል ስርሓት ይስራሕ ከምዘሎ ተገሊጹ’ሎ።


'ኣብ በዓል ጥምቀት ጎንደር መጥቓዕቲ ክፍጽሙ ዝፈተኑ ብህውሃት ዝተላእኹ’ዮም' ኣዛዚ ፍሉይ ሓይሊ ፖሊስ

ብሚሊዮን ዝቑፀር ህዝቢ ኣብዝተኻፈለሉ በዓል ጥምቀት ጎንደር መጥቓዕቲ ግብረሽበራ ክፍፅሙ ዝፈተኑ ብህውሓት ዝተልኣኹ ውልቀ ሰባት እዮም ክብል ሓደ ላዕለዋይ በዓል ስልጣን ክልል ኣምሓራ ኣፍሊጡ። ኣዛዚ ፍሉይ ሓይሊ ፖሊስ እቲ ክልል ኮማንደር ጌታቸው ብርሌ መንነት እቶም ተጠርጠርቲ ኣብ ቀረባ ክግለፅ ምዃኑ’ውን ገሊጾም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኤርትራ ትርከበን 7 ሃገራት ኣብ መዝገብ እገዳ መገሻ ኣሜሪካ ክውሰኻ ውጥን ከምዘሎ ተገሊጹ

ምምሕዳር ትራሞፕ ኣብ መዝገብ እገዳ መገሻ ካብ ዝመዝገበን ሃገራት ብተወሳኺ 7 ካልኦት ሃገራት ንምውሳኽ ውጥን ከምዘሎ ጸብጻብ መሓውራት ዜና ኣሜሪካ ኣፍሊጦም። ትማሊ ኣብ መሓውራት ዜና ኣሜሪካ ዝወጸ ጸብጻብ ኤርትራ ትርከበን ሽዱሽተ ሃገራት ኣብዚ መዝገብ እገዳ መገሻ ሃገራት ክውሰኻ ውጥን ከምዘሎ ሓቢረን። እተን ኣብቲ መዝገብ ክውሰኻ ዝተወጠነ ሃገራት ኤርትራ፡ቤላሩስ፡ኪርጊስታን፡ማይነማር፡ናይጀርያ፡ሱዳንን ታንዛንያን ምዃነን መሓውራት ዜና ኣሜሪካ ሓቢረን ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ዝዓበየ ረቛሒ ምርጫ 2020 ኣሜሪካ መስርሕ ፍርዲ ፕረዚደንት ትራምፕ ኽከውን'ዩ ተባሂሉ

ፕረዚዳንት ዶናልድ ትራምፕ ቤት ምኽሪ ወከልቲ ህዝቢ ካብ መዝነቶም ክወርዱ ዝብል ውሳነ ካብ ዘሕለፈሎም መበል ሳልሳይ ፕረዚደንት ኣሜሪካ ኮይኖም ኣለው።ንሶም ብቤት ምኽሪ ወከልቲ ህዝቢ ካብ መዝነቶም ክወርዱ ዝተወሰነሎም ግን ኣብ ፕረዚደንታዊ ምርጫ ዳግም ዝተዓወቱ ፈላማይ ፕረዚደንት ብምዃን ታሪኽ ንምስራሕ ተስፋ ኣለዎም፤ሰኔት ነፃ ክገብሮም’ውን ትፅቢት ኣሎ። ፕረዚደንታዊ ምርጫ 2020 ናብ ወሳኒ ምዕራፍ ኣብ ዝተሰጋገረሉ ሕጂ እዋን እቲ ካብ መዝነት ናይ ምውራድ ድራማ ኣብ ዝለዓለ ጠርዚ በፂሑ’ሎ። መስርሕ ካብ መዝነት ምውራድ ፕረዚደንት ትራምፕ ኣብ ሰኔት’ታ ሃገር ኣብ ዝለዓለ ደረጃ በጺሑ’ሎ።ፕረዚደንት ትራምፕ ግን ንደገፍቶም ምርጫ 2020 እንታይ ከምዝመስል ከምዚ ክብሉ ተዛረቡ። “ንሕና ስልጣን ናባኹም ናብ ህዝቢ ኣሜሪካ ኢና ንመልሶ ዘለና።ብሓገዝኩም፣ብተወፋይነትኩምን ባህግኹምን ኣብ ስራሕ ምውፋርኩም ክቕፅል እዩ።ቃልስና ቀፃሊ እዩ፤ ዓወትና እውን ኣይተርፍን”። ከም ናንሲ ፍረይ ዝኣመሰሉ ደገፍቲ ፕረዚደንት ትራምፕ ብምንቅስቓስ ትራምፕ ሕጉሳት እዮም። “ኣብ ምሉእ ሃገር ፅቡቕ እዩ ዝሰርሕ ዘሎ።በብዕለቱ ንዓና እዩ ዝቃለስ ዘሎ።ምስዚ ኩሉ ዕንቅፋት ከመይ ይሰርሕ ከምዘሎ ኣይፈልጥን፣ግን ይሰርሕ ኣሎ።ንባዕሉ ይኹን ንኹላትና ፅቡቕ እዩ።” ኣብ ዋሽንግተን ኣብ ዳግመ ምርጫ ትራምፕ ዓብዪ ተፅዕኖ ዘለዎ ሕገ መንግስታዊ መስርሕ ይኻየድ ኣሎ።ነቲ መጋባእያ ይመርሑዎ ዘለው ዋና ዳኛ ጆን ሮበርትስ ኣብ ስነስርዓት ቃለ መሓላ ንሰኔተራት ከምዚ በሉዎም። “ብመሰረት ሕገ መንግስትን ሕግን ብዘይኣድልዎ ፍትሒ ክትህቡ ኣምላክ ይሓግዝኩም።” ሰኔት ብዴሞክራሲያዊያን ኣባላት ቤት ምኽሪ ኣብ ልዕሊ ፕረዚደንት ትራምፕ ዝቐርብ ክሲ ሰሚዖም ክፈርዱ ኮፍ ኢሎም ኣለው።ኣባል ኮንግረስ ኣዳም ሺፍ ትራምፕ ኣብ ልዕሊ ዩክሬይን ፀቕጢ ፈጢሮም ክብሉ ኸሲሶም ኣለው። “ፕረዚደንት ትራምፕ ከምዚ ኣገባብ ኣብ ስልጣኖም ክቕፅሉ እንተድኣ ተፈቒዱሎም ንሕገ መንግስቲ ስግኣት እዩ።” ሰኔት ንትራምፕ ነፃ ክገብሮምን ኣብ ስልጣኖም ክቕፅሉን ሰፊሕ ትፅቢት ኣሎ። ከይዲ ናይቲ መጋባእያ ንውፅኢት እቲ ምርጫ ክፀልዎ ከምዝኽእል ጆን ፎርቲየር ዝተብሃለ ተንታኒ ይገልፅ። ዝተመዝገበ ቁጠባዊ ዕብየትን ወፍሪ ምርጫ ኣብ ምክያድ ብዘለዎ ብልጫን ትራምፕ ከምዝርብሑ ጂም ካስለር ዝተብሃለ ተንታኒ ይዛረብ። መፃኢ ዕጫ ፕረዚደንት ትራምፕ ኣብ ውሽጢ ሰሙናት ኣብ ሰኔት ክውሰን እዩ።ወሃብቲ ድምጺ ድማ ኣብ ሕዳር 2020 ናይ መወዳእታ ፍርዶም ክህቡ እዮም።


ኤርትራዊ ቢንያም ግርማይ ኣብ ሳልሳይ መድረኽ ዙር ጋቦን 2020 ተዓዊቱ

ኣብቲ ሎሚ ዝተኻየደ 186 ኪ.ሜ ዝሸፍነ ሳልሳይ መድረኽ ዙር ጋቦን 2020 ተወዳዳራይ ጋንታ ኒፖ ደልኮ ፕሮቨንስ ዝኾነ ኤርትራዊ ቢንያም ሃይሉ ውድድሩ ብ4 ሰዓት 16 ደቂቕን 28 ሰከንድን ብምዝዛም ቐዳማይ ኮይኑ ተዓዊቱ’ሎ።  ፈረንሳዊ ጆርዳን ሌቫሶር ካልኣይ ፈረንሳዊ ማኑኤል ሞሪን ድማ ሳልሳይ ብምኳን ውድድሮም ዛዚሞም ኣለው። ኤርትራዊያን ሄኖክ ሙሉብርሃንን ናትናኤል ተስፋጽየን ድማ ሓሙሻይን ሻዱሻይን ደረጃ ብምርካብ ውድድሮም ዛዚሞም ኣለው። ብሓፈሻዊ ውህሉል ነጥቢ ሳልሳይ መድረኽ ዙር ጋቦን 2020 ኤርትራዊ ናትናኤል ተስፋጽየን ቐዳማይ ፈረንሳዊ ጆርዳን ሌቫሶር ካልኣይ ፈረንሳዊ ኢማኑኤል ሞሪን ድማ ሳልሳይ ደረጃ ረኺቦም ኣለው።


ኤርትራዊ ናትናኤል ተስፋጽየን ኣብ ካልኣይ መድረኽ ዙር ጋቦን 2020 ተዓዊቱ

ኤርትራዊ ናትናኤል ተስፋጽየን ኣብቲ ሎሚ ዝተኻየደ 107 ኪ.ሜ ዝሸፈነ ውድድር ካልኣይ መድረኽ ዙር ጋቦን 2020 ቀዳማይ ብምዃን ተዓዋቲ ኮይኑ’ሎ። ኣልጀርያዊ ዮሱፍ ሩጉጊ ካልኣይ ኤርትራዊ ሄኖክ ምሉእብርሃን ድማ ሳልሳይ ብምኳን ውድድሮም ዛዚሞም ኣለው።  በዚ መሰረት ብውህሉል ነጥቢ ካልኣይ መድረኽ ዙር ጋቦን 2020 ኤርትራዊ ናትናኤል ተስፋጽየን ቀዳማይ፡ኤርትራዊ ዳዊት የማነ ካልኣይ ኣልጀርያዊ ዮሱፍ ሩጉጊ ሳልሳይ ብምዃን ዕውታት ኮይኖም ኣለው።  ኣብቲ ካብ 20 ጥሪ ክሳብ 26 ጥሪ ዝካየድ ዘሎ ዙር ጋቦን 2020 ሽዱሽተ አባላት ዝሓዘት ሃገራት ጋንታን ኣብ ካል ኦት ጋንታታት ዝወዳደሩ ክልተ ኤርትራዊያን ሓዊሱ ሸሞንተ ኤርትራዊያን ተቐዳደምቲ ይሳተፉ ኣለው።


ኣከባብራ በዓል-ጥምቀት ኣብ ኤርትራ

በዓል-ጥምቀት ብተኸተልቲ እምነት ክርስትና ኣብ ኤርትራ ብክብ ዝበለ ሃይማኖታዊ ስነ-ስርዓት ተኸቢሩ።ኣብ ኣስመራ ማይ ጥምቀት ኣብ ዝተኻየደ ኣከባብራ ፡ጻዕዳ ባህላዊ ክዳን ብዝለበሱ ነበርቲ ኣስመራን ከባቢኣን ማዕሪጉ ሃይማኖታዊ ትሕዝቶኡ ሓልዩ ብድምቀት ተከቢሩ`ሎ።ማይ ጥምቀት ብመራሕቲ ሃይማኖት ድሕሪ ምብራኩ ከኣ ህዝቢ ተጠሚቑ።  ምሉእ ትሕዝቶ ኣብዚ ምስማዕ ይክኣል። No media source currently available


በዓል ጥምቀት ኣብ ትግራይ ኣብ ከተማታት ማይጨውን መቐለን ብዝልዓለ ድምቀት ተኸቢሩ። ኣብ ካልኦት ከባቢታ እቲ ክልል እውን ተባዒሉ እዩ::  እቲ በዓል ብደረጃ ክልል ኣብ ከተማ ማይጨው ዝተኸበረ ኮይኑ: ኣብቲ በዓል ምክትል ርእሰ ምምሕዳር ክልል ትግራይ ዶክተር ደብረፅዮን ገብረሚካኤል ኣብ ዘስምዕዎ ዘረባ "መንግስቶምን ህዝቢ ትግራይ ምስ ካልኦት ሓቢሮም ክዓብዩ እምብር ንኩናት ዝቀራረብ ኣይኮኑን" ኢሎም:: ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ ምስ ግብጽን ሱዳንን ኣብ ጉዳይ ግድብ ህዳሴ ተሰማሚዓ

ኢትዮጵያ ምስ ግብጺን ሱዳንን ብዛዕባ ዓብዪ ግድብ ህዳሴ ዝተሰማመዐትሉ ሰነድ ‘ረብሓና ዘረጋገጽናሉ’ዩ’ ኢሎም ኣብ’ቲ ልዝብ ዝተሳተፉ ወከልቲ ኢትዮጵያ። ግድብ ህዳሴ ኢትዮጵያ ካብ 4 ክሳብ 7 ዓመታት ኣብ ዘሎ ጊዜ ንክመልእ መደብ ከምዘሎ’ውን ተገሊጹ። ሚኒስትር ወጻኢ ኢትዮጵያ ኣቶ ገዱ ኣንዳርጋቸው ‘ኢትዮጵያ፣ ሓይሊ ናይ ምምንጫው ዕላማ ብዘዕውት ኣገባብ፣ ከም መጠን ወናኒት እቲ ግድብ፣ ንሕና’ውን ከም መጠን ሉኡላዊ ሃገር፣ ንወስዶ ስጉምቲ፣ ሓላፍነት ብዝተላበሰ ኩነታት፣ ኣቐዲምና ዝነጸርናዮም ነገራት ኣለው፣ ንሱ’ዩ ይትግበር ዘሎ’ ኢሎም። ሚኒስትር ወጻኢ ግብጺ ሳሚሕ ሹኩሪ ብወገኖም ‘ልዝብ ሰለስቲኤን ሃገራት፣ ናብ ዘረዳድእ ሓባራዊ ሰነድ ንክብጻሕ ከምዝሓገዘ፣ እቲ ውዕል ዝበጽሐሉ ብርኪ ድማ ‘ግብጺ ‘ጥንቃቐ ብዝተመልኦ ተስፋ ዘለዎ ኮይኑ ከምዝረኸበቶ’ ምግላጾም ሚድያታት ግብጺ ሓቢሮም ኣለው። No media source currently available


ክልል ትግራይ፡ መንገዲ መቐለ-ሳምረ ብተቓውሞ ሰልፈኛታት ንሳልሳይ መዓልቲ ምዕጻው ተገሊጹ

ኣብ ክልል ትግራይ መንገዲ መቐለ-ሳምረ ንተቓውሞ ብዝወፁ ስልፈኛታት ንዝሓለፉ ሰለስተ መዓልቲ ምዕጻው ተገሊጹ:: ሕቶ ወረዳ ይመለሰልና ዝበሉ ነበርቲ "መንግስቲ መልሲ ኣይሃበናን" ብምባል ነቲ መንገዲ ምምዕጻው ይዛረቡ:: ተመሳሳሊ ሕቶ ዘለዎም ነበርቲ ከተማ ዓዲ ነብሪኢድ እውን ትማሊ ንሰዓታት መንገዲ ሽረእንዳስላሰ- ሸራሮ ዓፅዮም ነይሮም:: ኣብዚ ጉዳይ ምላሽ መንግስቲ እቲ ክልል ንምርካብ ብተደጋጋሚ ዝገበርናዮ ፃዕሪ ኣይሰምረን:: ምሉእ ትሕዝቶ ኣብዚ ምስማዕ ይክኣል። No media source currently available


ኩነታት ኣብ ኡጋዳን ዝተረፉ ተጻወቲ ኩዕሶ እግሪ ኤርትራ

ኣብዚ ቀረባ እዋን ሸውዓተ ኤርትራዊያን ተጻወቲ ኩዕሶ እግሪ ንግጥም ሴካፋ ናብ ኡጋንዳ ምስ ከዱ ኣብ ምምዛም እቲ ግጥም ናብ ሃገሮም ከይተመለሱ ተሪፎም ኣለው። እዚ አካል’ቲ መንእሰያት ኤርትራ ንሃገሮም ሓዲጎም ናብ ጎረባብቲ ሃገራት ዑቕባ ንምሕታት ናይ ምዃድ ተርእዮ አካል’ዩ። እዚ ናይዞም ዳሕረዎት ተጻወቲ ኩዕሶ እግሪ ኤርትራዊያን ኣብ ኡጋንዳ ምትራፍ ኣብ ዛዕባ ጉዳይ ስደትን ፍልሰትን መንእሰያት ምይይጥ ከፊቱ’ሎ። እዞም ተጻወቲ ናብ ሃገሮም ከይተመለሱ ምስ ተረፉ ኣትሌታት’ታ ቀርኒ ኣፍሪቃዊት ሃገር ናብ ካልኦት ሃገራት ኣብ ዝጉዓዝሉ እዋን ናብ ሃገሮም ዘይምምላስ ተርእዮ ትጽቢት ዝግበረሉ ነገር ኮይኑ’ሎ ክብሉ ሓደ በዓል ስልጣን ኡጋንዳ ተዛሪቦም ። “ኣብ ዝሓለፈ ብርክት ዝበለ ዓመታት ዝኾነ ይኹን ኤርትራ ዝተሳተፈትሉ ስፖርታዊ ፍጻመ ኣብ ዝህልው ገለ ካብ ተሳተፍቲ ናብ ሃገሮም ዘይምምላስ ኩነታት ዳርጋ ዝውቱር ኮይኑ’ሎ” ክብል እስማዒል ዳሃካባ ወሃቢ ቃል ሃገራዊ ቤት ምኽሪ ስፖርት ኡጋንዳ ንድምጺ ኣሜሪካ ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ቀርኒ ኣፍሪቃ ዝተራእየ ወራር ኣምበጣ ንምህርቲ’ቲ ዞባ የዕንው ምህላው ተገሊጹ

ኢትዮጵያዊ ሓረስታይ ኣሕመድ ኢብራሂም ነቲ ቀንዲ ምንጪ አታዊኡ ዝኾነ ሕርሻ ጫት ዝወረሩ ኣምበጣ ንምብራር ይቃለስ። “ ናብ ዕዳጋ ነቕርቦ ዋላ ሓደ ነገር የብልናን። ነቶም ሸሞንተ ደቐይ እንታይ ከምዝምግብ ኣይፈልጥን።” ክብል ኢብራሂም ነቶም ደቑ ዘባርርዎም ዝነበሩ ነቲ ቦታ ዝወረሩ ኣምበጣ ይጥምት። ኣብዚ ሕጂ እዋን ብወራር ኣምበጣ ምድረበዳ ዝባደመ ብዓሰርተታት ኣሽሓት ዝቑጸር ሄክታር ዝስፍሓቱ መሬት ኣብ ዝተፈላለዩ ከባቢታት ቀርኒ ኣፍሪቃ ይረአ ምህላው ዓለምለኸ ትካል መግብን ሕርሻን (ፋኦ) ይገልጽ። “እዚ ወራር ኣምበጣ ነቲ ብምዕልቕላቕ ውሕጅን ደርቂን ዕንቅፋት ገጢምዎ ንዘሎ ውሕስነት መግቢ ኬንያን ዞባ ቀርኒ ኣፍሪቃ ስግኣት ዝፈጥር እዩ” ክብሉ ተሓጋጋዚ ዳይሬክተር ፋኦ ቡካር ታጂና ይገልጹ። ንሶም ወሲኾም እቲ ወረራ ኣምበጣ ሰፊሕን ሓድሽ ተርእዮ ምኳኑ’ውን የረድኡ። እቲ ወረራ ኣምበጣ ኣብ ዝሓለፈ ሰሙን ካብ ኢትዮጵያን ሶማልን ናብ ምብራቓዊን ሰሜናዊን ክፋል ኬንያ ብምዝርጋሕ ኣብ ምህርቲ መግቢን ቁጠባ’ታ ሃገርን ስግኣት ፈጢሩ ምህላው ሚንስትር ሕርሻ ኬንያ ሓቢሮም። ኬንያ ኣብ ሰሜናዊ ክፋል’ታ ሃገር ካብ ጥሪ 4 ጀሚራ ምንጻግ ጸረ ባልዕ ምጅማራ ተፈሊጡ’ሎ። ብተመሳሳሊ ማሕበር ሓረስቶት ኬንያ ዞባ ሰሜናዊ ላኪፓ ነቲ ድሕሪ 1954 ንመጀመርያ ጊዜ ዝተራእየ እዚ ወረራ ኣምበጣ ንምምካት ፈውሲ ባልዕ ናይ ምንጻግ መደብ ከምዘለዎ ይሕብር። ነቲ ኣቐዲሙ ክጠፍእ ጀሚሩ ዝነበረ ኣብዚ ሕጂ እዋን ግን ኣብቲ ቦታ ዝተራእየ ወራር ኣምበጣ ብዝምልከት ኣብ ቤት ጽሕፈት ሕርሻን ሃብቲ ተፈጥሮን ክልል ሶማል አካያዲ ስራሕ ምክትታል ምህርቲ ኣቶ አብዲ አደን “ክልል ሶማል ምስ ፈደራል መንግስቲ ብምትሕብባር ምንጻግ ጸረ ባዕል የካይድ ኣሎ” ኢሎም። ብመሰረት ሓበሬታ ፋኦ ሓደ ወራር ኣምበጣ ካብ 40 ኪ.ሜ ክሳብ 60 ኪ.ሜ ስፍሓት ዘለዎ መሬት ከምዝሽፍን ይሕብር።


ኣቶ ገዱ እንዳርጋቸው ፡ኣብ ጉዳይ ግድብ ህዳሴ ዝተኻየደ ዘተ ንረብሓ ኢትዮጵያ ብዝሕሉ መልክዕ ኣብ ስምምዕ ከምዝተበጽሐ ገሊጾም

ኣብ ጉዳይ ዓቢይ ግድብ ህዳሴ፡ ኢትዮጵያ፡ ግብጽን ሱዳንን ብዛዕባ ዝገበርዎ ዘተ፡ ሚንስተር ጉዳያት ወጻኢ ኢትዮጵያ ኣቶ ገዱ እንዳርጋቸውን ሚንስተር ማይ፡ መስኖን ኤነርጅን ኣቶ ስለሺ በቀለን ሎሚ ኣብ ዋሽንግተን ዲሲ ኣብ ዝርከብ ኤምባሲ ኢትዮጵያ ጋዜጣዊ መግለጺ ሂቦም። ኣቶ ገዱ እንዳርጋቸው ብዛዕባ`ቲ ግድብ ብዝምልከት ዝስምዑ ዘለዉ ሓሳባት ዝተጋገዩ`ዮም ድሕሪ ምባል፡ ጠቕሚ ሃገራት ተፋሰስ ፈለግ ኒል ከይተጎድኤ ንረብሓ ኢትዮጵያ`ውን ብዝሕሉ መልክዕ ኣብ ስምምዕ ከምዝተበጽሐ ገሊጾም። ሚንስተር ማይ መስኖን ኤነርጅን ኢትዮጵያ ኣቶ ስለሺ በቀለ ብወገኖም፡ ብዛዕባ ምምላእ ማይ ግድብ ንዝቐረበሎም ሕቶ ክምልሱ ከለዉ፡ ብዝተበጽሐ ስምምዕ ምምላእ ማይ መሰረት፡ ኢትዮጵያ ብእትደልዮ መልክዕ ሓይሊ ኤሌትሪክ ክተመንጩ ከምትኽእል ድሕሪ ምጥቃስ፡ ምልኣት`ቲ ግድብ`ውን ከም ፍሰት ማይ መጠን ዝውሰን ካብ ኣርባዕተ ክሳብ ሸውዓተ ዓመታት ዝበጽሕ ምዃኑ ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ዘተ: ኣብ ጉዳይ ክልል ትግራይ ኣብ ንቡር ምሕዝነት ኤርትራን ኢትዮጵያን

ኤርትራን ኢትዮጵያን ካብ ናይ ዓመታት ኩናት ወጺኤን ኣብ ንቡር ምሕዝነትን ሰላምን እንተለዋ`ውን፡ ምስ ኤርትራ ኣብ ዝዳወብ ክልል ትግራይ ግን እቲ ንቡር ምሕዝነት ኣይንጸባረቕን ዝብል ነጥቢ`ዩ ንሎሚ እነቕርቦ። መንግስቲ ኤርትራን ክልላዊ መንግስቲ ትግራይን ንሰላም ክወስድዎ ዝግባእ ስጉምቲ ኣብ ዝብል ሕቶ፡ ኣብ ዜጋታት`ውን ዘይምስምማዕ ምፍጣሩ ቀጺሉ`ሎ። ምስ ኣቶ ኣብርሃ ሓይለዝግን ኣቶ ሑሴን ሉባክን ዝተገብረ ክትዕ ካልኣይ ክፋል ኣብዚ ምስማዕ ይክኣል። No media source currently available


'ፎረም ፌደራሊስት ሓይልታት ኢትዮጵያ' ጥምረት ምምስራቱ ተገሊፁ

ኣባላት እቲ ጥምረት ዝኾኑ ውድባት ብሓባር ቐፃሊ ኣብ ዝካየድ ሃገራዊ ምርጫ ብሓባር ከምዝወዳደሩ ድማ ተሓቢሩ:: ናብ ውድብ ብልፅግና ንዘይምእታው ዝወሰነ ህወሓት ሓዊሱ ልዕሊ 40 ውድባት ፖለቲካ ሓቢሮም ኣብቲ ምርጫ ንምስታፍ ትማሊ ተፈራሪሞም:: ንፕረዚዳንት እቲ ጥምረት ኣይተ ደረጄ በቀለ ብምዝርራብ ዝተዳለወ ጸብጻብ ኣብዚ ምስማዕ ይክኣል። No media source currently available


ትካል ስደተኛታት ሕ/ሃ ጨንፈር ሊብያ ክልተ ኤርትራዊያን ብዝተተኾሰሎም ጥይት ምሟቶም ይሕብር

ትካል ስደተኛታት ሕቡራት ሃገራት ጨንፈር ሊብያ ብዓርቢ 10 ጥሪ ኣብ ዘውጽኦ መግለጺ ክልተ ኤርትራዊያን ሓተቲ ዑቕባ ኣብ ከተማ ትሪፖሊ ብዝተተኾሰሎም ጥይት ምሟቶም ይሕብር። እቲ ትካል ኣብ መግለጺኡ እቶም ስደተኛታት ካብቶም ኣስታት 4,000 ዝኾኑ ኣብ ትሕቲ’ቲ ትካል ተመዝጊቦም ብውልቆም ኣብ ከተማ ዝነብሩ ምዃኖም’ውን ይገልጽ። ይኹን ደአ እምበር ጠንቂ ሞት ኮነ ኣብቲ ህሞት ብዛዕባ ዘጋጠመ ኩነታት ዝርዝር ሓበሬታ ኣይሃበን። እዞም ክልተ ኤርትራዊያን ካብ ኣቡ ሰሊም ዝተባህለ መዳጎኒ ማእከል ኣብ መወዳእታ ወርሒ ጥቅምቲ 2019 ናብቲ ናይ ሕቡራት ሃገራት መአከቢን መበገሲን ማእከል (GDF) ዝአተው ምኻኖም ይኹን ደአ እምበር ካብ ወርሒ ሕዳር 2019 ጀሚሩ ትካል ስደተኛታት ሕቡራት ሃገራት ጨንፈር ሊብያ እቲ ቦታ ካብ ዓቕሚ ንላዕሊ ሰባት ሒዙ ምህላውን እኹል ቀረብ መግብን ማይን እውን ብዘይምህላው ኣብ ከተማታት ወጺኦም ክነብሩ ብምግዳዱ ካብቲ መዓስከር ወጺኦም ኣብ ከተማ ትሪፖሊ ንኣስታት ሓደ ወርሒ ክነብሩ ዝጸንሑ’ዮም። እቶም ክልተ ኤርትራዊያን ኣብ ገርጋርሰክ ዝበሃል ከባቢ ኣብ ከተማ ትሪፖሊ ምስ ካልኦት 12 ሰባት ኣብ ሓደ ገዛ ይነብሩ ከምዝነበሩን ኣብቲ ገዛ ምስኦም ዝነብር ዝነብረ ሳሚ ዝተባህለ ኤርትራዊ መንእሰይ ይገልጽ። ንሱ ብተወሳኺ ብዛዕባ’ቲ ኩነታት ንድምጺ ኣሜሪካ ሓቢሩ’ሎ። ኣብቲ እቶም ስደተኛታት መወዳእታ ተዓቑቦምሉ ዝነበሩ መአከቢን መፋነዊን ማእከል (GDF) ዝርከቡ ስደተኛታት ብሰንበት ነቶም ዝሞቱ ናይ ዝኽሪ ስነ ስርዓት ድሕሪ ምክያድ ትካል ስደተኛታት ሕቡራት ሃገራት ካብ ናብ ከተማታት ምውጻእ ዝሓሸ አማራጺ ከዳልው ጻውዒቶም ብደብዳበ ኣቕሪቦም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኣትሌታት ዞባ ማእከል ኣብ መጻረዪ ኣህጉራዊ ውድድር ጉያ መሮር 2020 ተዓዊቶም

ኣብ 2020 ኣብ ቶጎ ኣብ ዝካየድ ኣህጉራዊ ውድድር ጉያ መሮር ዝሳተፉ ኣሌለታት ንምምራጽ ፡ሰንበት 12 ጥሪ ኣብ ከተማ ባረንቱ ኣብ ዝተኻየደ ዓመታዊ ውድድር፡ኣትሌታት ዞባ ማእከል ሓሙሽተ ዋናጩ ብምዕታር ብጸብለልታ ተዓዊቶም ።ኣብቲ ውድድር ካብ 1ይ-6ይ ደረጃ ዝሓዙ ተወዳደርቲ ንኤርትራ ወኪሎም ከምዝወዳደሩ ቤት ጽሕፈት ኮሚሽን ስፖርትን ባህልን ኤርትራ ንድምጺ ኣሜሪካ ሓቢሩ።


ፕረ. ሶማል መሓመድ ዓብዱላሂ ኣብ ኤርትራ ናይ ክልተ መዓልታት ምብጻሕ የካይድ’ሎ

ናይ ሶማልያ ፕረዚደንት መሓመድ ዓብዱላሂ፡ ንናይ ክልተ መዓልታት ወግዓዊ ምብጻሕ ሎሚ ኣስመራ ኣትዩ`ሎ- ብእኡ ንብእኡ`ውን ኣብ ቤተ-መንግስቲ ምስ ፕረዚደንት ኢስያስ ኣፈወርቂ ቀዳማይ ርክቡ ኣካይዱ`ሎ።     ኣብ`ቲ ርክብ ብዛዕባ ሰላምን ጸጥታን ዞባ ቀርኒ ኣፍሪቃን ብፍላይ ድማ ብዛዕባ ኩነታት ሶማል ብዕምቆት ከምዝተዘራረቡ፡ ሚንስትሪ ዜና ኤርትራ ሓቢሩ`ሎ።      ምሉእ ትሕዝቶ ኣብዚ ምስማዕ ይክኣል።   No media source currently available


ኣብ ጉዳይ ግድብ ህዳሴ ዝተኻየደ ራብዓይ ሱሉሳዊ ዘተ ብዘይስምምዕ ምዝዛሙ ተገሊጹ

ኣብ ጉዳይ ግድብ ህዳሴ ንራብዓይ ጊዜ ኣብ አዲስ አበባ ክካየድ ዝቐነየ ናይ ክልተ መዓልታት ዘተ ኢትዮጵያ፡ግብጺንን ሱዳንን ትማሊ ሓሙስ ብዘይስምምዕ ምዝዛሙ ተገሊጹ። ግብጺ እቲ ጉዳይ ኣብ ዝመጽእ ሰሙን ኣብ ዋሽንግተን ዝካየድ ዘተ ክፍታሕ ዘለዋ ተስፋ ገሊጻ’ላ። “ሎሚ ኣብ ስምምዕ ክንበጽሕ ኣይከአልናን ግን ኸአ ኣብ ኩሉ መዳይ ንምምላእ ማይ እቲ ግድብ ሓዊሱ ንዘሎ ጉዳያት ብንጹር ኣቐሚጥና ኣለና። ስለዚ ኣብ ዝመጽእ ሰሙን ኣብ ዋሽንግተን ዝካየድ ዘተ ኣብ ስምምዕ ክንበጽሕ ተስፋ ንገብር” ክብሉ ሚንስትር ማይ ግብጺ ዓብደል ኣትያ ንኣገልግሎት ዜና ሮይተርስ ሓቢሮም። No media source currently available  ሰለስቲኣን ሃገራት ኣብ ጉዳይ ምምላእ ማይን ኣሰራርሓን እቲ ኣስታት 4 ቢልዮን ዶላር ወጻኢ ዝተገብረሉ ግድብ ህዳሴ ንምዝታይ ጥሪ 13 ኣብ ዋሽንግተን ከምዝራኸባ ይፍለጥ። ሚንስትሪ ማይ ኢትዮጵያ ስለሺ በቀለ ብወገኖም ኣብ ስምምዕ ክብጻሕ ዘይከአለ ግብጺ ኣብ ስምምዕ ዘብጽሕ ነጥብታት ዘይምቕራባ ምኳኑ ይገልጹ። “ ኣብ ኣመላልኣ እቲ ግድብ ኣብ ስምምዕ ዘይበጻሕና ግብጺ እቲ ምምላእ ማይ እቲ ግድብ ኣብ ውሽጢ 12-21 ዓመታት ክፍጸም ዝብል ሓድሽ ውጥን ሒዛ ብምምጻኣ እዩ እዚ ድማ ቕቡል ኣይኮነን። ምምላእ’ቲ ግድብ ድማ ኣብ ወርሒ ሓምለ ክጅምር’ዩ”ኢሎም። ግብጺ ምምላእ እቲ ግድብ ናብ ሃገራ ዝፈስስ ትሕዝቶ ማይ ፈለግ ኒል ከምዘጉድል ብተደጋጋሚ ክትገልጽ ዝጸንሓት ክትከውን ከላ ኢትዮጵያ ግን ምምላእ’ቲ ግድብ ኣብ ትሕዝቶ ማይ ፈለግ ኒል ጽልዋ ከምዘይሕልዎን ምዝዛም’ቲ ኣብ ኣፍሪቃ ዝዓበየ መመንጨዊ ጸዓት ክኸውን ትጽቢት ዝግበረሉ ናይ ህዳሴ ግድብ ኣብ ምዕባለ’ታ ሃገር ኣገዳሲ ምዃኑ ትገልጽ። ሰለስቲኣን ሃገራት ክሳብ ጥሪ 15 ኣብ ስምምዕ እንተዘይበጽሓ ኣብቲ ጉዳይ ዓለምለኸ መንጎኛ ወይ መንጎኝነት መራሕቲ ሃገራት ኣቢለን ክፈትሓ ክግደዳ’የን።


ሑሴን ሉባክን ኣብርሃ ሓይለዝግን ኣብ ጉዳይ ሕወሓትን ኤርትራን

ህወሓት ኣብ ዘካየዶ ህጹጽ ጉባኤ፡ ናብ ብልጽግና ፓርቲ ከምዘይጽንበር ምውሳኑ ሓቢሩ፡ ናብ ህዝቢ ኤርትራ ዝቐንዐ መልእኽቲ`ውን ኣሕሊፉ ኔሩ። “ህዝቢ ትግራይን ህዝቢ ኤርትራን ሓደ ቋንቋ፣ተመሳሳሊ ባህልን ብመውስቦ ዝተኣሳሰረን ሓው ህዝቢ እዩ” ዝብል መግለጺ ሕወሓት “ኣብ ዝሓለፉ ክልተ ዓሰርተ ዓማውቲ ... ናብ ክንኣትዎ ዘይግበአና ኲናት ኣቲና ዘየድሊ ኪሳራ ከፊልና ኢና፡፡ ነዚ ዘጋጠመ በሰላ ንምሕዋይን ናብ ንቡር ሰላም ንምምላስን ህወሓትን ህዝቢ ትግራይን ዘይተሓለለ ፃዕሪ እናገበረ ፀኒሑ እዩ” ይብል። ነዚ መልእኽቲ ብዝምልከት ርእይቶኦም ክህቡና ንሎሚ ሓደ ኤርትራውን ኢትዮጵያውን ዓዲምና`ለና። ሑሴን ሉባክ ከምኡ ድማ ኣብርሃ ሓይለዝጊ ይብሃሉ። ምሉእ ትሕዝቶ ኣብዚ ምስማዕ ይክኣል። No media source currently available


'ጻውዒት ህወሓት ናብ ህዝቢ ኤርትራ' ኣብ መደብ ህዝቢ ምስ ህዝቢ

ህዝባዊ ወያነ ሓርነት ትግራይ (ህወሓት) - ዝሓለፈ ቀዳመ-ሰናብቲ ድሕሪ ዘካየዶ ህጹጽ ጉባኤ ኣብ ዘውጸኦ መግለጺ ‘ኣብ ዝሓለፈ ዓመትን መንፈቕን ኣብ ሞንጎ ኢትዮጵያን ኤርትራን ዝተጀመረ ተስፋ ዝህብ ሕዉነትን ዝምድናን ኣብ ምትሕግጋዝን ንኹላትና ዝጠቅም ክኸውንን ኣብ ዘላቒን ዘተኣማምንን ሰላም ክምስረትን ህወሓትን ህዝቢ ትግራይን ካብኦም ዝድለ ኩሉ ነገር ንምግባር ድልዋት ምኻኖምን፣ ህዘቢ ኤርትራ ብወገኑ ነዚ ሰላም ዘላቂ ክኸውንን ክጠናኸርን ናይ ባዕሉ እጃም ክፃወት ንፅውዕ’ ከምዝበለ ዝዝከር’ዩ፡፡ ኣብ ልዕሊ’ዚ ዝላዘቡ ክልተ ኣጋይሽ ዓዲምና ኣለና። ኣብ ዩኒቨርስቲ ሚዙሪ ሳይንስን ቴክኖሎጂን ዝነጥፉ ኤርትራዊ ዶ/ር ጸጋይ ይስሓቕን ኣብ ዩኒቨርስቲ ኬንታክይ ዝሰርሕ ኢትዮጵያዊ ዶ/ር ኣክሊሉ ሕሉፍን፣ ንጻውዒት ህወሓት ብምንኣድ፣ ኣብ ቀጻሊ ርክብ ክልቲኦም ህዝቢታት ናብ ንቡር ንክምለስ ክፍጸሙ ኣለዎም ዝብልዎም እማመታት'ውን ኣቕሪቦም ኣለው። ኣብ ዘረባና፣ ገለ ኤርትራዊያን ንድሕሪት ምልስ ኢሎም ኣብ ልዕሊ ኤርትራዊያን ተፈጺሙ ዝብልዎ መግሃስቲ፣ ምጥራር ዶብን ካልኦትን እናጠቐሱ ንመግለጺ ህወሓት ይነጽጉን ይነቕፉን። ኣጋይሽና እውን ክዘራረብሉ ተሓቲቶም ኣለው። ኣብ ቀጻሊ መደብና ክነቕርቦ ኢና። No media source currently available


ኣብ በዓል ልደተ ክርስቶት ዋጋ ከብቲ ምውሳኹ ዋጋ ጠለበጊዕ ግን ከምዝነከየ ተሓቢሩ; ኩነታት ዕዳጋ ከብቲ ኣብ በዓል ልደተ ክርስቶስ ንምዕዛብ ናብ ዕዳጋ ከተማ መቐለ ቀበሌ 17 ብምንቅስቃስ ምስ ነጋዶ ከብቲ፥ ጠለ በጊዕ : ደላሎን ተጠቀምትን ኣዘራሪብና ኣለና። ምስኦም ዝተኻየደ ዕላል ምሉእ ትሕዝቶ ኣብዚ ምስማዕ ይክኣል። No media source currently available


ኤርትራዊያን ኣብ መልእኽቲ ጉባኤ ህውሓት

ህወሓት ኣብ ዝሓለፈ ክልተ መዓልታት ኣብ ዘካየዶ ህጹጽ ጉባኤ፡ ናብ ብልጽግና ፓርቲ ከምዘይጽንበር ምውሳኑ ሓቢሩ፡ ናብ ህዝቢ ኤርትራ ዝቐንዐ መልእኽቲ`ውን ኣሕሊፉ ኔሩ።  “ህዝቢ ትግራይን ህዝቢ ኤርትራን ሓደ ቋንቋ፣ተመሳሳሊ ባህልን ብመውስቦ ዝተኣሳሰረን ሓው ህዝቢ እዩ” ዝብል መግለጺ ሕወሓት “ኣብ ዝሓለፉ ክልተ ዓሰርተ ዓማውቲ ... ናብ ክንኣትዎ ዘይግበአና ኲናት ኣቲና ዘየድሊ ኪሳራ ከፊልና ኢና፡፡ ነዚ ዘጋጠመ በሰላ ንምሕዋይን ናብ ንቡር ሰላም ንምምላስን ህወሓትን ህዝቢ ትግራይን ዘይተሓለለ ፃዕሪ እናገበረ ፀኒሑ እዩ” ይብል። ነዚ መልእኽቲ ንሎሚ ብክልተ ኣብ ዝተፈላለየ ፓለቲካዊ ደምበ ዘለዉ ኤርትራውያን ክንርእዮ ክንፍትን ኢና። እንጅነር የዕብዮ መስፍን ከምኡ ድማ ሙሴ ስብሃቱ ይብሃሉ፡ ካብ ከባቢ ዋሺንግተን ዲሲ``ዮም። ንሳቶም፡ መንግስቲ ክልል ትግራይ ምስ`ቲ ኣብ ደቡባዊ ኤርትራ ዘሎ ብሄረ- ትግርኛ ጥራሕ ዘይኮነስ ንትሸዓቲኤን ብሄራት ኤርትራ ክሓስብ ኣለዎ ይብሉ። ኣተሓሒዞም፡ ኣብ`ቲ ምስ ማእከላይ መንግስቲ ኢትዮጵያ ዝተበጽሐ ውዕል ምኽባር ውሳነ ኮሚሽን ዶብ፡ መንግስቲ ክልል ትግራይ ክተሓባበር ንጽበ ይብሉ። ምሉእ ትሕዝቶ ኣብዚ ምስማዕ ይክኣል:: No media source currently available


ውድብ ሳልሳይ ወያነ ትግራይ ፈላማይ ጉባኤኡ ኣመራርሓ እቲ ውድብ ብምምራፅን ፕሮግራም እቲ ውድብ ብምፅዳቕ ዛዚሙ::  ኣይተ ሃያሉ ጎድፋይ ኣቦ መንበር ኣይተ ኣሉላ ሃይሉ ድማ ምክትል ኣቦ መንበር እቲ ውድብ ኮይኖም ተመሪፆም::  “ረብሓ ትግራይ ሽካሉ ኣብ ትግራይ ብዝገበረ ኩለ መዳያዊ ቃልሲ ይርጋገፅ” ብዝብል መሪሕ ሓሳብ ካብ 25 ክሳብ 26 ታሕሳስ 2012 ፈላማይ ብሄራዊ ውድባዊ ጉባኤ ሳልሳይ ወያነ ትግራይ ኣብ ከተማ መቐለ ተኻይዱ:: ኣብቲ ጉባኤ ፕሮግራም እቲ ውድብ: መተሓዳደሪ ስሪትን ፀዲቑ: አመራርሓ ድማ ተመሪፆም:: ክልተ ደቂ ኣንስትዮ ዝርከበኦም 25 'ብሄራዊ መሪሕነት' ኢሎም ዝሰየምዎ ኣባላት ማእከላዊ ኮሜቴ’ ውን ተመሪፆም::  ኣቦ መንበር እቲ ውድብ ኣይተ ሃያሉ ጎድፋይ ምክትል ኣቦ መንበር ድማ ኣይተ ኣሉላ ሃይሉ ኮይኖም ከምዝተመረፁ ተሓቢሩ:: ኣይተ ሃያሉ ጎድፋይ ረብሓ ትግራይ መሰረት ገይርና ኢና ንቃለስ ኢሎም:: 10 ክፍልታት ዝመርሑ ኣባላት እውን ሓላፍነት ከምዝተሃቦም ተገሊፁ እዩ:: ንቐፃሊ ረብሓ ህዝቢ ንምርግጋፅ ዘይተለመዱ ሓደሽቲ ክፍልታት ኣጣይሽና ኣለና ኢሎም:: ክፍሊታት ሕግን ስነ መንግስትን: ጉዳያት መንነት: ምሕዝነት ህዝብታትን ጉዳያት ቀርኒ ኣፍሪካን: ዝብሉ ምኻኖም ድማ ተሓቢሩ::  ውድብ ሳልሳይ ወያነ ሶሻል ዴሞክራሲ ሰነ ሓሳብ ፖለቲካ ሒዙ ከምዝቃለስ ኣብቲ ጉባኤ ከምዘፅደቖ ተገሊፁ:: እቲ ውድብ ንቦርድ ምርጫ ኢትዮጵያ ኣድላዪ ናይ ህዝቢ ፊርማ ኣተኣኻኺቡ ከምዘእተውን: ኣብ ውሽጢ 45 መዓልታት ድማ መረጋገፂ ሕጋውነት ምስክር ወረቐት ካብቲ ቦርድ ክረኽቡ ትፅቢት ከምዝገብሩ ኣይተ ሃያሉ ተዛሪቦም::  ምሉእ ትሕዝቶ ኣብዚ ምስማዕ ይክኣል:: No media source currently available


ህውሓት ምስ ውድብ ብልጽግና ከምዘይሓብር ብወግዒ ኣፍሊጡ

ህዝባዊ ወያነ ሓርነት ትግራይ (ህወሓት) ኣብ ዘካየዶ ህፁፅ ጉባኤ ውድብ ብልፅግና ዘይሕጋዊ እዩ ብምባል ንዘይምውሃድ ከምዝወሰነ ኣፍሊጡ:: እቲ ውድብ ንኽልተ መዓልታት ዘካየዶ ህፁፅ ጉባኤ ሸሞንተ ነጥቢ ዝሓዘ መግለፂ ብምውፃእ ትማሊ ኣማስዩ ተዛዚሙ:: No media source currently available  ህውሓት ምስ ኢህወዴግ ዝነበሮ ዝምድና መሰረት ብምግባር ዝነብረ ናይ ሓባር ሃብቲ ናይ ምክፍፋል ኸይዲ ብሕጋዊ መሰረት ንምፍፃም ከምዝተዳለወ ኣፍሊጡ:: ምሉእ ትሕዝቶ ኣብዚ ምስማዕ ይክኣል። No media source currently available


አዲስ አበባ፡እንታይነቱ ዘይፍለጥ ነገር ምስ መዓር፣ጠስምን ሜስን ሓዋዊሶም ሸይጦም ተባሂሎም ዝተጠርጠሩ 72 ኣብ ትሕቲ ቀይዲ ኣትዮም

ኣብ ዝተፈላለዩ ከባቢታት ኣዲስ ኣበባ እንታይነቱ ዘይፍለጥ ነገር ምስ መዓር፣ጠስምን ሜስን ሓዋዊሶም ሸይጦም ተባሂሎም ዝተጠርጠሩ 72 ሰባት 25 ታሕሳስ 2012 ዓ/ም ኣብ ትሕቲ ቀይዲ ምእታዎም ተፈሊጡ። በዓልስልጣን ምቁጽጻር መግብን መድሓኒትን ብዝበፅሖ ሓበሬታ ነቲ ገበን ክከታተሎ ድሕሪ ምፅናሕ ዝሓለፈ ዓርቢ ብምትሕብባር ፌደራል ፖሊስ ጥርጡራት ኣብ ትሕቲ ቀይዲ ምእታው ሓላፊ ህዝባዊ ርክባት ኮሚሽን ፖሊስ ፌደራል ኣቶ ጄይላን ኣብዲ ገሊፆም። ልዕሊ 600 ኵንታል መዓር፣ንሜስ ዝተዳለወ 10 በርሜል መዓር፣ሓደ ደርዘን ፃዕዳ ቀለም፣ርብዒ ኩንታል ጨው፣ጨው ዝመስል ዘይፍለጥ ነገርን 45 ኪሎ ግራም ሽኮርን ተታሒዙ’ሎ።ካብዚ ብተወሳኺ 114 ኩንታልን ኣርባዕተ ካርቶን ጠስሚን ካልኦት ነገራት ከምዝተሓዙን ንናይ ላብራቶሪ ምርመራ ከምዝተላኹን ኣቶ ጄላን ገሊፆም ።


ሓረስቶት ወረዳ ሓውዜን ንዝተፋላለየ ኣገልግሎት ሕርሻ እትውዕል ዘመናዊት መሳርሒት የተአታትው

ኣብ ወረዳ ሓውዜን ሕብረት ስራሕ ማሕበር ለምለም ብዝብል ሽም ዝተወደቡ ሓረስቶት ንዝተፈላለየ ኣገግሎት ሕርሻ እትውዕል ዘመናዊት መሳርሒ ኣታኣታት’ዮም ኣለው። ሓንቲ ጓል ኣንስተይቲ ትርከቦም 4 ኣባላት ዘለዉዋ እዛ ማሕበር ምስ ሜቴክ ብምርድዳእ ኣብ ዝተፈላለዩ ስራሓቲ ሕርሻ ትነጥፍ መሳርሒ ኣምፂኦም ። ኣባል እታ ማሕበር ዝኮነ ገብረመድህን ሓጎስ እታ ዘመናዊት ቴክኖሎጂ ኣመልኪቱ መብርሂ ሂቡ’ሎ። ተጠቀምቲ ሓረስቶት እውን ርእይቶኦም ሂቦም ኣለው። ምሉእ ትሕዝቶ ኣብዚ ምስማዕ ይከኣል። No media source currently available


'ኣብ ኢትዮጵያ ኣብ ዩኒቨርስታት ዝካየዱ ጎንፅታት ተሓሲቡሎም በጀት ተሰሊዑሎም ዝካየዱ ተግባራት'ዮም' ፕሮ. ሂሩት ወልደማርያም

ኣብ ኢትዮጵያ ኣብ ዩኒቨርስታት ዝካየዱ ጎንፅታት ተሓሲቡሎም በጀት ተሰሊዑሎም ዝካየዱ ተግባራት እዮም ክብላ ሚንስትር ሳይንስን ላዕለዋይ ትምህርትን ፕሮፈሰር ሂሩት ወልደማርያም ተዛሪበን። እቲ ፀገም ኣብ ዝኸበደለን ክልላት ዝተዋፈሩ ጉጅለታት ምርመራ ክካየድን ብዛዕባ ክውሰድ ዘለዎ ስጉምቲ ምኽረ ሓሳብ ከምዘቕረቡ እውን ተገሊፁ’ሎ። ሚንስትር ሳይንስን ላዕለዋይ ትምህርቲ ፕሮፌሰር ሂሩት ወልደማርያም ንክልተ መዓልታት ኣብ ዝተኻየደ መድረኽ ምምኽኻር ቤት ምኽሪ ንትካላዊ ለውጢ ዘስምዖ መደረ ካብ መንጎ ዘተኾራሎም ጉዳያት ሓደ ኣብ ትካላት ላዕለዋይ ትምህርቲ ዝረአ ዘይምርግጋእን ዝወርድ ዘሎ ጎንጺ’ዩ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ፡ ኮሚሽን ጉዳያት ምምሕዳር ወሰናትን መንነትን ንጸገማት ወሰንን መንነትን ንምፍታሕ ዝሕግዙ ውጥን ምድላው ገሊጹ

ኮሚሽን ጉዳያት ምምሕዳር ወሰናትን መንነትን ምስ ወሰንን መንነትን ተታሓሒዙ ንዝለዓሉ ጸገማት ንምፍታሕ ዝሕግዝ መፍትሒ ንምንዳይ ስልታዊ ውጥናት ምድላው ኣፍሊጡ። እቲ ኮሚሽን ካብ ዝምስረት ጀሚሩ ኣብ ውሽጣዊ ኣወዳድባን ምድላዋትን ክሰርሕ ድሕሪ ምጽናሕ ኣብዚ ሕጂ እዋን ሃገራዊ መጽናዕትን ምርምርን ንምክያድ ድልው ምኳኑ ሓቢሩ። ብባይቶ ወከልቲ ህዝቢ ኢትዮጵያ ጸዲቑ ዝሓለፈ ዓመት ዝተመስረት ኮሚሽን ወሰን ምምሕዳራትን ጉዳያት መንነትን ምስ ክልላትን ምምሕዳራት ክልላትን ይዝትይ ምህላው ገሊጹ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ህወሓት ንዝመጽእ ቀዳምን ሰንበትን ህፁፅ ውድባዊ ጉባኤ ከካይድ'ዩ

ህዝባዊ ወያነ ሓርነት ትግራይ (ህወሓት) ንዝመጽእ ቀዳምን ሰንበትን ህፁፅ ውድባዊ ጉባኤ ከካይድ እዩ:: እቲ ጉባኤ "ጉባኤን ፅንዓትን መኸተን" ብዝብል መሪሕ ሓሳብ እዩ ከምዝካየድ ተፈሊጡ’ሎ:: ኣብዚ ዝተፀወዐ ህፁፅ ውድባዊ ጉባኤ ህወሓት ኣብ ጉዳይ ውህደት ብልጽግና ፓርቲ ናይ መወዳእታ ውሳነ ከሕልፍ ትፅቢት ይግበረሉ:: እዚ ጉባኤ ህዝባዊ ወያነ ሓርነት ትግራይ (ህወሓት) ኣብ ታሪኹ እዩ ፈላማይ ህፁፅ ጉባኤ እዩ:: ኣብቲ ጉባኤ 1066 ጉባኤተኛታት ክሳተፉ ትፅቢት ይግበር:: ኣብ ዝሓለፈ ቀዳምን ሰንበትን ኣብ ከተማ መቐለ ኣብ ዝተኻየደ ህዝባዊ ኮንፈረንስ ናብ ሓዱሽ ውድብ ብልፅግና ንዘይምእታው ብኮሚቴ ፈፃሚ ስራሕን ማእከላይ ኮሚቴ ህወሓትን ንዝተመሓለለፈ ውሳነ ተሳተፍቲ ከምዝድግፍዎ ምግላጾም ይዝከር። ምሉእ ትሕዝቶ ኣብዚ ምስማዕ ይክኣል። No media source currently available


ደቂ ኣንስትዮ ኢትዮጵያ ብዛዕባ ፖለቲካ ዘለወን ኣረኣእያ ኣሉታዊ እዩ ክብል ሓደ መፅናዕቲ ሓቢሩ

ደቂ ኣንስትዮ ኢትዮጵያ ንኣመራርሓ ፖለቲካ ኾነ ብዛዕባ ፖለቲካ ዘለወን ኣረኣእያ ኣሉታዊ እዩ ክብል ሓደ መፅናዕቲ ሓቢሩ። ፖለቲካዊ ተሳተፎ ደቂ ኣንስትዮ ኣብ ዝመፅእ ሃገራዊ ምርጫ ዘሕድሮ ተጽዕኖ ክብ ንምባል ከምዝስራሕ መራሕቲ ጥምረት ማሕበራት ደቂ ኣንስትዮ ኢትዮጵያ ገሊፀን ኣለዋ። ምሉእ ትሕዝቶ ኣብዚ ምስማዕ ይክኣል። No media source currently available


ፌደራል ጠቕላሊ ቤት ፍርዲ ኣብ ቅትለት ባህርዳርን ኣዲስ ኣበባን ብዝተኣሳሰረ ተኸሰስቲ ንዘቕረቡዎም ዝበዝሓ ተቓውሞታት ውዱቕ ገይሩዎ

ፌደራል ጠቕላሊ ቤት ፍርዲ ኢትዮጵያ ዓቃቢ ሕጊ 15 ሰነ 2011 ዓ/ም ኣብ ባህርዳርን ኣዲስ ኣበባን ምስ ዝተፈፀመ ቅትለት ብዝተኣሳሰረ ዝኸሰሶም 13 ሰባት ንዘቕረቡዎም መብዛሕቲኦም ተቓውሞታት ውዱቕ ገይሩዎ። ሓለቓ ስታፍ ሓይልታት ምክልኻል ኢትዮጵያ ዝነበሩ ጀነራል ስዓረ መኮነንንን ጥሮተኛ ሜጄር ጀነራል ገዛኢ ኣበራን ቀቲሉ ተባሂሉ ዝተጠርጠረ ሓለቓ ዓሰርተ መሳፍንት ጥጋቡ “ነቶም ጀነራላት ኣበይ ከምዝቐተልኩዎምን ኣበይ ከምዝተታሓዝኩን ኣብቲ ኽሲ ስለዘይተጠቕሰ ብዝርዝር ክጥቀስ ኣለዎ’’ ዝብል ዘቕረቦ ተቓውሞ ግን እቲ ቤት ፍርዲ ተቐቢሉዎ’ሎ።ዓቃቢ ሕጊ ነቲ ኽሲ ከመሓይሾ ኣዚዙ’ሎ። ተኸሰስቲ ኣብ መአረሚ ይፍፀመና ኣሎ፤እቲ ቤት ፍርዲ እውን ገለልተኛ ስለዘይኮነ ናይ ቀደም ድራማ ይድገም’ሎ ዝብል ጥርዓን እውን ኣቕሪቦም ኣለው። መ አረሚ ንዝቐረቡ ጥርዓናት መልሲ ክህብን ዓቃቢ ሕጊ እውን ክሱ ኣመሓይሹ ንክቐርብን ትእዛዝ ብምሃብ ቤት ፍርድዲ ን8 ጥሪ 2012 ዓ/ም ቆፀሮ ሂቡ’ሎ።


ኢትዮጵያ: ኣብ መንጎ ክልላት ዓፋርን ሶማልን ዝነበረ ዘይምርድዳእ ዝዳኒ ናይ ሽምግልና መድረኽ ተጀሚሩ

ኣብ ኢትዮጵያ ኣብ መንጎ ክልላት ዓፋርን ሶማልን ዝነበረ ዘይምርድዳእ ዝዳኒ ሓደ ናይ ሽምግልና መድረኽ ሎሚ ሰሉስ ኣብ ከተማ ኣዳማ ተጀሚሩ። እቲ መድረኽ ኣብ ወሰና ወሰን ክልላት ዓፋርን ሶማልን ዝርኣዩ ግጭታት ንምፍታሕ ዝዓለመ ምዃኑ ተሓቢሩ’ሎ። እቲ መድረኽ ሚንስትሪ ሰላም ምስ መማኽርቲ ሽማግለ ዓዲ ዘዳለውዎ ክኸውን ካብ ኩሎም ክልላት ዝተወከሉ ዓበይቲ ዓዲ ከምዝተሳተፉ ተሓቢሩ’ሎ።


ተሳተፍቲ ህዝባዊ ኮንፈረንስ ትግራይ ህውሓት ናብ ብልጽግና ፓርቲ ንዘይምሕዋስ ዝወሰኖ ውሳነ ከምዝድግፎ ኣፍሊጦም

ህውሓት ናብ ሓዱሽ ውድብ ብልፅግና ንዘይምሕዋስ ብኮሚቴ ፈፃሚ ስራሕን ማእከላይ ኮሚቴን ዝተመሓለለፈ ውሳን ንድግፎ ኢና ክብሉ ተሳተፍቲ ህዝባዊ ኮንፈረንስ ትግራይ ኣፍሊጦም። ተሳተፍቲ ነዚ ዝበሉ ኣብ መዛዘሚ’ቲ መድረኽ ኣብ ዘውፅእዎ መግለፂ’ዩ:: ኣብ ከተማ መቐለ ንኽልተ መዓልታት ዝተኻየደ ህዝባዊ ኮንፈረንስ ትማሊ ኣማስዩ ተዛዚሙ’ሎ:: ተሳተፍቲ ነቲ ሓዱሽ ውሁድ ውድብ ኣንፃር ረብሓና እዩ ብምባል ከምዝቃለስዎ’ውን ኣፍሊጦም:: ርእይቶኦም ንድምጺ ኣሜሪካ ዝሃቡ ተሳተፍቲ እቲ መድረኽ ነቲ ውሳነ ንድግፎ ኢና ኢሎም:: ምሉእ ትሕዝቶ ኣብዚ ምስማዕ ይክኣል። No media source currently available


ICG ‘ለውጢ ኣብ ኢትዮጵያ፣ ሃዲዱ መታን ከይስሕት’ ዝብል ገምጋማዊ ሰነድ ዘርጊሑ

ኣብ’ዚ እዋን ኢትዮጵያ ኣዝዩ ከቢድ ተባራዒን ተለዋዋጢን ፖላቲካዊ ሃዋህው ዝራኣየላ ሃገር’ያ ይብል ዊልያም ደቪድሰን። ንሱ ኣብ’ዚ እዋን’ዚ ‘ዓይኒ ኩሉ ሰብ ናብ’ቲ ዝመጽእ ግንቦት ክካየድ’ዩ ዝባሃል ሃገራዊ ምርጫ ኮይኑ’ሎ፣ ልዕሊ ኩሉ ‘ምስረታ ሓድሽ ፓርቲ ብልጽግና’ዩ’ በለ ምስ ቪኦኤ ኣብ ዝነበሮ ቃለ ምልልስ። ዓለም ለኸ ትካል ቅልውላው ኣብ ሪፖርቱ ‘ምርጫ ኢትዮጵያ ኣብ ክንዲ ህድኣት ስግኣትን ቅልውላውን ዘስዕብ እንተኾይኑ ናብ ካልእ ጊዜ እንተተሳገረ’ዩ ዝምረጽ’ ኢሉ’ሎ። ዓለም ለኸ ትካል ቅልውላው ‘ብመሰረት ሕገ መንግስቲ ኢትዮጵያ፣ ዕድመ ፓርላማ 5 ዓመት’ዩ። ሕገ መግስታዊ ግዴታ ስለዝኾነ ክትግበር ኣለዎ። እቲ ሕቶ ግና ፖለቲካዊ ፓርቲታት፣ ፖለቲካዊ ባይታ፣ ዴሞክራሲያዊ ሃዋሁ ምቹኣት ድዮም ዝብል’ዩ’ ይብል። ‘ካልእ ክላዓል ዘለዎ ኣገዳሲ ነገር፣ ሰበ ስልጣን ትግራይ፣ ብዝኾነ ኣገባብ ምርጫ እንተተደናጉዩ፣ ምሳኻትኩም ኣይንሳተፍን ኣይነሕግዝን’ውን ኢሎም ደጋጊሞም ኣቃሊሖም’ዮም። ስለዝኾነ’የ ኩሉ ሓቖፍ ስምምዕነት ክህሉ ኣገዳሲ’ዩ ዝብል ዘለኹ’ ኢሉ ዊል ዴቪድሰን። ዓለም ለኸ ትካል ቅልውላው ኣብ ናይ ዳሕረዋይ ሪፖርቱ ‘ሰበ ስልጣን ኢትዮጵያ ንኣራሳሳኒ መደረታት ንከወግዱ’ ጸዊዑ ኣሎ። No media source currently available


‘ሰራዊት ምክልካል ኣብ ፕሮግራም ብልጽግና ፓርቲ ክመያየጥ ተገዲዱ ዝብል ካብ ሓቂ ዝረሓቐ’ዩ’ ብ/ጀ ተሾመ ገመቹ

ሰራዊት ምክልኻል ኢትዮጵያ ኣብ ናይ ብልፅግና ፓርቲ ፕሮግራም ክመያየጥ ተገዲዱ ዝብል ሓበሬታ ካብ ሓቂ ዝርሓቐ እዩ ክብሉ ሓደ ላዕለዋይ መኮነን እቲ ስራዊት ሓቢሮም።ንሶም ወሲኾም ኢትዮጵያ ካብ ፖለቲካ ገለልተኛ ዝኾነ ሰራዊት ምክልኻል ኣብ ምህናፅ ከም እትርከብ እውን ገሊፆም። ናይ ኢትዮጵያ ስትራተጂካዊ ጉዳያት ዝተባህለ ትካል ኣብ ዘዳልዎ ህዝባዊ ምይይጥ ዝተሳተፉ ንሰራዊት እታ ሃገር ዝምልከት ርእይቶታትን ሕቶታትን ምቕራቦም ይገልጹ።ሎሚ እውን ገለልተኝነት ናይቲ ሰራዊት ዝተረጋገፀ ኣይኮነን፣እቲ ሰራዊት ኣብ ፖለቲካዊ ፕሮግራም ፓርቲ ብልፅግና ክመያየጥ ተገዲዱ ንዝብል ኣብቲ መድረኽ ዝቐረበ ርእይቶ መልሲ ዝሃቡ ኣብ ሰራዊት ምክልኻል ዋና ዳይሬክተር ማእኸል መፅናዕቲ ብርጋዴር ጀነራል ተሾመ ገመቹ ነዚ ብትሪ ነፂጎምዎ ኣለው። “እቲ ሰራዊት ፕሮግራም ፓርቲ ብልፅግና ንክመያየጥ ተገዲዱ እዩ ዝብል ፈፂሙ ካብ ሓቂ ዝርሓቐ እዩ።ሕጂ ዘሎ ሰራዊት ነዚ ዝብሃል ዘሎ ከምዝቕበል ጌርኻ ምውሳድ ቅኑዕ ኣይኮነን፤ ካብ ሓቂ ዝርሓቐ እዩ፤ምፅራይ ይክኣል እዩ።ስለዚ ከም ጌጋ ሓበሬታ ንክትሓዝ እየ ዝዛረብ ዘለኹ።” ጀነራል ተሾመ ብምቕጻል ፌደራል ስርዓት መንነትን ቋንቋን መሰረት ዝገበረ ብምዃኑ ገዛእቲ ፓርቲታት ክልላት ንዕኦም ዝጠቅም ስጉምቲ ክወስዱ ከለው እቲ ሰራዊት ክከፋፈል ወይ ክፈርስ እዩ ዝብል እውን ዘይኸውን እዩ ኢሎም ። ንሶም ሰራዊት ምክልኻል ናይ ፓርቲታት ጭራ ዘይኮነስ ናብ ወለዶ ዝሰጋግር፣ፓርቲታት ብዝፈረሱ ቁፅሪ ሰራዊት እናፍረሰት እትሃንፅ ሃገር ምዃና ከብቅዕ ከምዘለዎ ዝርዳእ መሪሕነትን ሰራዊትን እዩ ዘሎ ስለዚ ምፍራስ ዝብሃል የለን ኢሎም።


ቤት ፍርዲ ሱዳን ኣብ ልዕሊ 27 አባላት ጸጥታ’ታ ሃገር ናይ ሞት ፍርዲ ሂቡ

ሓደ ቤት ፍርዲ ሱዳን ኣብ ልዕሊ እሱር ስቕያት ብምፍጻም ሞት ኣስዒቦም’ዮም ንዝበሎም 27 አባላት ጸጥታ’ታ ሃገር ናይ ሞት ፍርዲ ፈሪዱ።እቲ እሱር ኣብ እዋን ኣንጻር ስርዓት ኣልበሽር ዝካየድ ዝነበረ ተቓውሞ ተሳታፊ ዝነበረ ኣሕመድ ኣል ኬር ዝተባህለ መምህር ኮይኑ ዝሓለፈ ዓመት ወርሒ የካቲት ኣብ ማእሰርቲ ከሎ ምሟቱ ይፍለጥ። እዚ ሎሚ ኣብ ቤት ፍርዲ ከተማ ኡምዱርማን ዝተኻየደ መስርሕ ፍርዲ ኣብ እዋን ተቓውሞ ንዝተኻየዱ መቕተልቲ ብዝተሓሓዝ ዝተኻየደ ናይ መጀመርያ መስርሕ ፍርዲ’ዩ። ኣብቲ ሎሚ ዝወዓለ መጋባእያ ብዓሰርተታት ዝቑጸሩ ሰባት ኣብ ኣፍደገ’ቲ ቤት ፍርዲ ብምትእኽካብ ፍትሒ ንኣል ኬር ጠሊቦም። ኣል ኬር ዝሓለፈ ዓመት ጥሪ 31 ኣብ ከሰላ ኣብ ትሕቲ ቀይዲ ዝኣተወ ክኸውን ከሎ ድሕሪ ክልተ መዓልታት ኣብ ማእሰርቲ ከሎ ምሟቱን ስድራቤት ሬሳ ኣብ ዝተቐበልሉ አካላቱ ስንብራትን ማህሰይቲ ከምዝነበሮ ይገልጹ፡ ፖሊስ ኣብቲ እዋን’ቲ ዝኾነ ንሞት ዝዳርግ ኩነታት ከምዘይተፈጸመን ጠንቂ ሞት ሕማም ምዃኑ ምግላጾም ይዝከር። ይኹን ደአ እምበር ቤት ፍርዲ ሎሚ ኣል ኬር ብሰንኪ ዘጋጠሞ ማህረምቲን ስቅያትን ምሟቱ ብምርግጋጽ ኣብ ሞት’ቲ ውልቀሰብ ኢድ አለዎም ንዝበሎም 27 አባላት ጸጥታ’ታ ሃገር ናይ ሞት ፍርዲ ፈሪዱ’ሎ። እዚ ከምዚ ኢሉ ከሎ ኣቐዲሙ ሓደ ቤት ፍርዲ ካርቱም ፕረዚደንት ነበር ዑመር ኣል በሽር ብዝቐረበሎም ክሲ ብልሽውና መሰረት ንክልተ ዓመታት ኣብ ትሕቲ ቐይዲ ክጸንሑ ምፍራዱ ይዝከር።


ህውሓት ናብ ብልጽግና ፓርቲ ንምጽንባር ክውስን’ዩ ዝብል እምነት’ዩ ዘላና ኢሎም ወሃቢ ቃል ብልጽግና ፓርቲ

ወሃቢ ቃል ፓርቲ ብልጽግና ኣቶ አወሉ አብዲ እቲ ዘለና እምነት ኣብቲ ዝተዋህቦም ናይ ጊዜ ወሰን ወሲኖም ክመጹ’ዮም ዝብል’ዩ ክብሉ ኣፍሊጦም። ህውሓት ብወገኑ ኣብ ቐዳመ ሰንበት ህዝባዊ ኮንፈረስ ከምዘካይድ ሓቢሩ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ቁጽሪ ኣብ ኢትዮጵያ ዞባ ደቡብ ክልል ዝተራእየ ሕማም ለበዳ ዝተታሕዙ ሰባት ናብ 153 ምድያቡ ተገሊጹ

ቅድሚ መዓልታት ኣብ ኢትዮጵያ ደቡብ ክልል ዞባ ጎፋ ንኣርባዕተ ሰባት ዝቐተለን ንኻልኦት 121 ሰባት ዘሕመመን ለበዳ ሕማም ኮሌራ ምዃኑ ናይቲ ክልል ቢሮ ጥዕና ኣረጋጊፁ። ዘጋጠመ ሓዱሽ ሞተ እንተዘይሃለወ እውን ቁጽሪ በቲ ለበዳ ዝተታሓዙ ሰባት ናብ 153 ከምዝደየበ ኣብ ቢሮ ጥዕና እቲ ክልል ሓላፊ ዳህሳስ ሃንደበታዊ ሕማማት ኣቶ እናዳሽው ሽብሩ ንድምጺ ኣሜሪካ ገሊፆም።እቲ ሕማም ከይጋፋሕ መድሓኒት ናይ ምቕራብን ኣፍልጦ ናይ ምዕባይ ስራሓት ይስርሑ ከምዘው ወሲኾም ሓቢሮም። እቲ ለበዳ ንምክልኻል ግብሪ ሓይሊ ምጥያሹ እውን ተሓቢሩ’ሎ።


ቦርድ ምርጫ ቦርድ ኢትዮጵያ ንብልጽግና ፓርቲ ናይ ኣፍልጦ ሰርቲፊኬት ክህብ ወሲኑ

ወሃቢ-ቃል ብልጽግና ፓርቲ ኣቶ ኣወል ኣብዲ ንድምጺ ኣሜሪካ ኣብ ዝሃቦ ቃለ-መጠይቕ፡ “ ናብ`ዚ ደረጃ`ዚ ብምብጻሕና ንኹሎም ኣባላትናን ንምሉእ ህዝቢ ኢትዮጵያን እንቋዕ ኣሓጎሰና” ኢሉ። ብልጽግና ፓርቲ ንኽምስረት ዘይድግፉ ሓይልታት ክምለሱ`ዮም ኢልና ኢና ንጽበ ዝበለ ኣቶ ኣብዲ፡ ዝቕጽል ጉባኤ ክሳብ ዝካየድ እቲ ኣብ ኢህወደግ ዘሎ ቤት ምኽሪ ኣብ ብልጽግና ፓርቲ`ውን ነዛ ሃገር ምምሕዳሩ ክቕጽል`ዩ ኢሉ። ሕወሓት ኣብ ኣደባባይ ንምምስራት ብልጽግና ፓርቲ ስለ ዝተቓወመ ጉዳይ ሕወሓት እንታይ ክኸውን`ዩ ዝብል ሕቶ ዝቐረበሉ ኣቶ ኣወል፡ “ እቲ ኣጀንዳ ካብ መፈለምትኡ ብሓባር ኮይና ስለዝጀመርናዮ፡ ሕጂ`ውን ምስ ኣባላትና ተመኻኺርና ወሲና ክንመጽእ ኢና ኢሎም`ዮም ኸይዶም`ምበር ብደገ ከምዝዝረብ ብወግዒ ወጺእና ኢና ኣይበሉን “ ኢሉ። ኣተሓሒዙ፡ “ ብናትና እምነት በቲ ዝተዋህቦም ናይ ግዜ ደረት ወሲኖም ክመጹ`ዮም ዝብል ግምት`ዩ ዘለና” ኢሉ ሓላፊ ርክብ ህዝቢ ብልጽግና ፓርቲ ኣቶ ኣወል ኣብዲ። ኣይንምለስን ኢሎም እንተወሲኖም ኣብ መንግስቲ ዘለዉ ሚንስትራትን ሰበ-ስልጣንን ኣባላት ሕወሓት ዕጭኦም እንታይ`ዩ ክኸውን ንዝብል ሕቶ ክምልስ ከሎ ድማ፡ ብገዛኢ ፓርትን ብመንግስትን ሽዕኡ ዝውሰን`ዩ ዝኸውን፡ ኣብ`ዚ ሰዓት`ዚ ግን ብእኡ ደረጃ ተዘሪብሉ ዝተቐመጠ ነገር የለን ኢሉ።  ምሉእ ትሕዝትኡ ኣብ`ዚ ምስማዕ ይክኣል። No media source currently available


ኣብ መንጎ ክልላት ኣምሓራን ትግራይ ዘሎ ውጥረት ንምፍታሕ ዝዓለመ መድረኽ ዘተ ተኻይዱ

ኣብ መንጎ ክልላት ትግራይን ኣምሓራን ዝረአ ውጥረት ካብ ጉዳይ ፖለቲከኛታት ናብ ማሕበረሰባት ከይተሰጋገሩ ብአጋኡ ክእለ ኣለዎ ተባሂሉ። ሕብረ ብሄራዊ ሓድነትና ንምሕያልን ብውሽጣዊ ጸገማትና ብልዝብ ንምፍታሕ ብዝብል ኣብ ከተማ አዲስ አበባ ሎሚ ኣብ ዝተኻየደ መድረኽ ንሰላም ሃገር ኹሉ እጃሙ ይገብር ዝብል መጸዋዕታ ቐሪቡ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ጅግና ዓመተ 2019 መደበር ቴሌቭዥን ሲኤንኤን ኢትዮጵያዊት ፍረወይኒ መብራህቱ መቐለ ኣብ ዝኣተወትሉ ድሙቕ ኣቀባብላ ተጌሩላ

መደበር ቴሌቭዥን ሲኤንኤን ጅግና እዚ ዓመት ኢሉ ዝሸለማ ወይዘሮ ፍረወይኒ መብራህቱ ሎሚ ኣብ ከተማ መቐለ ኣብ ዝ አተወትሉ ድሙቕ ኣቀባብላ ተገይሩላ:: ወ/ሮ ፍረወይኒ ንዝመረፅዋን ንዝተገበረላ ድሙቕ ኣቀባብላን ኣመስጊና:: "እዚ ንኽብሪ ደቂ ኣንስትዮ እዩ ተገይሩ፡ ወርሓዊ ፅግያት ክብሪ'ዩ” ብዝብል መሪሕ ሓሳብ ዝህጸብ መንዲል ንጽህና (ሞዴስ) ብምፍራይ ብፍላይ ኣብ ገጠር ንዝርከባ ደቂ ኣንስትዮ ኣማራፂ ንኽረክባ ፋብሪካ ኣብ ከተማ መቐለ ከፊታ ኣብ ምስራሕ ትርከብ ወይዘሮ ፍረወይኒ መብራህቱ ጅግና እዚ ዓመት ተባሂላ ኣብ መደበር ቴሌቭዥን ሲኤን ኤን ድሕሪ ምምራፃ ሎሚ ከተማ መቐለ ኣትያ::  ካብ መዕረፎ ነፈርቲ ኣሉላ ኣባ ነጋ ጀሚሩ ኣብ ጎደናታት መቐለ ህዝቢ ወፂኡ ብድምቀት ተቐቢልዋ:: ብፍላይ ደቂ- ኣንስትዮን መንእሰያትን ንፍረወይኒ እንኳዕ ሓጎሰኪ ዝብል ፅሑፋት ብምሓዝን መርኣየኦም ምኳና እናገለፁ ተቐቢሎማ:: ፍረወይኒ በቲ አቀባብላ ኣዝያ ከምዝተሓጎሰት ድሕሪ ምግላፅ እቲ ኣቀባብላ ንኽብሪ ደቂ ኣንስትዮ ዝተገበረ እዩ ኢላቶ:: ኣብ ኢትዮጵያ ሰላም ክሰፍን ፍረወይኒ ትምኒታ ገሊፃ:: ኣመራርሓ ሲኤንኤን ደቂ ዓድኺ እዮም መሪፆም ናብዚ ሽልማት ኣብቂዖምኺሞ ንዕኦም ኣመስግኒ ኢሎምኒ ኢላ::ፍረወይኒ ንክትምረፅ ጎስጓስ ንዝገበሩን ንዝመረፅዋን ድማ ኣመስጊና:: ኣብቲ ኣቀባብላ ስነስርዓት ዝረኸብኩዋ ዮርዳኖስ ኣለሙ ዝተባህለት ኣብ ካልኣይ ብርኪ ቤት ትምህርቲ ወልዱንጉስ ተምሃሪት 9ይ ክፍሊ ብፍረወይኒ ዝስራሕ ሞዴስ ንሳን መሓዙታን ከምዝጥቀማ ነጊራትኒ:: በዚ ድማ ደቂ ኣንስትዮ ተማሃሮ ትምህርተን ብስርዓት ክከታተላ ይሕግዘን ከምዘሎ ገሊፃ:: No media source currently available  ሲኤንኤን ጅግና ኢሉ ንዝሓረያ ፍረወይኒ መብራህቱ ሽልማት 100 ሽሕ ዶላር አበርኪቱላ እዩ:: ፋብሪካ ዝሕጸብ ሞዴስ ማርያም ሰባ፡ ኣብ ዓመት ክሳብ ሓደ ሚሊዮን ዝበፅሕ መንዲል ንጽህና (ሞዴስ) የፍርይ ኣብ ገጠራት ትግራይ: ዓፋርን ካልኦት ከባቢታት ኢትዮጵያን ንዝርከባ ደቂ ኣንስትዮን ተማሃሮ ድማ ብትሑት ዋጋ የቕርብ። ምሉእ ትሕዝቶ ኣብዚ ምስማዕ ይክኣል። No media source currently available


ፕረ.ኢሳያስ ኣፈወርቂን ቀ/ሚ ኣብይ ኣሕመድን ኣብ ዝህነጽ ዘሎ ኤምባሲ ኤርትራ እምነ መሰረት ኣንቢሮም

ፕረዚደንት ኢሳያስ ኣፈወርቂን ቀዳማይ ሚንስተር ኣብይ ኣሕመድን፡ ሎሚ ሓሙስ ኣብ ከባቢ ስድስት ኪሎ ንዝህነጽ ኤምባሲ ኤርትራ፡ እምነ-መሰረት ኣንቢሮም። ቀዳማይ ሚንስተር ኣብይ ኣሕመድ ኣብቲ ስነ ስርዓት፡ እቲ ቦታ ህንጸት ንህዝብን መንግስትን ኤርትራ ዝተዋህበ ህያብ``ዩ ክብሉ ከለዉ፡ ፕረዚደንት ኢሳያስ ኣፈወርቂ ብወገኖም፡ ኤርትራ ነቲ ንሰለስተ ወለዶታት ዝተኸስረ ዕድላት፡ ኣብ መንጎ ክልቲኣን ሃገራት ንዝተኸፍተ ሓድሽ ናይ ምትሕብባር ምዕራፍ ንምሕያል ክትሰርሕ`ያ ምባሎም፡ ሚንስተር ዜና ኤርትራ ኣቶ የማነ ገብረመስቀል ሓቢሩ።  ቀዳማይ ሚንስተር ኣቢይ ኣሕመድ ብወገኖም፡ ንህዝብታት ክልቲኣን ሃገራት ካብ ድኽነት ንምውጻእ ብዘይምሕላል ክንሰርሕ ኢና፡ 2020፡ ድማ ንህዝብታት ኢትዮጵያን ኤርትራን፡ ካብኡ ሓሊፉ`ውን፡ ንምብራቕ ኣፍሪቃ፡ ናይ ብልጽግና መጀመርያ ዓመት ክትከውን`ያ ምባሎም፡ ኣገልግሎት ዜና ፋና ጠቒሱ`ሎ። ኣቐድም ኣቢሉ፡ ፕዚሲደንት ኢሳያስ ኣብ ከተማ ኣዳማን ኣብ`ቲ ከባቢ ኣብ ዝርከባ ከተማታት ክልል ኦሮሚያን ብምብጻሕ፡ ዝተፈላለዩ ኢንዱስትሪያውን ሕርሻውን ፕሮጀክትታት ከምዝተዓዘቡ ኣገልግሎት ዜና ፋና ይሕብር። ንናይ ክልተ መዓልታት ዑደት ትማሊ ኢትዮጵያ ዝኣተዉ ፕረዚደንት ኢሳያስ ኣፈወርቂ፡ ብቀዳማይ ሚንስተር ኣብይ ተሰንዮም፡ ኣብ ከባቢ እንጦጦ ንዝርከብ ሓዲስ መቆጻጸሪ ሳታላይት ምዕዛቦም ይዝከር።


ፕረዚደንት ኢሳያስ ኣፈወርቂ አዲስ አበባ ኣትዮም

ፕረዚደንት ኢሳያስ ኣፈወርቂ ቀዳማይ ሚንስትር አብይ አሕመድ ብዝገብረሎም ዕድመ ሎሚ አዲስ አበባ ኣትዮም። ክልቲኦም መራሕቲ ኣብ ክልቲኣዊን ዞባዊን ጉዳያት ከምዝዘራረቡ ሚንስትር ዜና ኤርትራ የማነ ገብረመስቀል ኣብ ዘውጽእዎ ናይ ትዊተር መልእኽቲ ሓቢሮም። ሚንስትር ጉዳያት ወጻኢ ኤርትራ ኣቶ ዑስማን ሳልሕን አማኻሪ ፕረዚደንት ኣቶ የማነ ገብረአብ ምስ ፕረዚደንት ኢሳያስ ኣፈወርቂ ናብ አዲስ አበባ ምኳዶም ተገሊጹ'ሎ። ክልቲኦም መራሕቲ ኣብ ሰዓታት ድሕሪ ቐትሪ ኣብ ከባቢ እንጦጦ ዝርከብ ማእከል መዓዘቢ ሳተላይትን ንፓርክ ሓድነትን ምብጽሖም ተፈሊጡ'ሎ።


ጉጅለ ባህሊ ኢትዮጵያ ኣብ ኤርትራ ዝገበሮ ዑደት ዕዉት ምንባሩ ተገሊጹ

ጉጅለ ባህሊ ኢትዮጵያ ኣብ ዝተፈላለየ ከተማታት ኤርትራ ዘካየዶ ናይ ፈለማ ባህላዊ ምድላዋት ዛዚሙ ሎሚ ታሕሳስ 24 ናብ ሃገሩ ተመሊሱ’ሎ። እቲ ጉጅለ ባህሊ ኣብ ከተማታት ከረን: ባጽዕን ኣስመራን ዘካየዶ ባህላዊ ምርኢት ውጽኢታዊን ዝተመደበሉ ዒላማ ዝወቐዐ ምንባሩ አባላት’ቲ ጉጅለ ንድምጺ ኣሜሪካ ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ አዲስ አበባ ዝተኻየደ ናይ ሰላም ኮንፈረስ ተዛዚሙ

ሰላምን ምርግጋእን ኢትዮጵያ ብዝምልከት ንሓደ ወርሒ ዝአኽል ብማሕበረሰብ ንግዲ ክልላት ኣምሓራን ኦሮምያን ክካየድ ዝቐነየ መድረኽ ኣብ ዝሓለፈ ሰሙን ተዛዚሙ። ኣብቲ መድረኽ ዝተረኽበ ቀዳማይ ሚንስትር ኣብይ ኣሕመድ ምትሕብባር ክልቲኦም ወገናት ለውጢ ከምጽእ ይክእል’ ዩ ምስ ዝፈላለዩ ግን ዝልውጦ ነገር የለን ኢሎም። ሚንስትር ሰላም ወ/ሮ ሙፍርያት ከማል’ውን ኣብቲ መድረኽ መደረ አስሚዐን ኔረን። ምሉእ ትሕዝቶ ኣብዚ ምስማዕ ይክኣል። No media source currently available


መድረኽ ዕርቂ ከተማ ድሬዳዋ

ኣብ ድሬዳዋ ካብ ዝሓለፈ ጳጉሜ ጀሚሩ ተፈጢሩ ኣብዝነበረ ግጭት ዝተሳተፉን ዝተጎድኡን ዝሳተፉሉ ሰፊሕን ተኸታታሊን ናይ ዕርቂ መድረኽ ተዳሊዩ።ብገበን ተጠርጢሮም ኣብ ትሕቲ ቀይዲ ዝርከቡን ዝድለዩን ግን እቲ ዕርቂ ኣይምልከትን ተባሂሉ’ሎ።ነቲ ዕርቂ ዘፈፅሙ ዓበይቲ ዓዲ፣መራሕቲ ሃይማኖትን ተወከልቲ ከባቢን መብርሂ ተዋሂቦም ኣሎ። እዚ ጨንፈር ፌደራል ዓቃቢ ሕጊን ፖሊስን ድሬዳዋ ዘዳለውዎ መድረኽ ዕርቂ ንኽልተ ኣዋርሕ ግጭት ዝተኻየዶም ከባቢታት ናብ ንቡር ንምምላስን ካብ መንበሪኦም ዝተመዛበሉ ነበርቲ ድማ ክምለሱ ንምሕጋዝ ዘኽእልን እዩ ተባሂሉ’ሎ። ሽማግለታት ዓዲ፣መራሕቲ ሃይማኖትን ፍሉጣት ሰባት ትፅቢት ዝግበረሎም መብርሂ ተዋሂቡዎ፤ቃለ ምሓላ እውን ፈፂሞምን ኣለው። “እቲ ዕርቂ ካብ 15 ክሳብ 25 ታሕሳስ ከምዝካየድ ተሓቢሩ’ሎ።ግጭት ዝነበሮም ኩሎም ከባቢታት ከምዝሳተፉ ሓላፊ ፌደራል ዓቃቢ ሕጊ ጨንፈር ድሬዳዋ ኣቶ ረድኤት ግርማ ገሊፆም። “ንኣተሓባበርቲ ዝርዝር ናይ ምትዕራቕ ስራሕ ስለ ዝውሃብን በብከባቢኡ ንእተመደቡ ኣተሓባበርቲ፣ መራሕቲ ሃይማኖት፣ዓይቲቲ ዓድን ኣባገዳታትን በዚ ኣገባብ እዮም ክምደቡ። “ እቲ ዕርቂ ፈላማ በብከባቢ፣ቀፂሉ ብደረጃ ጣቢያ፣ስዒቡ ድማ ብደረጃ ምምሕዳር ከምዝካየደ ተሓቢሩ’ሎ። መስርሕ ክሲ ምስቲ ግጭት ብዝተኣሳሰረ ገበን ፈፂሞም ዝተኸሰሱን ንመጻኢ’ውን ዝኽሰሱ ተጠርጠርቲ ከምዝቕፅል ኣቶ ረድኤት ግርማ ሓቢሮም ኣለው።ክሳብ ሎሚ 96 ተጠርጠርቲ ኣብ ትሕቲ ቀይዲ ምእታዎም’ውን ወሲኾም ገሊፆም።


ፕረ.ኢሳያስ ኣፈወርቂ ምስ ወራሲ-ዓራት ሕቡራት ኢማራት ዓረብ ተራኺቡ ምዝርራቡ ተገሊጹ

ፕረዚደንት ኢሳያስ ኣፈወርቂ፡ ትማሊ ኣብ ኣቡዳቢ ምስ ወራሲ-ዓራት ሕቡራት ኢማራት ዓረብ ልዑል ሼኽ መሓመድ ቢን ዛይድ ኣል ናኽያን ተራኺቡ ብዛዕባ ክልቲኣዊን ዞባውን ጉዳያት ምዝርራቡ ምንጭታት ኣቡዳቢን ኣስመራን ሓቢሮም።  ፕረዚደንት ኢሳያስ ምስ ምኽትል ቀዳማይ ሚንስተርን ተጸዋዒ ፕረዚደንታዊ ጉዳያትን ሺኽ መንሱር ቢን ዛይድን ምስ ምኽትል ወተሃደራዊ ኣዛዚ ሓይልታት `ታ ሀገርን ምምካሩ፡ ካብ ኢማራት ዓረብ ዝወጹ ጸብጻባት ሓቢሮም።  ብዘይካ’ዚ እቲ ርክብ ኣብ ዝተፈላለዩ ፕሮጀክታት ልምዓት፡ ብፍላይ ድማ ኣብ መዳያት ኤንርጂን ሕርሻን ዘተኮረ ምንባሩ፡ ካብ ሚንስተር ዜና ኤርትራ የማነ ገብረመስቀል ዝወጸ ናይ ትዊተር መልእኽቲ የመልክት።  ኤርትራን ኢማራት ዓረብን፡ ኣብ ተሓዳሲ-ኤንርጅን፡ ሕርሻን ምትሕብባረን ንምዕባይ ኣብ ዘኽእል ስምምዕ ምብጽሐን `ውን ተጠቒሱ`ሎ። ከምኡ`ውን ክልቲኤን ሃገራት ኣብ`ዚ ቐረባ ብዛዕባ ዝርኣዩ ዘለዉ ዞባውን ዓለምለኻውን ለውጥታት ድሕሪ ምዝታይ፡ ንሓባራዊ ረብሓ ብዘኽብር መልክዕ ተሓባቢረን ንምስራሕ ምምካረን ተሓቢሩ`ሎ።


ጉጅለ ባህሊ ኢትዮጵያ ኣብ ኣስመራ ናይ መወዳእታ ምርኢቱ ንህዝቢ ኣቅሪቡ

ጉጅለ ባህሊ ኢትዮጵያ ሰንበት 22 ታሕሳስ 2019 ኣብ ኣስመራ- ሲነማ ሮማ ናይ መወዳእታ ባህላዊ ምርኢቱ ንህዝቢ ኣቅሪቡ። ኣብቲ ምሸት ህቡባትን ፍትዋትን ደረፍት ጸደንያን ቤቲጂን ናይ ፈለማ ሙዚቃዊ ምርኢተን ብምቕራብ ነቲ ባህላዊ ምሸት ድምቀት ወሲኸናሉ ኣምስየን። ብጉጅለ ባህሊ ብሔራዊ ትያትርን ጃኖ ባንድን ዝቐረብ ምርኢት ውጺኢት ናይቲ ዝተረኽበ ሰላም ከምዝኾነን ህዝቢ ንህዝቢ ዘራኸበ መደብ ከምዝነበረ ነበርቲ ኣስመራ ንድምጺ ኣሜሪካ ተዛሪቦም። No media source currently available  ጉጅለ ባህሊ ኢትዮጵያ ኣብ ኤርትራ ኣብ ዝጸንሓለን ናይ ሓደ ሰሙን ግዜ ፡ኣብ ከተማታት ከረን፡ ምጽዋዕን ኣስመራን ዓብይን ታሪኻዊ ዝተባህለሉ ምርኢት ድሕሪ ምርኣዩ ጽባሕ ሰሉስ ናብ ኣዲስ ኣበባ ክምለስ’ዩ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ፡ ኣብ ክልል ኣምሓራ 3 መሳጊድ ባርዕ ሓዊ አጋጢምወን፡ነዚ ዝቓወም ሰልፊ ተኻይዱ

ኣብ ኢትዮጵያ ክልል ኣምሓራ ዞባ ምብራቕ ጎጃም ከተማ ሞጣ ዝሓለፈ ዓርቢ ኣብ ልዕሊ ሰለስተ መሳጊድ ባርዕ ሓዊ ከምዘጋጠመ ተገሊፁ። ድሕሪ እዚ ባርዕ ሓዊ ተጠርጠርቲ ኣብ ምሓዝን ነቲ ከባቢ ኣብ ምርግጋእን ይስራሕ ከምዘሎ፤ዳግመ ህንፀት እውን ይካየድ ምህላውል ፖሊስ እቲ ከባቢ ገሊፁ’ሎ። ነዚ ዝተፈፀመ ባርዕ ሓዊ ዝቃወም ሰልፊ ኣብ ዝተፈላለዩ ከባቢታት ምኽያዱ’ውን ተገሊጹ’ሎ። ምሉእ ትሕዝቶ ኣብዚ ምስማዕ ይክኣል። No media source currently available


ውድብ ሳልሳይ ወያነ ትግራይ ፈላማይ ህዝባዊ ዘተ ኣብ ከተማ መቐለ ኣካይዱ

እቲ ውድብ ፕሮግራሙ ንህዝቢ ንምልላይን ካብ ህዝቢ ድማ ርእይቶታት ንምቕባል እቲ ዘተ ከምዘዳለዎ ኣፍሊጡ:: እቲ ውድብ ትማሊ ኣብ ከተማ መቐለ ምስ ህዝቢ ኣብ ዘካየዶ ዘተ ፕሮግራም እቲ ውድብ ቐሪቡ ምይይጥ ተኻይድሉ እዩ:: አታሓባባሪ እቲ ውድብ ኣይተ ክንፈ ሓዱሽ "እቲ መድረኽ ዝተዳለወ ፕሮግራምና ንህዝቢ ንምልላይ እዩ" ኢሎም:: ንሶም ሳልሳይ ወያነ ትግራይ ረብሓ ክልል ትግራይ ክኽበር ንምስራሕ ዝዓለመ ብሄርተኛ ውድብ እዩ ኢሎም። ሕገ መንግስቲ ኢትዮጵያ ብምምሕያሽ ክልላት ዝሓሸ ሉኣላዊ ስልጣን ክህልወን ብምግባር ኣብ ፌደራል መንግስቲ ዘሎ ስልጣን ክንኪ ንምግባር ክንቃለስ ኢና ኢሎም:: ረብሓታት ክልል ትግራይ ንምኽባር ብመሰል ዓርሰ ውሳነ ክሳብ ምምስራት ሃገር ዝቃለስ ውድብ እዩ ክብሉ ኣይተ ክንፈ ገሊፆም:: ኣይተ ክንፈ ኣብ ዝሓለፉ 28 ዓመታት ፌዴራላዊ ስርዓት ንሽሙ እምበር ብተግባር ኣይነበረን ክልላት ኣብ ፌደራል መንግስቲ ፅግዕተኛ ኮይነን እዩ ይስራሕ ፀኒሑ ኢሎም:: ክልላት ባዕለን ናይ ኢኮኖሚ ፖሊሲ ክቐርፃ ክልል ትግራይ እውን ናይ ባዕላ ፖሊሲ ብምውፃእ ዓበይቲ ትካላት ክትውንን ክንሰርሕ ኢና ኢሎም:: ንሶም ወሲኾም ፖለቲካዊ ኣተሓሳስባ እቲ ውድብ ሶሻል ዴሞክራሲ እዩ ድሕሪ ምባል ምስ ኤርትራውያን ልኡላውነት እታ ሃገር ብዘኽበረ: ምስ ዴሞክራሲያውያን ሓይልታት ክንሰርሕ ኢና ኢሎም:: ኣብቲ ህዝባዊ መድረኽ ካብ ህወሓት ብምንታይ ትፍለዩ ተባሂሎም ተሓቲቶም "ህወሓት ኣብ ፕሮግራሙ ከምዘቐመጦ ደርባዊ ቃልሲ ዘካይድ እዩ ንሕና ግን ብሄር መሰረት ዝገበርና ኢና" ክብሉ መልሲ ሂቦም። ምሉእ ትሕዝቶ ኣብዚ ምስማዕ ይክኣል። No media source currently available


ጉጅለ ባህሊ ኢትዮጵያ ሎሚ ዓርቢ ኣብ ከተማ ባጽዕን ናብ ሓንቲ ካብ ደሴታት ዳህላክ ዝገበርዎ ዑደት

ኣባላት ብሄራዊ ትያትርን ጃኖ ባንድን ዝሓዘ ጉጅለ ባህሊ ኢትዮጵያ ድሕሪ`ቲ ኣብ ከረን ዘርኣዮ ምርኢት ሎሚ ዓርቢ ድማ ኣብ ከተማ ባጽዕ ንህዝቢ ዓቢይ ምርኢት ከምዘርኣየ ካብ`ቲ ቦታ ተገሊጹ።  እቲ ሰበ-ስልጣን ሚንስትሪ ወጻእን ቱሪዝምን ኢትዮጵያ ዝርከብዎ ጉጅለ፡ ሎሚ ብሰለስተ ጃልባታት ኣብ ሓንቲ ደሴት ዳህላክ ከምዝበጽሐ`ውን ወኪል ቪኦኤ ካብ ከተማ ባጽዕ ሓቢሩ`ሎ። እቲ ጉጅለ ሰንበት ኣብ ከተማ ኣስመራ ዛዛሚ ምርኢት ከምዘቕርብ ንምፍላጥ ተኻኢሉ`ሎ። ጸብጻብ ብርሃነ በርሀ ኣብ`ዚ ምስማዕ ይክኣል፡ No media source currently available


"ረብሓ ትግራይ ኣብ ሕብረብሄራዊት ኢትዮጵያ ከመይ ይግለፅን ይረጋገፅን" ዝብል ኮንፈረስን ኣብ መቐለ ተኻይዱ

"ረብሓ ትግራይ ኣብ ሕብረብሄራዊት ኢትዮጵያ ከመይ ይግለፅን ይረጋገፅን" ብዝብል መሪሕ ሓሳብ ኣብ ዩኒቨርሲቲ መቐለ ዝተሰናደአ ኮንፈረስ ንክልተ መዓልታት ተኻይዱ:: ኣብቲ ክልል ዝርከቡ ውድባት ፖለቲካ ረብሓ ህዝቢ ትግራይ ከመይ ይረጋገፅ ዝብል ኣማራፂ ሓሳብ ኣላልዮም:: No media source currently available  ብተወሳኺ ድማ ብብምሁራን ነባሪ ረብሓ የረጋግፅ ዝተብሃሉ ሓሳባት እውን ቀረቡ እዩ:: ምሉእ ትሕዝቶ ኣብዚ ምስማዕ ይክኣል። No media source currently available


ረቒቕ ሕጊ 'ኣዋጅ ምክልኻል ናይ ፅልኢ ዘረባን ዝንቡዕ ሓበሬታን' ንመሰል ሓሳብካ ብናጽነት ምግላጽ ስግኣት ክከውን ይክእል'ዩ ተባሂሉ

ኣብ ኢትዮጵያ ክተኣታተው ዝሕሰብ ዘሎ ሓዱሽ ሕጊ ንነፃነት ፕረስን ብመርበብ ሓበሬታ ሓሳብካ ናይ ምግላፅ መሰልን ስግኣት እዩ ተባሂሉ። ኣብ ለንደን ዝመደብሩ ተሓላቒ ሰብኣዊ መሰላት ሁማን ራይት ዎች ሎሚ ዓርቢ ኣብዘውፅኦ መግለፂ ናይ ኢትዮጵያ “ኣዋጅ ምክልኻል ናይ ፅልኢ ዘረባን ዝንቡዕ ሓበሬታን’’ ዝብል ረቂቕ ሕጊ እንተድኣ ፀዲቑ ብመርበብ ሓበሬታ፣ብፈነወ ወይ ብሕትመት ኣቢሉ ፅልኢ ዘለዓዕል መልእኽቲ ብገበን ዘሕትት ከኸውን እዩ ኢሉ ። እቲ ሕጊ ብ ካቢነ ቀዳማይ ሚንስትር ፀዲቑ’ሎ: ኣብ ግብሪ ክውዕል ግን ብፓርላማ ክፀድቕ ኣለዎ። ነቐፍቲ እቲ ሕጊ ንድምፅታት ነቐፌታን ፖለቲካዊ ተወዳደርትን ንምዕፋን ክውዕል ይኽእል እዩ ይብሉ ።ነቲ ሕጊ ዝድግፉ ግን ዓሌታዊ ፅልኢ ከይጎሃሃር ዝገብር ስለዝኾነ ኣገዳሲ እዩ ይብሉ።


ናብ ትግራይ ዘምርሑ ዝነበረ ጉጅለ ልኡኻት ቻይና ብፈደራል መንግስቲ ተኸልኪሎም ክብል መንግስቲ ክልል ትግራይ ከሲሱ

ናብ ክልል ትግራይ ክጉዓዙ ዝነበሮም ጉጅለ ልኡኽ ቻይና ብፌደራል መንግስቲ ኢትዮጵያ ተኸልኪሎም ክብል መንግስቲ ክልል ትግራይ ኸሰሱ። ሓላፊት ቢሮ ርክብ ህዝብን መንግስትን ክልል ትግራይ ወይዘሮ ሊያ ካሳ ከምዝገለፅኦ ብቕድሚ ትማሊ ንስራሕ ካብ ቻይና ግዝኣት ሻንሲ ዝተበገሰ ጉጅለ ልኡኻት ካብ ኣዲስ ኣበባ ናብ መቐለ ጉዕዞ ከካይዱ ኣብ ነፋሪት እናሃለዉ ካብ መዕርፎ ነፈርቲ ቦሌ ክምለሱ ተገይሩ ኢለን:: እቲ ጉዕዞ ሚንስትር ጉዳያት ወፃኢ ኢትዮጵያ ዝፈልጦ እዩ ዝበላ ንሰን እዚ ኣካል ኣብ ልዕሊ ክልል ትግራይ ብተደጋጋሚ ይካየድ ዘሎ ወፍሪ እዩ ክብላ ተዛሪበን:: ካብ ሚንስትር ጉዳያት ወፃኢ ኢትዮጵያ መልሲ ንምርካብ ዝተገብረ ፃዕሪ አይሰመረን:: ምሉእ ትሕዝቶ ኣብዚ ምስማዕ ይክኣል: No media source currently available


መዓልቲ ፍልሰተኛታት ኣብ ከተማ አዲስ አበባ ተኸቢሩ

ፍልሰት ብዝግባእ እንተተመሪሑ ፍልሰተኛታት ንዝጽንበርዎም ማሕበረሰባት በረኸት ደአ እምበር መርገም ኣይኮኑን ክብሉ ሓላፊ ዓለምለኸ ትካል ፍልሰተኛታት ተዛሪቦም። ኣብ ኢትዮጵያ ፍልሰት ሰባት ደልዮም ዝመረጽዎ እምበር ዘይተርፍ ዕጫኦም ክኸውን ከምዘይብሉ ትካሎም ምስ መንግስቲ ኢትዮጵያ ብምትሕብባር ይሰርሕ ከምዘሎ’ውን ወሲኾም ሓቢሮም። ኣብ ዝሓለፈ ሓደ ዓመት ጥራይ ኣስታት 300,000 ኢትዮጵያዊያን ካብ ስዑዲ ዓረብ ናብ ሃገሮም ምምላሶም’ውን ተሓቢሩ’ሎ። መዓልቲ ፍልሰተኛታት ሎሚ ኣብ ዋና ከተማ ኢትዮጵያ አዲስ አበባ ኣብ ዝተኸብረሉ ዳይሬክተር ጨንፈር ዓለምለኸ ትካል ፍልሰተኛታት ሞሪን አቺን ንመልእኽቲ’ቲ ሓላፊ ብምድጋም መልእኽተን ኣመሓላሊፈን። ምሉእ ትሕዝቶ ኣብዚ ምስማዕ ይክኣል። No media source currently available


ናይዚ ዓመት ብሉፅ ሓኪም ኖርዝ ካሮላይና ዶ/ር ኣረጋይ ግርማይ

ዶ/ር ኣረጋይ ግርማይ ኣብ ዩናይትድ ስቴትስ ክፍለ ግዝኣት North Carolina ናይዚ ንዛዝሞ ዘለና ናይ ኣውሮፓዊያን ዓመተ 2019 ብሉፅ ሓኪም ብምዃን ተዓዋቲ ሽልማት ዋንጫ ኮይኖም ኣለው። ብዓል ሓዳርን ኣቦ ኣርባዕተ ውሉዳትን ዶ/ር ኣረጋይ 4,000 ኣባላት ካብ ዝሓዘ ናይ North Carolina ኣካዳሚ ሓካይም ስድራ /North Caroline Academy of Family Physicians/ ብሰለስተ መሰረታዊ መዐቀኒታት ክንክን ሰብ ሙያ ጥዕና ነዚ ሽልማት ተሓሪዮም ኣለው። ‘’ርህራሀ ዘለዎ ክንክን/፣ compassionate care /፣ኩለመዳይ ክንክንን/ comprehensive care/ ኣብ ሙያን ማሕበረሰብን ኣብነታዊ /Role Model/ ብምዃንን እየ ተሓሪየ’’ይብሉ ዶ/ር ኣረጋይ። ኣብ ካልኣይ ብርኪ ቤት ትምህርቲ ሃፀይ ዮሃንስ መቐለ ምስተምሃሩ ቅድሚ 38 ዓመት ናብዚ ናብ ዩናይትድ ስቴትስ ብምምፃእ ብኬምስትሪ ምስ ተመረቑ ኣብ 1992 ኣ/ፈ ብሕክምና ተመሪቖም።ብካንሰር ጫፍ ማህፀን ካንሰን /Cervical Cancer/ ብHIV/AIDSን ስፔሻላይዝ ከምዝገበሩ ይገልፁ። ኣብ North Carolina ኣብ ዝርከብ ግልጋሎት ጥዕና ስድራ ጋስተን/ Gaston Family Health Services / ን22 ዓመታት ሰሪሖምን ኣብ ምስራሕ ይርከቡን።ኢንሹራን ንዘይብሎምን ትሑት መነባብሮ ንዘለዎምን ሰባት ምክንኻን ከምዘዕግቦም ይገልፁ። ዶ/ር ኣረጋይ ግርማይ ካብቶም ፍሉጣት ሽዱሽተ ዓለምለኸ ጉያ ማራቶን ኣብ ሓሙሽቲኦም ኣብ ማራቶናት ቦስተን፣ቺካጎ፣ኒው ዮርክ፣በርሊንን ለንደንን ሓዊሱ ኣብ 65 ማራቶናት ከምዝተሳተፉን ኣብታ ዝተረፈት ሻድሸይቲ ናይ ቶክዮ ማራቶን ንምስታፍ ተስፋ ከምዘለዎምን ገሊፆም። ምሉእ ትሕዝቱኡ ኣብዚ ምስማዕ ይክኣል። No media source currently available


ሃገራዊት ጋንታ ኤርትራ ኣብ ውድድር ሴካፋ ካልኣይ ደረጃ ብምርካብ ተዓዋቲት ብሩር መዳልያ ኮይና’ላ

ኣብ ዩጋንዳ ክካየድ ኣብ ዝቐነየ ውድድር ማእከላይን ምብራቕን ኣፍሪቃ ማለት ሴካፋ 2019 ክትሳተፍ ዝቐነየት ሃገራዊት ጋንታ ኤርትራ ሎሚ ኣብ ዝተኻየደ ናይ ዋንጫ ግጥም ብሃገራዊት ጋንታ ኡጋንዳ ተረቲዓ ካልኣይቲ ብምውጻእ ብሩር መዳልያ ተሸሊማ። ኣብ ፍርቂ ፍጻመ ንናይ 2017 ሻምፕዮን ዝኾነት ኬንያ 4-1 ዘፋነወት ሃገራዊት ጋንታ ኤርትራ ሎሚ ኣንጻር ኣአንጋዲትን ተሳታፊት ዋንጫ ኣፍሪቃ 2019 ዝኾነትን ዩጋንዳ ንዋንጫ ገጢማ 3-0 ተረቲዓ’ላ። በዚ መሰረት ኣኣንጋዲት ጋንታ ኡጋንዳ ዋንጫ ክትዓትር ከላ፡ ኤርትራ ካልኣይቲ ብምውጻእ ብሩር፡ ኬንያ ድማ ሳልሳይቲ ብምውጻእ ነሓስ ተሸሊመን ኣለዋ። ኤርትራ ኣብ ውድድር ሴካፋ ብሩር ክትሽለም እዚ ናይ ፈለማኣ ብምዃኑ ኣብ ታሪኽ ኩዕሶ እግሪ ኤርትራ ሓድሽ ምዕራፍ ሰኒዳ ኣላ።


ፓርቲ ፍትሓዊ ዲሞክራሲ ህዝብታት ዓፋር ምስ መድረኽ ጥምረት ምፍጣሩ ኣፍሊጡ

ፓርቲ ፍትሓዊ ዲሞክራሲ ህዝብታት ዓፋር ምስ ፓርቲ ፈደራላዊ ዲሞክራሲያዊ ፓርቲ ሓድነት መድረኽ ጥምረት ፈጢረ ክብል ሎሚ ረቡዕ ኣፍሊጡ። እቲ ፓርቲ ነቲ ስምምዕ ሎሚ ከምዝፈረመ እውን ተገሊፁ’ሎ። ኣቦ መንበር መድረኽ ፕሮፌሰር መረራ ጉዲና መድረኽ ሸሞንተ ውድባት አባል ጌሩ ዝተመስረት ምንባሩ ብምግላጽ ነቲ ፓርቲ ሓዲጎም ዝወጹ ውድባት ስለዘለው ክሳብ ሎሚ ኣርባዕተ ፓርቲታት ሒዙ ክንቀሳቀስ ከምዝጸንሓ ገሊጾም። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ፡ብዘይሕጋዊ ኣገባብ ናብ ሃገራት ማእኸላይ ምብራቕ ክሰግሩ ዝፈተኑ 1000 ሰባት ኣብ ትሕቲ ቀይዲ ምእታዎምም ተገሊጹ

ኣብ ኢትዮጵያ ክልል ኣምሓራ ዞባ ደቡብ ወሎ ኣቢሎም ብዘይሕጋዊ ኣገባብ ናብ ሃገራት ማእኸላይ ምብራቕ ክሰግሩ ዝፈተኑ ኣስታት ሓደ ሽሕ ሰባት ኣብ ትሕቲ ቀይዲ ድሕሪ ምውዓሎምን ናብ ዝመፅሉ ከባቢታት ክምለሱ ከምዝተገብረ ናይ ሰራሕተኛን ማሕበራዊን ጉዳያት እቲ ዞባ ኣፍሊጡ። ኣብቶም ዝሓለፉ ሓሙሽተ ኣዋርሕ ንዝነበሩ ምንቅስቓሳት ብምጥቓስ ዝገለፀ እቲ ዞባ እቶም ኣብ ትሕቲ ቀይዲ ዝኣተው ሰባት ካብዝተፈላለዩ ከባቢታት ኢትዮጵያ ዝመፁ መናእሰይ ምኳኖም’ውን ተሓቢሩ’ሎ። ዘይሕጋዊ ምስጋር ሰባት ንምክልኻል ፃዕርታት እንተተገበረ እውን እቲ ምዝውዋር ሰባት ካብ እዋን ናብ እዋን ይጋደድ ምህላው ተግሊጹ’ሎ።


ኣብ ሰሜን ጎንደር ካብ ሱዳን ዝሰገረ ዘይ-ሕጋዊ ኣጽዋራት ኣብ ቁጽጽር ከምዘውዓለ ቤት ጽሕፈት ሰላምን ጸጥታን ክልል ኣምሓራ ኣፍሊጡ

ምኽትል ኮማንደር ሰላምን ጸጥታትን ክልል ኣምሓራ መንገሻ ኣውራሪስ ንቪኦኤ ክገልጽ ከሎ፡ ኣብ ዞባ ምዕራብ ጎንደር ወረዳ ኣርማጭሆ፡250 ሸጓጉጥን፡ 32 ክላሽን ልዕሊ 6ተ ሺሕ ጠያይትን ከም ዝተታሕዘ ሓቢሩ`ሎ። እቲ ተጠርጣሪን መኪንኡን ከም ዝሃደሙን ፖሊስ ንምሓዞም ምክትታት ይገብር ከምዘሎን`ውን ገሊጹ`ሎ ። “ናብ ኽልልና ዝኣትዉ ዘይሕጋዊ ኣጽዋራት መበገሲኦም ካብ ሱዳን`ዩ ዝብል እምነት ኣለና”። ድሕሪ ደጊም፡ ኣብ ንግዲ ኣጽዋር ዝተዋፈሩ ሰባት ክብድ ዝበለ ንዕኦምን ነቲ ሕብረተሰብን ትምህርቲ ክኸውን ዝኽእል መቕጻዕቲ ክረኽቡ ከምዝግባእ`ውን ኮማንደር መንገሻ ኣውራሪስ ኣፍሊጡ`ሎ። ምሉእ ትሕዝትኡ ኣብዚ ምስማዕ ይክኣል። No media source currently available